'തോളോട് തോൾ ചേർന്ന് ഇനിയും മുന്നോട്ട്'; നന്ദി പറഞ്ഞ് പിണറായി | pinarayi vijayan thanking voters\n'തോളോട് തോൾ ചേർന്ന് ഇനിയും മുന്നോട്ട്'; നന്ദി പറഞ്ഞ് പിണറായി\nഇടതുപക്ഷത്തോടൊപ്പം നിന്ന കേരളത്തിലെ ബഹുഭൂരിപക്ഷം വരുന്ന ജനാധിപത്യ വിശ്വാസികളോട് നന്ദി പറയുന്നുവെന്നും പിണറായി വിജയൻ ഫേസ്ബുക്ക് പോസ്റ്റിൽ കുറിച്ചു.\nThiruvananthapuram, First Published Apr 6, 2021, 10:01 PM IST\nതിരുവനന്തപുരം: നിയമസഭാ തെരഞ്ഞെടുപ്പ് പോളിങ് അവസാനിച്ചതിന് പിന്നാലെ വോട്ടര്‍മാര്‍ക്ക് നന്ദി പറഞ്ഞ് മുഖ്യമന്ത്രി പിണറായി വിജയൻ. പരിശ്രമം പാഴാവില്ലെന്നും തോളോട് തോൾ ചേർന്ന് ഇനിയും മുന്നോട്ട് പോകുമെന്ന് മുഖ്യമന്ത്രി പറഞ്ഞു. ഉന്നതമായ ജനാധിപത്യബോധം ഉയര്‍ത്തിപ്പിടിച്ച എല്ലാവരെയും ഹൃദയപൂര്‍വം അഭിവാദ്യം ചെയ്യുന്നുവെന്ന് അദ്ദേഹം കൂട്ടിച്ചേര്‍ത്തു.\nപ്രതിസന്ധികളെ ഒറ്റക്കെട്ടായി മറികടന്ന കേരളത്തിൻ്റെ അഖണ്ഡതയും, ഭിന്നതയുടെ രാഷ്ട്രീയവും തമ്മിലുള്ള ഏറ്റുമുട്ടലായിരുന്നു ഈ തെരഞ്ഞെടുപ്പ്. ഇടതുപക്ഷത്തോടൊപ്പം നിന്ന കേരളത്തിലെ ബഹുഭൂരിപക്ഷം വരുന്ന ജനാധിപത്യ വിശ്വാസികളോട് നന്ദി പറയുന്നുവെന്നും പിണറായി വിജയൻ ഫേസ്ബുക്ക് പോസ്റ്റിൽ കുറിച്ചു.\nജനാധിപത്യത്തെ അർത്ഥവത്താക്കാൻ പ്രാപ്തരാക്കും വിധം അതിൻ്റെ സത്തയെ ഉൾക്കൊണ്ട നാടാണ് കേരളം. ഈ തെരഞ്ഞെടുപ്പിലും അതു തുടരാനായി എന്നത് നമുക്കോരോരുത്തർക്കും അഭിമാനിക്കാവുന്ന നേട്ടമാണ്. ഉന്നതമായ ജനാധിപത്യ ബോധം ഉയർത്തിപ്പിടിച്ച എല്ലാവരേയും ഹൃദയപൂർവ്വം അഭിവാദ്യം ചെയ്യുന്നു.\nജനാധിപത്യ മൂല്യങ്ങളും വർഗീയ-അവസരവാദ ആശയങ്ങളും തമ്മിലുള്ള പോരാട്ടമായിരുന്നു ഇത്തവണത്തെ തെരഞ്ഞെടുപ്പ്. പ്രതിസന്ധികളെ ഒറ്റക്കെട്ടായി മറികടന്ന കേരളത്തിൻ്റെ അഖണ്ഡതയും, ഭിന്നതയുടെ രാഷ്ട്രീയവും തമ്മിലുള്ള ഏറ്റുമുട്ടലായിരുന്നു ഈ തെരഞ്ഞെടുപ്പ്. ഈ പോരാട്ടത്തിൽ കേരളത്തിൻ്റെ മതേതര ജനാധിപത്യ പാരമ്പര്യത്തെ കാക്കുന്നതിനും, വികസനത്തിൻ്റെ ജനകീയ മാതൃകയെ കൂടുതൽ കരുത്തുറ്റതാക്കുന്നതിനും ആയി ഇടതുപക്ഷത്തോടൊപ്പം നിന്ന കേരളത്തിലെ ബഹുഭൂരിപക്ഷം വരുന്ന ജനാധിപത്യ വിശ്വാസികളോട് ഹാർദ്ദമായി നന്ദി പറയുന്നു.\nനമ്മുടെ ഈ പരിശ്രമം പാഴാവുകയില്ലെന്ന് എനിയ്ക്കുറപ്പാണ്. സമത്വവും സാഹോദര്യവും സമൃദ്ധിയും കളിയാടുന്ന നവകേരളം നമ്മൾ പടുത്തുയർത്തും. ഇനിയും തോളോട് തോൾ ചേർന്ന് മുന്നോട്ടു പോകും.\nLast Updated Apr 6, 2021, 11:21 PM IST\nരാജ്യദ്രോഹ കേസ്: ഐഷ സുല്‍ത്താന അന്വേഷണ സംഘത്തിന് മുന്നില് ഹാജരാകും\nഅധിക വായ്പക്കുള്ള നിബന്ധനകൾക്കെതിരെ കേരളം; കേന്ദ്രത്തിന് കത്തയച്ചു, നിലപാടിൽ നിന്ന് പിന്മാറണമെന്നാവശ്യം


എയര് ഇന്ത്യ വില്‍പ്പന; ഡിസംബര് 14വരെ അവസരം | Business Malayali\nHome News എയര് ഇന്ത്യ വില്‍പ്പന; ഡിസംബര് 14വരെ അവസരം\nമുംബൈ: പൊതുമേഖലാ വിമാനക്കമ്പനിയായ എയര് ഇന്ത്യയുടെ വില്‍പ്പനക്കുള്ള മാനദണ്ഡങ്ങള് കേന്ദ്രസര്‍ക്കാര് ഉദാരമാക്കി. ഇതു പ്രകാരം ബിഡ് സമര്‍പ്പിക്കാനുള്ള സമയം ഡിസംബര് 15 വരെ നീട്ടി. ബിഡ് സമര്‍പ്പിച്ചവരുടെ ചുരുക്കപ്പട്ടിക ഡിസംബര് 28 ന് പ്രഖ്യാപിക്കും. കോവിഡ് മഹാമാരിയുടെ പശ്ചാത്തലത്തിലാണ് മാനദണ്ഡങ്ങള് ഉദാരമാക്കിയത്. ജനുവരി 27 ന് വില്‍പ്പനയ്ക്കായി താത്പര്യപത്രം ക്ഷണിച്ചിട്ടും ഇതുവരെ ആരും മുന്നോട്ടുവരാത്ത സാഹചര്യത്തിലാണ് നടപടി.\nപുതുക്കിയ മാനദണ്ഡപ്രകാരം കമ്പനിയുടെ മൂല്യം കണക്കാക്കി ഏറ്റെടുക്കല് പദ്ധതി സമര്‍പ്പിക്കാമെന്ന് കേന്ദ്ര വ്യോമയാന മന്ത്രി ഹര്‍ദീപ് സിങ് പുരി അറിയിച്ചു. എത്രവരെ കടബാധ്യത ഏറ്റെടുക്കാമെന്ന് പ്രത്യേകം രേഖപ്പെടുത്താം. ഏറ്റെടുക്കുന്ന കടബാധ്യതയുടെയും ഓഹരിയുടെയും ആകെ തുകയാണ് കമ്പനിയുടെ മൂല്യമായി കണക്കാക്കുക.\nനേരത്തേ നിശ്ചയിച്ച രീതിയില് കമ്പനിയുടെ കടബാധ്യതയില് ഒരു ഭാഗം സര്‍ക്കാര് ഏറ്റെടുക്കുമെന്നും കേന്ദ്ര നിക്ഷേപ പൊതു ആസ്തി കൈകാര്യ വകുപ്പ് വ്യക്തമാക്കി.\nairindia bid deadline extended till December 14\nPrevious articleകോവിഡ് കാലത്തും സൗദിയില് നിന്ന് വിദേശത്തേക്കുള്ള പണം ഒഴുക്ക് കൂടുന്നു\nNext articleആന്‍ട്രിക്‌സ് കോര്‍പ്പറേഷന് 8949 കോടി ദേവാസിന് നല്‍കണം:അമേരിക്കന് കോടതി\n60 കഴിഞ്ഞ പൗരന്മാര്‍ക്ക് അടുത്ത വര്‍ഷം കുവൈറ്റ് വിടേണ്ടി വരും


തീരദേശ നിയന്ത്രണ വിജ്ഞാപനം: അന്തിമ വിജ്ഞാപനം ജനാഭിപ്രായം കൂടി പരിഗണിച്ചെന്ന് മുഖ്യമന്ത്രി\nതീരദേശ നിയന്ത്രണ അന്തിമ വിജ്ഞാപനത്തിന് രൂപം വിദഗ്ധരില് നിന്നും പൊതുജനങ്ങളില് നിന്നും അഭിപ്രായങ്ങള് സ്വീകരിച്ച ശേഷം മാത്രമെന്ന് മുഖ്യമന്ത്രി പിണറായി വിജയന്. ഇതുമായി ബന്ധപ്പെട്ട പ്രശ്‌നങ്ങള് ചര്‍ച്ച ചെയ്യാന് ചേര്‍ന്ന യോഗത്തിലാണ് അദ്ദേഹം ഇക്കാര്യം പറഞ്ഞത്. പരാതികള് പരിശോധിക്കാന് വിദഗ്ധ സമിതി രൂപീകരിക്കും. കരട് വിജ്ഞാപനം സമിതി പരിശോധിക്കും. പൊതുജനങ്ങള്‍ക്കു മുന്നില് കരട് പ്രസിദ്ധീകരിച്ച് പരാതി സ്വീകരിക്കും. ജനാഭിപ്രായം തേടി നിയമപരിധിയില് നിന്ന് ഇളവുകള് ഉള്‍പ്പെടെ ആവശ്യമായ നടപടികള് സ്വീകരിച്ചാവും അന്തിമ വിജ്ഞാപനം ഇറക്കുകയെന്ന് മുഖ്യമന്ത്രി പറഞ്ഞു. […]\n17 Jun 2021 5:44 AM GMT\nതീരദേശ നിയന്ത്രണ അന്തിമ വിജ്ഞാപനത്തിന് രൂപം വിദഗ്ധരില് നിന്നും പൊതുജനങ്ങളില് നിന്നും അഭിപ്രായങ്ങള് സ്വീകരിച്ച ശേഷം മാത്രമെന്ന് മുഖ്യമന്ത്രി പിണറായി വിജയന്. ഇതുമായി ബന്ധപ്പെട്ട പ്രശ്‌നങ്ങള് ചര്‍ച്ച ചെയ്യാന് ചേര്‍ന്ന യോഗത്തിലാണ് അദ്ദേഹം ഇക്കാര്യം പറഞ്ഞത്. പരാതികള് പരിശോധിക്കാന് വിദഗ്ധ സമിതി രൂപീകരിക്കും. കരട് വിജ്ഞാപനം സമിതി പരിശോധിക്കും. പൊതുജനങ്ങള്‍ക്കു മുന്നില് കരട് പ്രസിദ്ധീകരിച്ച് പരാതി സ്വീകരിക്കും. ജനാഭിപ്രായം തേടി നിയമപരിധിയില് നിന്ന് ഇളവുകള് ഉള്‍പ്പെടെ ആവശ്യമായ നടപടികള് സ്വീകരിച്ചാവും അന്തിമ വിജ്ഞാപനം ഇറക്കുകയെന്ന് മുഖ്യമന്ത്രി പറഞ്ഞു.\nതദ്ദേശസ്വയംഭരണ വകുപ്പു മന്ത്രി എം.വി ഗോവിന്ദന്, റവന്യൂ മന്ത്രി കെ. രാജന്, ഫിഷറീസ് വകുപ്പു മന്ത്രി സജി ചെറിയാന്, ചീഫ് സെക്രട്ടറി ഡോ. വി.പി. ജോയ്, ബന്ധപ്പെട്ട വകുപ്പു സെക്രട്ടറിമാര് തുടങ്ങിയവര് പങ്കെടുത്തു.\n2011 ലെ തീരദേശ നിയന്ത്രണ മേഖല വിജ്ഞാപനപ്രകാരം സമുദ്രദീരത്തുനിന്നും 500 മീറ്റര് ദൂരത്തിലുള്ള കരഭാഗമാണ് തീരദേശ നിയന്ത്രണ മേഖല അഥവാ കോസ്റ്റല് റെഗുലേഷന് സോണ്. ചുരുക്കത്തില് ഇതിനെ സിആര്‍സെഡ് എന്ന് വിളിക്കുന്നു. കേന്ദ്ര വനം പരിസ്ഥിതി മന്ത്രാലയമാണ് 2011 ജനുവരി6ന് ഈ വിജ്ഞാപനം പുറപ്പെടുവിച്ചത്. തീരപ്രദേശത്തുജീവിക്കുന്ന മത്സ്യമേഖലയില് ഉള്‍പ്പെടുന്നവരുടെയും തദ്ദേശവാസികളുടെയും ജീവിതസുരക്ഷ ഉറപ്പുവരുത്തുക, സമുദ്രതീരത്തെ സംരക്ഷിക്കുകയും പരിപാലിക്കുകയും ചെയ്യുക, സമുദ്രതീരത്തിന്റെയും സമുദ്രത്തിന്റെയും പരിസ്ഥിതി സംരക്ഷിക്കുക തുടങ്ങിയ ലക്ഷ്യങ്ങളോടെയാണ് ഈ വിജ്ഞാപനം കൊണ്ടുവന്നിട്ടുള്ളത്.


കര്‍ത്താവിന്റെ അഭീഷ്ടം മനസ്സിലാക്കി ജീവിക്കുവിന്! : Marian Pathram\nകര്‍ത്താവിന്റെ അഭീഷ്ടം മനസ്സിലാക്കി ജീവിക്കുവിന്!\nകര്‍ത്താവിന്റെ അഭീഷ്ടം മനസ്സിലാക്കിയാണ് നാം ജീവിക്കേണ്ടതെന്ന് തിരുവചനം നമ്മെ ഓര്‍മ്മിപ്പിക്കുന്നു. കര്‍ത്താവിന്റെ അഭീഷ്ടം എങ്ങനെ മനസ്സിലാക്കാന് കഴിയും എന്ന് ചോദിച്ചാല് അതിനൊറ്റ ഉത്തരമേയുള്ളൂ. തിരുവചനംവായിക്കുക, എല്ലാ ദിവസവും തിരുവചന വായന ഒരു ശീലമാക്കുക. തിരുവചനങ്ങളിലൂടെ ദൈവത്തിന്റെ ഹിതവും ഹൃദയവും അറിയുക. അങ്ങനെ ചെയ്യുന്നില്ലെങ്കില് നാം ഭോഷന്മാരായിത്തീരുകയാണ് ചെയ്യുന്നത്.\nഭോഷന്മാരാകാതെ കര്‍ത്താവിന്റെ അഭീഷ്ടമെന്തെന്ന് മനസ്സിലാക്കുവിന്( എഫേസോസ് 5:17) എന്നാണ് തിരുവചനം ഇതേക്കുറിച്ച് നമ്മെ ഓര്‍മ്മിപ്പിക്കുന്നത്. അതുപോലെ വചനം മറ്റ് ചില കാര്യങ്ങള് കൂടി ഓര്‍മ്മിപ്പിക്കുന്നു.\nഇപ്പോള് തിന്മയുടെ ദിനങ്ങളാണ്, നിങ്ങളുടെ സമയം പൂര്‍ണ്ണമായും പ്രയോജനപ്പെടുത്തുവിന്… നിങ്ങള് വീഞ്ഞുകുടിച്ച് ഉന്മത്തരാകരുത്. അതില് ദുരാസക്തിയുണ്ട്. മറിച്ച് ആത്മാവിനാല് പൂരിതരാകുവിന്. സങ്കീര്‍ത്തനങ്ങളാലും ഗാനങ്ങളാലും ആത്മീയഗീതങ്ങളാലും പരസ്പരം സംഭാഷണം ചെയ്യുവിന്. ഗാനാലാപങ്ങളാല് പൂര്‍ണ്ണഹൃദയത്തോടെ കര്‍ത്താവിനെ പ്രകീര്‍ത്തിക്കുവിന്, എപ്പോഴും എല്ലാറ്റിനും വേണ്ടി നമ്മുടെ കര്‍ത്താവായ യേശുക്രിസ്തുവിന്റെ നാമത്തില് പിതാവായ ദൈവത്തിന് കൃതജ്ഞയര്‍പ്പിക്കുവിന്. ക്രിസ്തുവിനോടുള്ള ബഹുമാനത്തെ പ്രതി നിങ്ങള് പരസ്പരം വിധേയരായിരിക്കുവിന്( എഫേ.5: 21)\nക്രിസ്തീയ മണ്ഡലത്തില് ഇന്ന് കൂടുതലും ചെയ്യുന്നത് കൃപയല്ല, ജഡമാണ്: ഫാ. ഡാനിയേല് പൂവണ്ണത്തില്\nആത്മാവിന്റെ വിലയുള്ള ഒരു ഭക്തിഗാനത്തിന്റെ കഥ


കഞ്ചാവും തീപ്പെട്ടിയും ചോദിച്ചിട്ട് നല്‍കിയില്ല, തര്‍ക്കം; ജ്യേഷ്ഠനെ അനുജന് അടിച്ചുകൊന്നു | kottayam news| ganja| marijuana| brother| murder case\nകഞ്ചാവും തീപ്പെട്ടിയും ചോദിച്ചിട്ട് നല്‍കിയില്ല, തര്‍ക്കം; ജ്യേഷ്ഠനെ അനുജന് അടിച്ചുകൊന്നു\nകോട്ടയം: തലയ്ക്കുപരിക്കേറ്റ് ചികിത്സയില് കഴിഞ്ഞിരുന്ന പുതുപ്പള്ളി തച്ചുകുന്ന് മേട്ടയില് സനലിന്റെ(27) മരണം കൊലപാതകമെന്ന് തെളിഞ്ഞു. സംഭവത്തില് അനുജന് അഖിലിനെ (25) കോട്ടയം ഈസ്റ്റ് പോലീസ് ഇന്‍സ്‌പെക്ടര് റിജോ പി. ജോസഫ് അറസ്റ്റ് ചെയ്തു. കഞ്ചാവ് ചോദിച്ചിട്ട് നല്‍കാഞ്ഞതിനെതുടര്‍ന്നുണ്ടായ തര്‍ക്കത്തിനിടെ സനലിനെ പ്രതി പട്ടികയ്ക്ക് തലയ്ക്കടിച്ചുവീഴ്ത്തി നെഞ്ചില് ചവിട്ടി പരിക്കേല്‍പ്പിക്കുകയായിരുന്നു.\nഏഴിന് വൈകിട്ടായിരുന്നു സംഭവം. സഹോദരങ്ങള് മാത്രമാണ് വീട്ടില് താമസിച്ചിരുന്നത്. അമ്മ നേരത്തെ മരിച്ചു. പുതുപ്പള്ളിയിലെ ഷാപ്പില് ജീവനക്കാരനായ അച്ഛന് വീട്ടില് വരാറില്ല. വീട്ടില് ഉറങ്ങിക്കിടന്ന സനലിനെ വിളിച്ചുണര്‍ത്തി കഞ്ചാവും തീപ്പെട്ടിയും ആവശ്യപ്പെട്ടു.\nപലതവണ ശല്യപ്പെടുത്തിയപ്പോള് ഇരുവരും തമ്മില് വാക്കേറ്റമുണ്ടായി. സനലിന്റെ തല ഭിത്തിയിലിടിപ്പിച്ചു. സനല് അലൂമിനിയം പാത്രമുപയോഗിച്ച് അഖിലിനെ അടിച്ചു. ഇടതുകണ്ണിന് സമീപം മുറിവേറ്റതോടെ ഇയാള് മുറ്റത്ത് കിടന്നിരുന്ന പട്ടികമുറിയെടുത്ത് തലയ്ക്കടിച്ചു. നിലത്തുവീണ സനലിന്റെ നെഞ്ചില് പലതവണ ചവിട്ടിയശേഷം വീട്ടിനുള്ളില് കയറി. പിറ്റേന്ന് പുറത്തിറങ്ങിനോക്കുമ്പോഴും പരിക്കേറ്റ സനല് മുറ്റത്ത് കിടക്കുന്നുണ്ടായിരുന്നു.\nസനലിനെ തിണ്ണയിലേക്ക് വലിച്ചുകയറ്റി. സനലിന്റെ പോക്കറ്റിലുണ്ടായിരുന്ന 400 രൂപയെടുത്ത് പുറത്തുപോയി മദ്യപിച്ചു. ഇതിനിടെ വീണ്ടും സനല് തിണ്ണയില്‍നിന്ന് മുറ്റത്തേയ്ക്കുവീണു. സമീപത്ത് ബന്ധുക്കളുണ്ടെങ്കിലും ഇവരുടെ വീട്ടിലേയ്ക്ക് ആരും ചെല്ലാറില്ല. എട്ടിന് ഉച്ചയോടെ വീട്ടിലെത്തിയ ബന്ധു പരിക്കേറ്റ് മുറ്റത്ത് കിടക്കുന്ന സനലിനെകണ്ട് അച്ഛനെയും അഖിലിനെയും വിളിച്ചുവരുത്തി ഓട്ടോയില് കയറ്റി കോട്ടയം മെഡിക്കല് കോളേജ് ആശുപത്രിയിലെത്തിച്ചു. വീണ് പരിക്കേറ്റെന്നാണ് ആശുപത്രിയില് പറഞ്ഞിരുന്നത്. സനല് 11-ാം തീയതി മരിച്ചു.\nമൃതദേഹ പരിശോധയില് തലയ്‌കേറ്റ അടിയും നെഞ്ചിലേറ്റ പരിക്കുമാണ് മരണകാരണമെന്ന് കണ്ടെത്തി. തുടര്‍ന്ന് പോലീസ് നടത്തിയ ചോദ്യം ചെയ്യലില് അനുജന് അഖില് കുറ്റം സമ്മതിച്ചു. ഇവരുടെ വീട്ടില്‍നിന്ന് കൊലപാതകത്തിനുപയോഗിച്ച പട്ടികമുറി പോലീസ് കണ്ടെടുത്തു. കോട്ടയം ജുഡീഷ്യല് ഫസ്റ്റ് ക്ലാസ് മജിസ്‌ടേറ്റ് കോടതിയില് ഹാജരാക്കിയ പ്രതിയെ 14 ദിവസത്തേയ്ക്ക് റിമാന്‍ഡ് ചെയ്തു.


25 May, 2019 at 02:43 AM\nസൗദിയില് തടവുകാര്‍ക്കും ജയില് മോചിതര്‍ക്കും തൊഴില് നല്‍കുന്ന പദ്ധതി ആരംഭിക്കുന്നു. ഇതിനായി വിവിധ വകുപ്പുകള് തമ്മില് കരാറില് ഒപ്പുവെച്ചു. ബലിമാംസം പ്രയോജനപ്പെടുത്തുന്ന പദ്ധതിയുടെ വിവിധ മേഖലകളിലാണ് നിയമനം നല്‍കുക.\nഹജ്ജ് കാലത്താണ് തടവ് ശിക്ഷ അനുഭവിക്കുന്നവര്‍ക്കും ജയില് മോചിതരായ സ്വദേശികള്‍ക്കും തൊഴില് നല്‍കുക. ഹജ്ജ് സീസണില് തൊഴില് ലഭ്യമാക്കുന്ന പദ്ധതിക്കായുള്ള ആദ്യ കരാറാണിത്. പുണ്ണ്യ സ്ഥലങ്ങളിലെ കശാപ്പുശാലകളില് തൊഴില് ലഭ്യമാക്കുന്നതാണ് പദ്ധതി. മേല്‍നോട്ടം, സാങ്കേതികം തുടങ്ങിയ മേഖലകളിലാണ് നിയമനം.\nജയില് വകുപ്പും ബലിമാസം പ്രയോജനപ്പെടുത്തുന്ന പദ്ധതി അധികൃതരും ചേര്‍ന്ന് ഇതിനായുള്ള വ്യവസ്ഥകള് തയ്യാറാക്കിയിട്ടുണ്ട്. ഓരോരുത്തരുടേയും യോഗ്യതകള്‍ക്കനുസരിച്ചുള്ള തൊഴിലുകളിലാണ് നിയമിക്കുക. തടവുകാരുടെ കഴിവുകളും പരിചയവും ഉപയോഗപ്പെടുത്തുന്നതിനും തൊഴില് വിപണിയില് പ്രവേശിപ്പിക്കാന് അവരെ പ്രോത്സാഹിപ്പുന്നതിനും വേണ്ടിയാണിത്. പദ്ധതി ഈ വര്‍ഷം മുതല് നടപ്പിലാക്കും.


press talkies: February 2013\nPosted by Muhammed Shamon at 12:51 AM No comments:\nPosted by DILJITH C.G at 5:24 AM 1 comment:\nറിചു മരിയ കൊരട്ടിയില്\nപ്രണയത്തിനായി ഒരു ദിനം എന്തിന്?\nദിവ്യാനുരാഗം, പരിശുദ്ധപ്രണയം എന്നി പ്രയോഗങ്ങള് അന്യമായികൊണ്ടിരിക്കുന്ന ഈ സമൂഹത്തില് ഇങ്ങനെ ഒരു ദിനത്തിന്റെ പ്രസക്തിയെന്ത്? പ്രോസ്റ്റിറ്റ്യൂഷനുള്ള ലൈസന്‍സാണ് മാര്യേജ് എങ്കില് ഒരു വാക്കു കൊണ്ടോ നോട്ടം കൊണ്ടോ പെണ്ണിനെ റേപ്പ് ചെയ്യാനുള്ള ലൈസന്‍സ് അല്ലേ പ്രണയം എന്ന് പലപ്പോഴും തോന്നിപ്പോകുന്നു. ഒരു നഷ്ട സ്വപ്നത്തില് നിന്നല്ല ഈ ആശയം ഉരിത്തിരിഞ്ഞ് വന്നത്. മുട്ടയില്‍നിന്ന് വിരിയാത്ത കുട്ടികള് പോലും സായിപ്പിന്റെ ഈ ദിനത്തിനായി കാത്തിരിക്കുന്നു. കിസ് ഡേ, ഹഗ്ഗ് ഡേ, വാലന്‍ന്റെസ് ഡേ… ചുമ്പിക്കേണ്ടവര്‍ക്ക് ഒരു ദിനത്തിനായി കാത്തിരിക്കേണ്ട ആവശ്യമുണ്ടോ? ഇത്തരം ദിനങ്ങളെ പരക്കെ ആക്ഷേപിക്കുന്നതും ശരിയല്ല. ഇത്തരം ദിനങ്ങള് ഉള്ളതുകൊണ്ട് കഞ്ഞികുടിച്ചു പോകുന്ന ഒരു വിഭാഗവും നമ്മുടെ ഇടയില് ഉണ്ട്. മൊബൈല് കമ്പിനികള്‍ക്കും ഗിഫ്റ്റ് ഷോപ്പുകള്‍ക്കും ഇത് ചാകര തന്നെ!\nപാഞ്ചാലി വസ്ത്രാക്ഷേപം മുതല് ഡല്‍ഹി പെണ്‍ക്കുട്ടി വരെ എത്തി നില്‍ക്കുന്ന പീഡന പരമ്പര നീണ്ടുപോകാതിരിക്കുന്നതിന്് വേണ്ട വെളിപാട് ഏവര്‍ക്കും ലഭിക്കുമെന്ന് പ്രത്യാശിക്കാം.\nപ്രേമവും കാമവും തിരിച്ചറിയപ്പെടാത്ത ഈ സമൂഹത്തില് പ്രണയം മനസില് സൂക്ഷിക്കുന്നവര്‍ക്കും പ്രണയം പറഞ്ഞവര്‍ക്കും പ്രണയിക്കുന്നവര്‍ക്കും ഇതിനെ ഒന്നും പറ്റി ഒരഭിപ്രായവും ഇല്ലാത്തവര്‍ക്കും പ്രണയത്തെ ഒരു നേരമ്പോക്കായി മാത്രം കാണുന്നവര്‍ക്കും പ്രണയദിനാശംസകള്\nPosted by Richu Maria Korattiyil at 11:51 PM6comments:\nസ്വപ്നസാഫല്യ തീരത്ത് ഞാന്\nനിന് ശ്വാസം മന്ദമാരുതനായി\nPosted by Aswini mAdAvAnA at 9:11 PM 1 comment:


സഹോദരിയെ കമന്റടിച്ചതിന് 18കാരന്റെ തലയറുത്തു – Chandrika Daily\nBy chandrika Monday December 12, 2016 09:55 am\nസഹോദരിയെ കമന്റടിച്ചതിന് 18കാരന്റെ തലയറുത്തു\nമുംബൈ: സഹോദരിയെ കമന്റടിച്ചതിന് പതിനെട്ടുകാരന്റെ തലയറുത്തു. കഴിഞ്ഞ ശനിയാഴ്ച രാത്രി മുംബൈയിലെ നാഷിക് പഞ്ചാവതി ഏരിയയിലാണ് ഞെട്ടിക്കുന്ന കൊലപാതകം അരങ്ങേറിയത്. അക്ഷയ് ഗുലെയാണ് കൊല്ലപ്പെട്ടത്. സംഭവവുമായി ബന്ധപ്പെട്ട്…\nമുംബൈ: സഹോദരിയെ കമന്റടിച്ചതിന് പതിനെട്ടുകാരന്റെ തലയറുത്തു. കഴിഞ്ഞ ശനിയാഴ്ച രാത്രി മുംബൈയിലെ നാഷിക് പഞ്ചാവതി ഏരിയയിലാണ് ഞെട്ടിക്കുന്ന കൊലപാതകം അരങ്ങേറിയത്. അക്ഷയ് ഗുലെയാണ് കൊല്ലപ്പെട്ടത്. സംഭവവുമായി ബന്ധപ്പെട്ട് രണ്ട് പേരെ പൊലീസ് അറസ്റ്റു ചെയ്തു. ഒരാളെ കസറ്റഡിയിലെടുത്തു. ഇയാള്‍ക്ക് പ്രായപൂര്‍ത്തിയായിട്ടില്ല.\nആകാശ് ഖൈര്‍നാര്, സാഗര് അംബേക്കര് എന്നിവരെയാണ് അറസ്റ്റ് ചെയ്തത്. സംഭവത്തെക്കുറിച്ച് പൊലീസ് പറയുന്നത് ഇങ്ങനെ: നടന്നുപോകുകയായിരുന്ന ഗുലയെയും കൂട്ടുകാരനെയും ഖൈര്‍നാറും സംഘവും തടഞ്ഞുവെക്കുകയും സഹോദരിയെ കമന്റടിച്ചെന്നാരോപിച്ച് മര്‍ദ്ദിക്കുകയുമായിരുന്നു. തുടര്‍ന്ന് കത്തിഉപയോഗിച്ച് കൊലപ്പെടുത്തുകയായിരുന്നു.\nവഴിയരികില് മൃതദേഹം കണ്ടെത്തിയതിനെ തുടര്‍ന്ന് നാട്ടുകാരാണ് പൊലീസിനെ വിവരം അറിയിച്ചത്. പിന്നീട് നടത്തിയ അന്വേഷണത്തിലാണ് കൊലപാതക വിവരം പുറത്തായത്. പിറ്റേന്നു തന്നെ സംഘത്തെ പിടികൂടുകയും ചെയ്തു.


missing an 32 aircraft: തെരച്ചില് തുടരുന്നു; വ്യോമസേന വിമാനം കാണാമറയത്ത് - search operation continues for missing an-32 transport aircraft in arunachal pradesh | Samayam Malayalam\nsearch operation continues for missing an-32 transport aircraft in arunachal pradesh\nതെരച്ചില് തുടരുന്നു; വ്യോമസേന വിമാനം കാണാമറയത്ത്\nSamayam Malayalam | Updated: 05 Jun 2019, 06:53:00 AM\nഅസമിലെ ജോര്‍ഹടിൽ നിന്ന് അരുണാചൽ പ്രദേശിലെ മേചുകയിലേയ്ക്ക് പോയ വിമാനമാണ് കാണാതായത്. എട്ട് ജോലിക്കാരും അഞ്ച് യാത്രക്കാരുമാണ് വിമാനത്തിലുണ്ടായിരുന്നത്. ആന്‍റണോവ് എ എൻ 32 വിഭാഗത്തിൽപ്പെട്ട വിമാനമാണ് കാണാതായത്.\nവ്യോമസേന വിമാനം 13 പേരുമായി കാണാതായി\nഅരുണാചല് വനമേഖലയില് വച്ച് അപകടം\nവിമാനം കണ്ടെത്താന് തെരച്ചില് ഊര്‍ജിതം\nന്യൂഡൽഹി: അരുണാചൽ പ്രദേശിൽ 13 പേരുമായി കാണാതായ വ്യോമസേന വിമാനത്തിനായി തെരച്ചില് ഊര്‍ജിതം. ഉപഗ്രഹചിത്രങ്ങളും ചാരവിമാനങ്ങളും യുദ്ധവിമാനങ്ങളും ഹെലികോപ്റ്ററുകളും പട്ടാളക്കാരും ഉള്‍പ്പെടെ വ്യാപകമായ തെരച്ചിലാണ് അരുണ്‍ചാല് പ്രദേശിന്‍റെ കാട്ടുപ്രദേശങ്ങളില് നടക്കുന്നത്.\nഅസമിലെ ജോര്‍ഹടിൽ നിന്ന് അരുണാചൽ പ്രദേശിലെ മേചുകയിലേയ്ക്ക് പോയ വിമാനമാണ് കാണാതായത്. എട്ട് ജോലിക്കാരും അഞ്ച് യാത്രക്കാരുമാണ് വിമാനത്തിലുണ്ടായിരുന്നത്. ആന്‍റണോവ് എ എൻ 32 വിഭാഗത്തിൽപ്പെട്ട വിമാനമാണ് കാണാതായത്. ജൂണ് മൂന്നിന് ഉച്ചയ്ക്ക് 12.25ന് മേചുകയിലെ ലാൻഡിങ് സ്ട്രിപ്പിൽ എത്തേണ്ടിയിരുന്ന വിമാനത്തപ്പറ്റി വിവരമില്ലാതാകുകയായിരുന്നു. ഒരു മണിയോടെ വിമാനവുമായുള്ള ബന്ധം നഷ്ടപ്പെട്ടു.\nമലനിരകള് നിറഞ്ഞ അതീവ ദുഷ്കരമായ പാതയിലൂടെയായിരുന്നു വിമാനം സഞ്ചരിച്ചിരുന്നത്. കൂടാതെ മേചുകയിലെ ലാൻഡിങും ടേക്ക് ഓഫും ദുഷ്‍കരമാണ്. കഴിഞ്ഞ 40 വര്‍ഷമായി എഎൻ വിമാനങ്ങള് ഇന്ത്യൻ വ്യോമസേനയുടെ ഭാഗമാണ്.\nചൈന അതിര്‍ത്തിയില് ആണ് വിമാനം കാണാതായത് എന്നതും സംഭവത്തിന്‍റെ ഗൗരവം വര്‍ധിപ്പിക്കുന്നു. പഴക്കം ചെന്ന വിമാനങ്ങളാണ് എഎന് വിഭാഗം. അതുകൊണ്ടുതന്നെ ഇവയില് റഡാര് അടക്കമുള്ള സാങ്കേതികവിദ്യകളില്ല. വിമാനം എവിടെയാണ് തകര്‍ന്നത് എന്ന ഏകദേശ കണക്കുകൂട്ടലില് വേണം തെരച്ചില് നടത്താന്.\nനിസര്‍ഗ ചുഴലിക്കാറ്റ് തീരം തൊട്ടു։ മഹാരാഷ്ട്രയിലെ വിവിധ...\nനിസർഗ ആഞ്ഞടിച്ചപ്പോൾ മുംബൈയിൽ സംഭവിച്ചത്; ലോക്ക് ഡൗണും ...\n24 മണിക്കൂറിനിടെ 9,304 പേർക്ക് കൊവിഡ്; രാജ്യത്ത് രോഗബാധ...\nകൊടുങ്കാറ്റില് നിന്ന് സുരക്ഷിതരാകാം; ചെയ്യേണ്ടതും ചെയ്...\nഒടുവില് വിജയ് മല്യ ഇന്ത്യയിലേക്ക് മടങ്ങിയെത്തുന്നു; ഇന...\nമുംബൈയിൽ ഐഎസ് അനുകൂല ചുവരെഴുത്തുകൾ; അന്വേഷണം ആരംഭിച്ചുആര്‍ട്ടിക്കിള് ഷോ\nmissing an 32 aircraft indian air force an 32 Arunachal Pradesh an 32 medium transport aircraft an 32 aircraft india AN 32 aircraft\nWeb Title : search operation continues for missing an-32 transport aircraft in arunachal pradesh\nയുഎൻ പാവങ്ങളുടെ ഗുഡ്‍വിൽ അംബാസറായി ചെന്നൈയിലെ ബാര്‍ബറുടെ മകള്\nLIVE: 24 മണിക്കൂറിനുള്ളിൽ ഗുജറാത്തിൽ 35 കൊവിഡ് മരണങ്ങൾ\nകൊവിഡ് കേസുകള് കുത്തനെ ഉയരുന്നു; ജിദ്ദയില് കര്‍ഫ്യൂ നിയന്ത്രണങ്ങള് ശക്തമാക്കി\n'ഇങ്ങനെയാകണം നേതാവ്': മുഖ്യമന്ത്രി പിണറായിയെ പുകഴ്ത്തി കോൺഗ്രസ് വക്താവ്\nവിവാദ പ്രസ്‌താവന; മനേക ഗാന്ധിയ്‌ക്കെതിരെ മലപ്പുറം പോലീസ് കേസെടുത്തു\nഇങ്ങനെയാണ് ഇന്ത്യയിൽ ലോക്ക്ഡൗൺ പരാജയപ്പെട്ടത്; ഗ്രാഫുമായി രാഹുൽ ഗാന്ധി\nഡാമുകൾക്ക് ആക്ഷന് പ്ലാന്; പ്രളയം നേരിടാൻ സംസ്ഥാനം സജ്ജമെന്ന് സർക്കാര് ഹൈക്കോടതിയില്\nജോര്‍ജ്ജ് ഫ്ളോയിഡിന്‍റെ കൊലപാതകവും ജോധ്‌പൂർ പോലീസിൻ്റെ ക്രൂരതയും പറയുന്നത്\nനിരീക്ഷണത്തിലുള്ളവരുടെ എണ്ണം; കൂടുതൽ കൊവിഡ് കേസുകളുള്ള ജില്ലകൾ, സംസ്ഥാനത്തെ പൂർണ്ണ വിവരങ്ങൾ\nരണ്ടാം കൊവിഡ് ടെസ്റ്റ് ഫലവും നെഗറ്റീവ്; പൃഥ്വിരാജ് വീട്ടിലെത്തി\n15 മിനിട്ടെങ്കിലും ആഴ്ചയില്3തവണ സെക്സിലേര്‍പ്പെടുന്നത്......\nകുത്തിമറിയുക, അടികൂടുക! താരമായി പാണ്ട കുഞ്ഞും അമ്മയും\nചന്ദ്രഗ്രഹണം: എല്ലാ നക്ഷത്രക്കാരുടെയും രാശിഫലം ഇങ്ങനെ\nഫലപ്രദമായ മാസ്കിന് വേണം ഈ ഗുണങ്ങൾ\nഇന്ന് ചന്ദ്രഗ്രഹണം, ഓവുലേഷനുള്ള സ്ത്രീയെങ്കില്.....


ജാഗ്രതാ വൃക്ഷം.. – Ministhy S Nair\nPosted in Books, death and life, Knowledge, Memoir, Spiritual Literature, Women and LifeTagged Holy Bible Kindness Life Lessons observations Reflections on Grace and Life\n← Querencia in Many Guises…\nഛായാഗ്രഹിണികൾക്കിടയിൽ നിർഭയം… →\n2 thoughts on “ജാഗ്രതാ വൃക്ഷം..”\nBlog of changes says:\nഈ കുറിപ്പിൽ അനുഭവത്തിന്റെ തീക്ഷണത തിളങ്ങുന്നു. സഹാനുഭൂതിയും സ്നേഹവും ധൈര്യമുള്ള മനുഷ്യരുടെ virtues ആണെന്ന് തോന്നുന്നു. എല്ലായ്പ്പോഴുമുള്ള പോലെ സ്വന്തം ഭയം അംഗീകരിക്കാൻ കൂടി ധൈര്യമില്ലാത്ത കുറേ പാവം മനുഷ്യരാണ് നമ്മുടെ ലോകത്ത്. ഇത്തരമൊരു ഓർമ്മപ്പെടുത്തൽ അനിവാര്യമാണ്. കാലിക പ്രസക്തിയുള്ളതാണ്. എഴുതിയതിൽ ഒത്തിരി സന്തോഷം. ഒരുപാട് സ്നേഹം.


കോവിഡ് ലക്ഷണങ്ങളുള്ള രോഗികളെ ഡിസ്ചാര്‍ജ് ചെയ്യാനുള്ള മാര്‍ഗരേഖ പുറത്തിറക്കി കേന്ദ്രം\nചെറിയ രോഗ ലക്ഷണങ്ങൾ ഉള്ളവർ, രോഗ ലക്ഷണങ്ങൾ ഇല്ലാത്തവർ എന്നിവരെ പത്ത് ദിവസത്തിന് ശേഷം ടെസ്റ്റിംഗ് ഇല്ലാതെ ഡിസ്ചാർജ് ചെയ്യാം\n09 May, 2020 at 07:23 AM\nകോവിഡ് ലക്ഷണങ്ങളുള്ള രോഗികളെ ഡിസ്ചാർജ് ചെയ്യുന്നതിന് പുതിയ മാര്‍ഗരേഖയുമായി കേന്ദ്ര ആരോഗ്യ മന്ത്രാലയം. ചെറിയ രോഗ ലക്ഷണങ്ങൾ ഉള്ളവർ, രോഗ ലക്ഷണങ്ങൾ ഇല്ലാത്തവർ എന്നിവരെ പത്ത് ദിവസത്തിന് ശേഷം ടെസ്റ്റിംഗ് ഇല്ലാതെ ഡിസ്ചാർജ് ചെയ്യാം. ഗുരുതര അസുഖമുള്ളവർക്ക് കൂടുതൽ പരിഗണനയും ടെസ്റ്റിംഗ്, ആശുപത്രി സേവനം എന്നിവ ഉറപ്പാക്കുന്നതിനായാണ് പുതിയ നിർദേശമെന്ന് കേന്ദ്ര ആരോഗ്യ മന്ത്രാലയം വ്യക്തമാക്കുന്നു.\nരാജ്യത്തെ കോവിഡ് രോഗികളെ രോഗ ലക്ഷണങ്ങളുടെ അടിസ്ഥാനത്തിൽ മൂന്നായി തരംതിരിച്ചു കൊണ്ടാണ് കേന്ദ്ര ആരോഗ്യ കുടുംബ ക്ഷേമ മന്ത്രാലയം പുതിയ മാർഗ രേഖ പുറത്തിറക്കിയിരിക്കുന്നത്. രോഗ ലക്ഷണങ്ങൾ ഇല്ലാത്തവർ, ചെറിയ രോഗ ലക്ഷണങ്ങൾ ഉള്ളവർ ഒന്നാം പട്ടികയിലും ഗുരുതര ലക്ഷങ്ങൾ ഉള്ളവർ രണ്ടാം പട്ടികയിലും അതീവ ഗുരുതരവസ്ഥയിൽ ഉള്ളവർ മൂന്നാം പട്ടികയിലും.\nപനി, ജലദോഷം എന്നിങ്ങനെയാണ് ചെറിയ രോഗ ലക്ഷണങ്ങൾ. ഇത്തരക്കാർക്ക് പത്തു ദിവസത്തിനുള്ളിൽ ഡിസ്ചാർജ് നൽകാം. ഈ പത്ത് ദിവസത്തെ ചികിത്സക്കിടയിൽ പനി പൂർണമായും ഭേദമാകണം. അങ്ങനെ പനി മാറി മൂന്നു ദിവസത്തിനുള്ളിൽ ടെസ്റ്റിംഗ് ഇല്ലാതെ ഡിസ്ചാർജ് നൽകാം. ഇവർക്ക് റാപിഡ് ടെസ്റ്റോ, പി.സി.ആർ ടെസ്‍റ്റോ നടത്തേണ്ടതില്ല എന്നാണ് നിർദേശം. ഡിസ്ചാർജിന് ശേഷം ഏഴ് ദിവസം വീടുകളിൽ ക്വാറന്റൈനിൽ കഴിയണം.\nനിലവിൽ ഇന്ത്യയിലെ 70 ശതമാനം കോവിഡ് രോഗികൾക്കും ചെറിയ കോവിഡ് ലക്ഷണങ്ങളോ, ലക്ഷണങ്ങൾ ഇല്ലാത്ത അവസ്ഥയോ ആണ് ഉള്ളതെന്ന് ആരോഗ്യ മന്ത്രാലയം വിശദീകരിക്കുന്നു.\nഅതിനാൽ ഗുരുതരവസ്ഥയിൽ ഉള്ളവർക്ക് കൂടുതൽ പരിഗണനയും ആശുപത്രി, ടെസ്റ്റിംഗ് സൗകര്യവും നൽകാൻ ആണ് പുതിയ മാർഗ രേഖ എന്നും കേന്ദ്രം വ്യക്തമാക്കി.\nട്രയിനില് ആയിരത്തിലേറെ അന്തര് സംസ്ഥാന തൊഴിലാളികളെ നാട്ടിലെത്തിച്ച് സോനു സൂദ്\nലോക്ക്ഡൗണില് കുടുങ്ങി; വീട്ടില് പോകാന് ബൈക്ക് മോഷ്ടിച്ചു, ഉടമക്ക് തിരികെ നല്‍കിയത് പാര്‍സലയച്ചും\nകോവിഡില് തകര്‍ന്ന് മുംബൈയിലെ ആരോഗ്യ സംവിധാനം


റൂബി റെഡ്, ബ്ലാക്ക് പേള്, റെഡ് അഗേറ്റ്; പുതിയ വര്‍ണങ്ങളില് നിരത്തിലെത്താന് മഹീന്ദ്ര മോജോ | Mahindra Mojo BS-6 Engine Teased With Three New Colour\nഡിസൈന് ശൈലിയില് ബിഎസ്-4 മോഡലില് നിന്ന് കാര്യമായ മറ്റമില്ലാതെയാണ് പുതിയ മോജോയും എത്തുന്നത്.\nസ്‌പോര്‍ട്‌സ് ബൈക്കുകളുടെ തലയെടുപ്പുമായി ഇന്ത്യയുടെ നിരത്തുകളിലെത്തിയ ഇന്ത്യന് ബൈക്കാണ് മഹീന്ദ്ര മോജോ. മസ്‌കുലര് ഭാവവും മികച്ച കരുത്തും ശബ്ദഗാംഭീര്യവുമുള്ള ഈ ബൈക്കിന്റെ ബിഎസ്-6 പതിപ്പ് നിരത്തുകളിലെത്താനൊരുങ്ങുന്നു. കൂടുതല് കരുത്തിനൊപ്പം ഫീച്ചറുകളിലും സമ്പന്നമായാണ് ഈ ബൈക്ക് എത്തുന്നത്.\nമോജോയില് മുമ്പ് കണ്ട് ശീലിച്ചിട്ടില്ലാത്ത മൂന്ന് പുത്തന് നിറങ്ങളിലും ഇത്തവണ ഈ വാഹനമെത്തും. റൂബി റെഡ്, ബ്ലാക്ക് പേള്, റെഡ് അഗേറ്റ് എന്നിവയായിരിക്കും പുതിയ നിറങ്ങള്. പുതിയ വര്‍ണങ്ങളിലൂള്ള മോജോയുടെ വിവരങ്ങള് നല്‍കിയുള്ള ടീസറുകള് മഹീന്ദ്ര മോജോയുടെ ഔദ്യോഗിക ട്വിറ്റര് ഹാന്‍ഡിലിലൂടെയാണ് പുറത്തുവിട്ടത്.\nഅതേസമയം, ഡിസൈന് ശൈലിയില് ബിഎസ്-4 മോഡലില് നിന്ന് കാര്യമായ മറ്റമില്ലാതെയാണ് പുതിയ മോജോയും എത്തുന്നത്. മുന്നിലെ കൗളില് നല്‍കിയിട്ടുള്ള ട്വിന് ഹെഡ്‌ലാമ്പ്, സൈഡ് പാനലുകള്, അനലോഗ് ടാക്കോമീറ്റര്, സ്പീഡ്, ഗിയര് പൊസിഷന്, ട്രിപ്പ് മീറ്റര് തുടങ്ങിയവ പ്രദര്‍ശിപ്പിക്കുന്ന ഡിജിറ്റല് സ്‌ക്രീനും ഉള്‍പ്പെടുന്ന സെമിഡിജിറ്റല് ഇന്‍സ്ട്രുമെന്റ് ക്ലെസ്റ്റര് ഇതില് നല്‍കും.\nമുന്നില് ടെലിസ്‌കോപിക് ഫോര്‍ക്കും പിന്നില് ഗ്യാസ് ചാര്‍ജ്ഡ് മോണോ ഷോക്കുമായിരിക്കും പുതിയ മോജോയില് യാത്രാസുഖം നല്‍കുന്നത്. മുന്നില് 320 എംഎം ഡിസ്‌കും പിന്നില് 240 എംഎം ഡിക്‌സുമായിരിക്കും ബ്രേക്കിംങ്ങ് ഒരുക്കുന്നതെന്നാണ് വിവരം. രണ്ടുലക്ഷം രൂപ വില പ്രതീക്ഷിക്കുന്ന മോജോ ബജാജ് ഡോമിനാറിനോട് ഏറ്റുമുട്ടും.\nUT, XT എന്നീ രണ്ട് വേരിയന്റുകളിലാണ് മോജോ നിരത്തുകളിലെത്തിയിരുന്നത്. 2019 ഓഗസ്റ്റില് ഈ ബൈക്കുകളില് എബിഎസ് സുരക്ഷയും ഒരുക്കിയിരുന്നു. എന്നാല്, ഒറ്റ വേരിയന്റില് മാത്രമായിരിക്കും ബിഎസ്6 എന്‍ജിനിലുള്ള പുതിയ വേരിന്റ് എത്തുക. ഇതില് എബിഎസ് ഉള്‍പ്പെടെയുള്ള സുരക്ഷാ സംവിധാനങ്ങള് ഒരുക്കുന്നുണ്ടെന്നാണ് വിവരം.\nബിഎസ്6 നിലവാരത്തിലേക്ക് ഉയര്‍ന്നതിനൊപ്പം കരുത്തും ഉയര്‍ത്തിയ എന്‍ജിനായിരിക്കും പുതിയ മോജോയില് സ്ഥാനം പിടിക്കുകയെന്നാണ് വിവരം. ബിഎസ്4 മോഡലില് നല്‍കിയിരുന്ന 294.72 സിസി ഫ്യുവല് ഇഞ്ചക്ടഡ്, ലിക്വിഡ് കൂള്, സിംഗിള് സിലിണ്ടര് എന്‍ജിന് 27 ബിഎച്ച്പി പവറും 28 എന്‍എം ടോര്‍ക്കുമാണ് ഉത്പാദിപ്പിച്ചിരുന്നത്.\nContent Highlights: Mahindra Mojo BS-6 Engine Teased With Three New Colour


കണ്ണൂർ ജില്ലയില് 2087 പേര്‍ക്ക് കൂടി കോവിഡ് ; 1947 പേര്‍ക്ക് സമ്പര്‍ക്കത്തിലൂടെ | janakeeyam\nകണ്ണൂർ :ജില്ലയില് ബുധനാഴ്ച (05/05/2021) 2087 പേര്‍ക്ക് കൊവിഡ് പോസിറ്റീവായി. സമ്പര്‍ക്കത്തിലൂടെ 1947 പേര്‍ക്കും ഇതര സംസ്ഥാനത്ത് നിന്നെത്തിയ 95 പേര്‍ക്കും 45 ആരോഗ്യ പ്രവര്‍ത്തകര്‍ക്കുമാണ് ഇന്ന് കോവിഡ് സ്ഥിരീകരിച്ചത്. ടെസ്റ്റ് പോസ്റ്റിവിറ്റി നിരക്ക്: 23.7%\nകണ്ണൂര് കോര്‍പ്പറേഷന് 196\nആന്തൂര് നഗരസഭ 54\nഇരിട്ടി നഗരസഭ 22\nകൂത്തുപറമ്പ് നഗരസഭ 24\nപയ്യന്നൂര് നഗരസഭ 87\nതളിപ്പറമ്പ് നഗരസഭ 29\nതലശ്ശേരി നഗരസഭ 69\nകാങ്കോല് ആലപ്പടമ്പ 17\nകോട്ടയം മലബാര് 30\nരോഗമുക്തി 1608 പേര്‍ക്ക്\nഇതോടെ ജില്ലയില് ഇതുവരെ റിപ്പോര്‍ട്ട് ചെയ്യപ്പെട്ട കൊവിഡ് പോസിറ്റീവ് കേസുകള് 98840 ആയി. ഇവരില് 1608 പേര് ബുധനാഴ്ച (മെയ് 5) രോഗമുക്തി നേടി. അതോടെ ഇതിനകം രോഗം ഭേദമായവരുടെ എണ്ണം 73927 ആയി. 426 പേര് കൊവിഡ് മൂലം മരണപ്പെട്ടു. ബാക്കി 22013 പേര് ചികിത്സയിലാണ്.\nവീടുകളില് ചികിത്സയിലുള്ളത് 21361 പേര്\nജില്ലയില് നിലവിലുള്ള കൊവിഡ് പോസിറ്റീവ് കേസുകളില് 21361 പേര് വീടുകളിലും ബാക്കി 652 പേര് വിവിധ ആശുപത്രികളിലും സിഎഫ്എല്‍ടിസികളിലുമായാണ് ചികിത്സയില് കഴിയുന്നത്.\nനിരീക്ഷണത്തില് 56857 പേര്\nകൊവിഡുമായി ബന്ധപ്പെട്ട് ജില്ലയില് നിലവില് നിരീക്ഷണത്തിലുള്ളത് 56857 പേരാണ്. ഇതില് 55649 പേര് വീടുകളിലും 1208 പേര് ആശുപത്രികളിലുമാണ് നിരീക്ഷണത്തില് കഴിയുന്നത്.\nജില്ലയില് നിന്ന് ഇതുവരെ 905092 സാംപിളുകള് പരിശോധനയ്ക്ക് അയച്ചതില് 903108 എണ്ണത്തിന്റെ ഫലം വന്നു. 1984 എണ്ണത്തിന്റെ ഫലം ലഭിക്കാനുണ്ട്.\nPosted on January 28, 2021 Author janakeeyam21@gmail.com\nതിരുവനന്തപുരം: കേരളത്തില് ഇന്ന് 5771 പേര്‍ക്ക് കോവിഡ്-19 സ്ഥിരീകരിച്ചതായി മുഖ്യമന്ത്രി പിണറായി വിജയന്. എറണാകുളം 784, കൊല്ലം 685, കോഴിക്കോട് 584, കോട്ടയം 522, പത്തനംതിട്ട 452, ആലപ്പുഴ 432, തൃശൂര് 424, മലപ്പുറം 413, തിരുവനന്തപുരം 408, ഇടുക്കി 279, കണ്ണൂര് 275, പാലക്കാട് 236, വയനാട് 193, കാസര്‍ഗോഡ് 84 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. യു.കെ.യില് നിന്നും വന്ന3പേര്‍ക്കാണ് കഴിഞ്ഞ 24 മണിക്കൂറിനകം കോവിഡ്-19 സ്ഥിരീകരിച്ചത്. അടുത്തിടെ […]


പി ജെ ജോസഫിന്റെ അസംബ്ലി പ്രസംഗം... - തുമ്മാരുകുടി\nപി ജെ ജോസഫിന്റെ അസംബ്ലി പ്രസംഗം…\nഎനിക്ക് നേരിട്ട് പരിചയമുള്ള ഒരാളല്ല ശ്രീ. പി ജെ ജോസഫ് എങ്കിലും ഏറെ പറഞ്ഞുകേട്ടിട്ടുണ്ട്, രാഷ്ട്രീയമായത്തിനപ്പുറത്ത് അദ്ദേഹം ചെയ്യുന്ന കൃഷിയും, കൃഷിയെ പ്രോത്സാഹിപ്പിക്കാൻ ചെയ്യുന്ന പ്രവർത്തനങ്ങളും.\nകേരളത്തിൽ ഇപ്പോഴത്തെ രീതിയിലുള്ള കൃഷിക്ക് ഒരു ഭാവി ഉണ്ടെന്ന് ചിന്തിക്കുന്ന ആളല്ല ഞാൻ. നാച്ചുറൽ ഫാർമിംഗ്, ഓർഗാനിക് ഫാർമിങ്ങ് തുടങ്ങിയ രീതികൾ ലോകത്തിന് ഭക്ഷ്യസുരക്ഷ നല്കാൻ പര്യാപ്‌തമാണെന്ന ചിന്തയുമില്ല. എങ്കിലും പ്രസംഗത്തിനപ്പുറം പ്രവർത്തി ചെയ്യുന്ന ആളുകളെ എപ്പോഴും ബഹുമാനനമാണ്.\nകൃഷി വിഷയത്തിൽ ശ്രീ. പി ജെ ജോസഫിനുള്ള അറിവ് നിയമസഭയിൽ എല്ലാവർക്കും അറിയാവുന്നതിനാൽ ഓർഗാനിക് കൃഷി തൊട്ട് ഇന്റഗ്രേറ്റഡ് വാട്ടർ റിസോഴ്സ് മാനേജ്‌മെന്റ് വരെയുള്ള ഓരോ കാര്യങ്ങളും അദ്ദേഹം പറയുന്പോൾ മറ്റുള്ളവർ ശ്രദ്ധിച്ചു കേൾക്കുന്നു, ചോദ്യങ്ങൾ ചോദിക്കുന്നു. ഒച്ചപ്പാടും സംഘർഷവുമുള്ള അസംബ്ലി സാഹചര്യങ്ങളിൽ നിന്നും വ്യത്യസ്തമായി നമുക്ക് അഭിമാനിക്കാവുന്ന ചർച്ചയാണത്. കേട്ടില്ലെങ്കിൽ അരമണിക്കൂർ ചിലവാക്കി കേൾക്കൂ, ഒരു നഷ്ടവും വരില്ല.\nഒരു അഭിപ്രായം കൂടി പറയട്ടെ. വാസ്തവത്തിൽ ഇത്തരത്തിലുള്ള ചർച്ചകളൊന്നും അസംബ്ലി ചർച്ചയാക്കി പതിനഞ്ചു മിനുട്ടിലേക്ക് ഒതുക്കി, “സാർ വേഗം നിറുത്തണം” എന്ന് ചെയറിൽ നിന്നും പറഞ്ഞ് ഓടിച്ച് നടത്തരുത്. നിയമസഭ സമ്മേളനത്തിന് പുറത്ത് ഒന്നോ രണ്ടോ മണിക്കൂർ സമയമെടുത്ത് ഇക്കാര്യങ്ങൾ ചർച്ച ചെയ്യണം. ശേഷം അസംബ്‌ളിക്കകത്ത് നയത്തെപ്പറ്റി ഫോക്കസ് ഉള്ള ചർച്ച നടത്താമല്ലോ. കൃഷി മാത്രമല്ല സൈബർ സെക്യൂരിറ്റി മുതൽ ക്രിപ്റ്റോ കറൻസി വരെ നമ്മുടെ നിയമസഭാ സാമാജികർ അറിഞ്ഞിരിക്കേണ്ട വിഷയങ്ങളിൽ മാസത്തിൽ ഒരിക്കലെങ്കിലും ലെക്ച്ചറുകൾ നടത്തണം.


ദുബായിലെ ഡ്രൈവര്‍മാര്‍ക്ക് ഇനി മുതല് പെട്രോള് വീട്ടിലെത്തും..! പുതിയ സ്മാര്‍ട്ട് ആപ്പ് - BIGNEWSLIVE | Latest Malayalam News\nദുബായിലെ ഡ്രൈവര്‍മാര്‍ക്ക് ഇനി മുതല് പെട്രോള് വീട്ടിലെത്തും..! പുതിയ സ്മാര്‍ട്ട് ആപ്പ്\nദുബായ്: ദുബായിലെ ഡ്രൈവര്‍മാര്‍ക്ക് ഇനി സ്വന്തം വീട്ടുപടിക്കല് നിന്ന് തന്നെ ഇന്ധനം നിറയ്ക്കാം. പുതിയ സ്മാര്‍ട്ട് പദ്ധതിയുമായെത്തിയിരിക്കി ദുബായ് ആസ്ഥാനമാക്കിയുള്ള ഒരു കമ്പനി. കാഫു എന്ന സ്മാര്‍ട്ട് ആപ്പാണ് കമ്പനി പരിചയപ്പെടുത്തുന്നത്. യുഎഇയിലെ ഡ്രൈവര്‍മാക്ക് പെട്രോള് ആവശ്യമുള്ളവര്‍ക്ക് ഈ ആപ്പ് വഴി ബന്ധപ്പെടാം.\nഎമറാത്ത് പെട്രോള് കമ്പനിയുമായി സഹകരിച്ചാണ് ആപ്പ് വികസിപ്പിച്ചിരിക്കുന്നത്. ആദ്യമായി ആപ്പ് ഉപയോഗിക്കുന്നവര് വാഹനത്തിന്റെ വിശദാംശങ്ങള് രജിസ്റ്റര് ചെയ്യണം. പിന്നീട് ഇന്ധനം ആവശ്യമുള്ളപ്പോള് ആപ്പ് വഴി കാര് പാര്‍ക്ക് ചെയ്തിരിക്കുന്ന സ്ഥലത്തിന്റ വിശദാംശങ്ങള് നല്‍കുക. ഇന്ധനം നിറയ്‌ക്കേണ്ട സമവും ഇതിനോടൊപ്പം ചേര്‍ക്കണം. പിന്നെ ഞൊടിയിടയില് പെട്രോളെത്തും. പെട്രോള് സ്റ്റേഷനുകളില് ലഭിക്കുന്ന അതേ വിലയില് തന്നെ ഇന്ധനം ലഭ്യമാകും. എന്നാല് ഓരോ തവണയും സര്‍വ്വീസ് ചാര്‍ജ്ജായി 18 ദിര്‍ഹം ഉപയോക്താവില് നിന്ന് ഈടാക്കും.\nTags: appcardubai driverpetrolpravasi\nബജറ്റ് പ്രഖ്യാപിച്ച് മണിക്കൂറുകള്‍ക്കകം ഇന്ധനവിലയില് വര്‍ധനവ്; പെട്രോളിന് 2.50 രൂപയും ഡീസലിന് 2.47 രൂപയും കൂടി\nബംഗളൂരുവില് വാഹനാപകടം; രണ്ട് കോഴിക്കോട് സ്വദേശികള് മരിച്ചു\nനിയന്ത്രണം വിട്ട് കാര് എഴുപതടി താഴ്ചയിലേക്ക് മറിഞ്ഞു; യുവാവ് മരിച്ചു\nതലസ്ഥാനത്ത് വാഹനങ്ങള് ഇടിച്ച് തെറിപ്പിച്ച ശേഷം നിര്‍ത്താതെ പോയ സംഭവം; കാറുടമ കീഴടങ്ങി\nസ്‌കൂള് അസംബ്ലി നടക്കുന്നതിനിടെ കാര് പാഞ്ഞുകയറി; 13 വിദ്യാര്‍ത്ഥികള്‍ക്കും ഒരു അധ്യാപികയ്ക്കും പരിക്ക്\nആന്തൂരിലെ പ്രവാസിയുടെ ആത്മഹത്യ; നാല് നഗരസഭ ഉദ്യോഗസ്ഥര്‍ക്ക് സസ്പെന്‍ഷന്\nഒറ്റയാനായി പൂജാര; ഓസ്‌ട്രേലിയന് മണ്ണിലെ ആദ്യ സെഞ്ച്വറി സ്വന്തം; തകര്‍ച്ചയില് നിന്നും രക്ഷനേടി ഇന്ത്യ\nസബ്‌സിഡി ട്രാന്‍സ്ഫര് സ്‌കീമില് മാറ്റം ഉണ്ടാകുമോ? പ്രതികരണവുമായി ഐഒസി\nപുതുച്ചേരി നിയമസഭയിലേക്കുള്ള നാമനിര്‍ദേശം; കിരണ് ബേദിയുടെ തീരുമാനം സുപ്രീം കോടതി ശരിവെച്ചു\nപുല്‍വാമയില് വീരമൃത്യു വരിച്ച ജവാന്റെ മകളെ ദത്തെടുക്കാന് ഒരുങ്ങി വനിതാ ഐഎഎസ് ഓഫീസര്! നന്മ മനസ്സിന് നിറ കൈയ്യടി\nവീണ്ടും ഇന്ധനവിലയില് വര്‍ധനവ്; പെട്രോളിന് 25 പൈസയും ഡീസലിന് 31 പൈസയും കൂടി\nപ്രവാസി വോട്ടുമായി ബന്ധപ്പെട്ട ബില് രാജ്യസഭയില് പാസാക്കിയില്ല; ഇത്തവണയും സ്വപ്നം മാത്രമായി പ്രവാസിവോട്ട് !\nമാതാപിതാക്കളെ ഉപേക്ഷിക്കുകയോ ഒറ്റപ്പെടുത്തുകയോ ചെയ്യുന്ന മക്കള്‍ക്കെതിരെ കര്‍ശന നടപടി


രോഗ ലക്ഷണം ഉള്ളവര്‍ക്ക് മാത്രം പരിശോധനയും ക്വാറന്റൈനും; പ്രവാസികള്‍ക്ക് ഇളവുമായി കേരളാ സർക്കാർ - ഇ വാർത്ത | evartha\nBreaking News Health & Life Style Kerala Pravasi\nരോഗ ലക്ഷണം ഉള്ളവര്‍ക്ക് മാത്രം പരിശോധനയും ക്വാറന്റൈനും; പ്രവാസികള്‍ക്ക് ഇളവുമായി കേരളാ സർക്കാർ\nEvartha Desk4February 2022\nപ്രവാസികളുടെ കോവിഡ് പരിശോധനയിലും ക്വാറന്റൈനിലും കാര്യമായ ഇളവ് വരുത്തി സംസ്ഥാന സര്‍ക്കാര്. ഇനിമുതൽ രോഗ ലക്ഷണം ഉള്ളവര് മാത്രം പരിശോധന നടത്തിയാലും ക്വാറന്റൈനില് കഴിഞ്ഞാലും മതി. മുഖ്യമന്ത്രി പിണറായി വിജയന്റെ ഇടപെടലിന്റെ അടിസ്ഥാനത്തിൽ പ്രവാസികളുമായി ഉൾപ്പെടെ വിശദമായ പരിശോധന നടത്തിയാണ് സര്‍ക്കാര് തീരുമാനമെന്ന് ആരോഗ്യമന്ത്രി വീണാ ജോര്ജും പ്രതികരിച്ചു.\nപുതിയ തീരുമാന പ്രകാരം നാട്ടിലേക്ക് തിരിച്ചെത്തുന്ന പ്രവാസികളെയും അന്താരാഷ്ട്ര യാത്രികരെയും കൊവിഡ് രോഗലക്ഷണങ്ങള് ഉണ്ടെങ്കില് മാത്രം പരിശോധിച്ചാല് മതിയെന്നാണ് സര്‍ക്കാര് തീരുമാനം. അതിനാൽ തന്നെ രോഗലക്ഷണമുള്ളവര്‍ക്ക് മാത്രമാകും ഇനി മുതല് സമ്പര്‍ക്കവിലക്ക് ഉണ്ടാകു.\nഅന്താരാഷ്ട്ര യാത്രകൾ നടത്തിയവർ യാത്ര കഴിഞ്ഞതിന്റെ എട്ടാമത്തെ ദിവസം ആര്‍ടിപിസിആര്. ചെയ്യണമെന്ന നിലവിലെ മാനദണ്ഡം മാറ്റണമെന്ന ആരോഗ്യവിദഗ്ധ സമിതിയുടെ നിര്‍ദ്ദേശം കൊവിഡ് അവലോകന യോഗം നേരത്തെ അംഗീകരിച്ചിരുന്നു.\nTopics: Covid Health dept pravasi quarantine test


പിള്ള ഇവിടെക്കിടന്ന് ബഹളം വെക്കാതെ കേന്ദ്രത്തില്‍പ്പോയി നിയമമുണ്ടാക്ക്: ചെന്നിത്തല - themediasyndicate\nകോഴിക്കോട്: അയ്യപ്പഭക്തരെ പ്രത്യേക വിഭാഗമായിക്കണ്ട് ഭരണഘടനാ ഭേദഗതി കൊണ്ടുവരുവാന് കേന്ദ്രഗവണ്‍മെന്റ് ശ്രമിക്കണമെന്നും സംസ്ഥാന സര്‍ക്കാര് ഇതിന് മുന്‍കൈ എടുക്കണമെന്നും പ്രതിപക്ഷ നേതാവ് രമേശ് ചെന്നിത്തല.\nഇക്കാര്യം ജസ്റ്റിസ് ഇന്ദു മല്‍ഹോത്ര സുപ്രീംകോടതിയില് ഭരണഘടനയുടെ 26 (ബി) ഉദ്ധരിച്ചിട്ടുണ്ട്. സുപ്രിം കോടതി റിവ്യൂ ഹരജി തള്ളിക്കളയുന്ന ഒരു സാഹചര്യമുണ്ടായാല് വീണ്ടും സര്‍ക്കാരിന് ഇത്തരം കാര്യങ്ങള് ചെയ്യേണ്ടിവരും. തമിഴ്‌നാട്ടില് ജെല്ലിക്കെട്ടിന് വേണ്ടി ഇത്തരമൊരു നിയമഭേദഗതി കൊണ്ടുവന്നിട്ടുണ്ട്. ബി.ജെ.പി സംസ്ഥാന പ്രസിഡന്റ് പി.എസ്. ശ്രീധരന്‍പിള്ള കേരളത്തില്‍ക്കിടന്ന് ബഹളം വെയ്ക്കാതെ ഇതിനുവേണ്ടി മുന്‍കൈ എടുക്കണമെന്നും ചെന്നിത്തല ആവശ്യപ്പെട്ടു.\nശശികല ടീച്ചര് ശബരിമലയില് തീര്‍ഥാടനത്തിനല്ല പോയത്. പ്രശ്‌നമുണ്ടാക്കാനാണ്. അറസ്റ്റ് ചെയ്ത് സര്‍ക്കാര് അവരെ വലിയ ആളാക്കുകയായിരുന്നു. ഇത്തരം നടപടികളിലൂടെ ബി.ജെ.പിക്ക് ആളിനെ കൊണ്ടുകൊടുക്കുന്ന പണിയാണ് പിണറായി വിജയനും സി.പി.എമ്മും ചെയ്യുന്നത്. ശബരിമലയില് പോലീസ് രാജ് ആണ് നടക്കുന്നത്. അതേസമയം, ആര്.എസ്.എസ്-ബി.ജെ.പി സംഘ് പരിവാര് ശക്തികള് സാമൂഹ്യവിരുദ്ധരുടെ താളവമാക്കി അവിടെ മാറ്റുവാനാണ് ശ്രമിക്കുന്നത്.\nസംസ്ഥാന സര്‍ക്കാരിന്റെ അനാവശ്യ നടപടികളാണ് ശബരിമല വിഷയം വഷളാക്കിയത്. കേരളത്തില് ഇതുവരെവന്ന സുപ്രീംകോടതി വിധികളെല്ലാം നടപ്പിലാക്കുവാന് കാണിക്കാത്ത താല്‍പര്യം ശബരിമല വിഷയത്തില് മാത്രം കാണിക്കുതെന്താണ്? എത്രയും പെട്ടെന്ന് ഈ വിധി നടപ്പിലാക്കണമെന്ന് സുപ്രീംകോടതി പോലും ആവശ്യപ്പെട്ടിട്ടില്ല. ദിവസങ്ങള്‍ക്ക് മുന്‍പേ സര്‍ക്കാര് സര്‍വകക്ഷി യോഗം വിളിച്ചിരുന്നെങ്കില് ഈ വിഷയം നേരത്തെ തീര്‍ക്കാമായിരുന്നെന്നും ചെന്നിത്തല പറഞ്ഞു.\nമന്ത്രി കെ.ടി.ജലീലിന്റെ അഴിമതി ബോധ്യപ്പെട്ടതിനാലാണ് മുഖ്യമന്ത്രി മറുപടി പോലും പറയാതെ ഒഴിഞ്ഞുമാറുന്നത്. 19 ന് എറണാകുളത്ത് ചേരുന്ന യു.ഡി.എഫ് യോഗം ജലീല് വിഷയത്തിലെ തുടര് പ്രക്ഷോഭങ്ങളെക്കുറിച്ച് തീരുമാനമെടുക്കുമെന്ന് ചെന്നിത്തല വ്യക്തമാക്കി.\nTags: പിള്ള ഇവിടെക്കിടന്ന് ബഹളം വെക്കാതെ കേന്ദ്രത്തില്‍പ്പോയി നിയമമുണ്ടാക്ക്: ചെന്നിത്തല\nഅമൃത്സറിൽ രണ്ടുപേർക്ക് കോവിഡ് സ്ഥിരീകരിച്ചു; രാജ്യത്ത് വൈറസ് ബാധിതരുടെ എണ്ണം\nമുഖ്യമന്ത്രിയുടെ ദുരിതാശ്വാസ നിധിയിലേക്ക് 10 കോടി നല്‍കുമെന്ന് യൂസഫലി


റമദാൻ ആരാധനകളുടെയും കർമങ്ങളുടെയും മാസമാണ് | Islamonlive.in\nറമദാൻ ആരാധനകളുടെയും കർമങ്ങളുടെയും മാസമാണ്\nഎല്ലാ വർഷവും പോലെ റമദാൻ കടന്നുവരുമ്പോൾ പലതരം ജനങ്ങളുടെ പലതരം വ്യവഹാരങ്ങൾ നമുക്ക് കാണാം. റമദാനെ വിശ്രമത്തിന്റെയും ഉറക്കിന്റെയും മാസമായി കാണുന്ന പ്രവണതയാണ് ഇതിൽ പ്രധാനമായ ഒന്ന്. ആരാധനകൾ വളരെ കുറച്ചുമാത്രം ചെയ്യുകയും മറ്റു സമയങ്ങളിൽ നേരംപോക്കിനായുള്ള മറ്റു ഏർപ്പാടുകളിൽ ഏർപ്പെടുകയും ചെയ്യുന്ന പ്രവണത. നോമ്പുകാരനാണെന്ന ആനുകൂല്യവും കുറച്ചു കർമങ്ങളിൽ തന്നെ കൂടുതൽ പ്രതിഫലം ലഭിക്കുമെന്ന ആദായക്കണ്ണുകളുമൊക്കെയാണ് ഇതിനു പിന്നിലെങ്കിലും ചെയ്യുന്ന തുലോം ആരാധനകളുടെതന്നെ അവസ്ഥ പലപ്പോഴും പരിതാപകരമാണ്.\nഅതേസമയം, ഉള്ള ജോലികളെല്ലാമുപേക്ഷിച്ച് ആരാധനകളിൽ മാത്രമായി കഴിഞ്ഞുകൂടുന്നവരെയും കാണാം. അവർക്ക് റമദാനിൽ ആരാധനകളിൽ കവിഞ്ഞ് മറ്റൊന്നുമില്ലതന്നെ. കർമങ്ങൾക്ക് പതിന്മടങ്ങ് പ്രതിഫലം ലഭിക്കുന്ന, ഈമാൻ ശക്തിപ്പെടുന്ന, വരുംനാളുകൾക്ക് വേണ്ടി വിശ്വാസികൾ തഖ്‌വയുടെ പാഥേയമൊരുക്കുന്ന ഈ മാസത്തെ പിന്നെയെങ്ങനെ ഉപയോഗപ്പെടുത്താനാണ്!\nമറ്റു ചിലർ ജോലിഭാരം കുറക്കുന്നത് ആരാധനകൾക്കു വേണ്ടിയല്ല, മറിച്ച് ടെലിവിഷനു മുന്നിലിരുന്നും കളിച്ചും ഉറങ്ങിയും തമാശകൾ പറഞ്ഞും ആനന്ദം കണ്ടെത്താനാണ്. വിശപ്പോ ദാഹമോ ക്ഷീണമോ ഒട്ടുമറിയാതെ വിശുദ്ധ റമദാൻ കടന്നുപോവണമെന്നു മാത്രമാണ് അവരുടെ താത്പര്യം. നോമ്പനുഷ്ഠിക്കുന്നത് ഉദ്പാദനം കുറക്കുമെന്ന വാദം പറഞ്ഞ് നോമ്പുപേക്ഷിക്കുന്നവരും കുറവല്ല. ഇത്തരക്കാരെ ശൈഖ് മുഹമ്മദുൽ ഗസ്സാലി അതിശക്തമായ ഭാഷയിൽ വിമർശിക്കുന്നുണ്ട്.\nപക്ഷെ, ഇത്തരക്കാരൊന്നുമല്ല യഥാർഥ ഇസ്‌ലാമിനെ പ്രതിനിധീകരിക്കുന്നത് എന്നതാണ് സത്യം. അവരൊന്നും നോമ്പിന്റെ അടിസ്ഥാനലക്ഷ്യമോ ദൗത്യമോ മനസ്സിലാക്കിയതുമില്ല. വിശുദ്ധ ഇസ്‌ലാം പ്രതിനിധാനം ചെയ്യുന്ന മധ്യമസ്വഭാവത്തിൽ നിന്ന് അതിവിദൂരത്തുമാണവർ. ആത്മാവിനും ബുദ്ധിക്കും ആരാധനക്കും കർമത്തിനും അറിവിനും പ്രബോധനത്തിനും ഇഹലോകത്തിനും പരലോകത്തിനുമിടയിൽ ഒരുപോലെ സംഗമിക്കുന്ന, വ്യക്തിയുടെയും സമൂഹത്തിന്റെയും നന്മകളെ സ്വാംശീകരിക്കുന്ന, വർത്തമാന കാലത്തിന്റെയും വരുംതലമുറകളുടെയും ആവശ്യങ്ങളെ അഡ്രസ് ചെയ്യുന്ന ഒരു സമ്പൂർണ ജീവിതരീതിയാണിസ്‌ലാം.\nചിലർ വാദിച്ചപോലെ മനുഷ്യനെ മയക്കുന്ന, ഉന്മത്തനാക്കുന്ന, മടിയുടെയും അലസതയുടെയും കരിമ്പടത്തിൽ ഒളിപ്പിക്കുന്ന കറുപ്പല്ല അത്, മറിച്ച്, തലമുറകളെ പുറംലോകത്തെത്തിക്കുകയും വലിയൊരു സമുദായത്തെ വളർത്തിപരിപാലിക്കുകയും പതിനാലു നൂറ്റാണ്ടുകളോളമായി നിലനിൽക്കുന്ന ഒരു മഹത്തായ നാഗരികത രൂപപ്പെടുത്തുകയും കിഴക്കും പടിഞ്ഞാറുമെല്ലാം ഒരുപോലെ വെളിച്ചം പടർത്തുകയും ചെയ്ത ഒരു ഇസമാണത്.\nവിശുദ്ധ ഇസ്‌ലാമിൽ മനുഷ്യനെ മടിയനോ അലസനോ ആക്കുന്ന കർമങ്ങളോ നിർബന്ധബാധ്യതകളോ ഇല്ലതന്നെ. ഇമാം ശൈഖ് മുഹമ്മദ് ഖിള്‌റ് ഹുസൈൻ പറയുന്നു:’ലവലേശം പോലും മനുഷ്യജീവിതത്തെ പ്രയാസത്തിലാക്കുന്ന ഒരു കാര്യവും വിശുദ്ധ ദീനിൽ നിയമമാക്കപ്പെട്ടിട്ടില്ല. പക്ഷെ, നാം കാണുന്നത് പരലോകത്തെക്കുറിച്ച് അൽപം പോലും വ്യാകുലപ്പെടാതെ, സമയത്തിന്റെ വലിയൊരു ഭാഗവും വിശ്രമത്തിലും കളിതമാശകളിലുമായി കഴിയുന്നവരെയാണ്. വിശ്വാസി ചെയ്യേണ്ടത് തന്റെ വിശ്രമസമയങ്ങൾ ജഗനിയന്താവിന്റെ മുന്നിൽ നിൽക്കാനുള്ള സമയം കണ്ടെത്തലല്ലേ. രാത്രിയും പകലും കൂടി ഒരു മണിക്കൂർ സമയമെങ്കിലും ഇത്തരത്തിൽ മാറ്റിവെച്ചുകൂടെ? ഇങ്ങനെ ചെയ്തശേഷം ഒരാൾ സ്വന്തം ജീവിതത്തെ പണത്തിനു വേണ്ടി മാത്രം ജീവിക്കുന്ന ഒരാളുട ജീവിതത്തോട് തുലനപ്പെടുത്തി നോക്കൂ. അയാൾ പണം സമ്പാദിക്കാനുള്ള വെപ്രാളത്തിൽ നിന്ന് അൽപം മാറിനിന്ന് വിശ്രമിക്കുമ്പോൾ ആശ്വാസവും സുഖവും ലഭിക്കുന്നു. തന്റെ ജീവിതം ഏറ്റവും ശാന്തമാണെന്ന് അയാൾ വിശ്വസിക്കുന്നു. ഇതേയാശ്വാസമാണ് ആരാധനകളിൽ വ്യാപൃതമാവുന്നയാൾക്ക് ലഭിക്കുന്നത്. വിശ്വാസിയായിരിക്കെ സുകൃതങ്ങൾ ചെയ്യുന്നവനെ – അവൻ പുരുഷനോ സ്ത്രീയോ ആവട്ടെ- സന്തുഷ്ടമായ ജീവിതം ജീവിപ്പിക്കുകയും അവർക്ക് പതിന്മടങ്ങ് നന്മ പ്രതിഫലം നൽകുകയും ചെയ്യും'(അൽ മദീനത്തുൽ ഫാളിലത്തു ഫിൽ ഇസ്‌ലാം).\nകർമവും ആരാധനയും രണ്ടല്ല\nഇസ്‌ലാമിക സങ്കൽപത്തിൽ കർമം(അമൽ), ഇബാദത്ത്(ആരാധന) എന്നിവ രണ്ടല്ല, പരസ്പര വിരുദ്ധവുമല്ല, മറിച്ച് രണ്ടും പരസ്പര പൂരകങ്ങളും ബന്ധിതവുമാണ്. കാരണം, നമ്മുടെ കർമങ്ങൾ തന്നെയാണ് ആരാധനയും ആരാധനകൾ തന്നെയാണ് കർമവും. കർമമെന്ന് ഖുർആനിന്റെ ഭാഷയിൽ ഈമാനുമായി ബന്ധപ്പെട്ടു കിടക്കുന്നതാണ്. അമലുകളെക്കുറിച്ച് പറയുന്നിടത്തെല്ലാം ഖുർആനിൽ അതോടൊപ്പം ഈമാനെക്കുറിച്ചുള്ള പരാമർശങ്ങളും കാണാം. ചിലപ്പോൾ നേരെ തിരിച്ചും. മറ്റു ചിലപ്പോൾ ഈമാനെക്കുറിച്ച് പറഞ്ഞയുടനെ കൽപനയും വിരോധവും(അംറ്, നഹ്‌യ്) പറയുന്നതു കാണാം. അവരണ്ടും അമലുകൾ തന്നെയാണ്. ചുരുക്കത്തിൽ, ഈമാനും ആരാധനയും അമലുകളുമായി ബന്ധപ്പെട്ടുകിടക്കുന്നുവെന്നു പറയാം. അമലുകളില്ലാതെ ഈമാനില്ല, ഈമാനില്ലാതെ അമലുമില്ല. ഇനി അമൽ തന്നെയാണ് ഇബാദത്ത് (ആരാധന) എങ്കിൽ അവരണ്ടിനുമിടയിൽ വൈരുധ്യവുമില്ല.\nഇത്തരത്തിൽ നോക്കുമ്പോൾ അമലും ഇബാദത്തും ഒരുപോലെ കൊണ്ടുനടന്നിരുന്ന നബിതങ്ങളുടെ ജീവിതം എന്തുകൊണ്ടും വിശ്വാസികൾക്ക് മാതൃകയാണ്. ഇവ രണ്ടും പരസ്പര വിരുദ്ധമാണെന്ന് തോന്നിക്കുന്ന ഒരു കാര്യംപോലും നബിയിൽ നിന്ന് നിവേദനം ചെയ്യപ്പെട്ടതായി കാണില്ല. ചിലപ്പോൾ വെറും ആരാധനകളെക്കാൾ അമലുകൾ കൂടിയുള്ള ആരാധനകൾക്ക് നബിതങ്ങൾ മുൻതൂക്കം നൽകുന്നതു കാണാം. ഒരു മനുഷ്യൻ നബിയോട് ജിഹാദിനു പോവാൻ സമ്മതം ചോദിച്ചപ്പോൾ നിന്റെ മാതാപിതാക്കൾ ജീവിച്ചിരിപ്പുണ്ടോ എന്ന് നബി (സ) ചോദിക്കുന്നു. ഉണ്ടെന്നു പറഞ്ഞപ്പോൾ അവരെ സേവിക്കലാണ് നിന്റെ ജിഹാദെന്നായിരുന്നു നബിയുടെ മറുപടി. ഹിജ്‌റ പോവുന്ന സമയത്ത് സൂക്ഷിപ്പുസ്വത്തുകൾ അർഹരിലേക്ക് തിരിച്ചേൽപിക്കാൻ അലി(റ)യെ മക്കയിൽ തന്നെ നിറുത്തിയ സംഭവം പ്രസിദ്ധമാണല്ലോ. ജനങ്ങളുടെ ആവശ്യങ്ങൾ നിറവേറ്റാനായി പള്ളിയിൽ നിന്ന് ഇഅ്തികാഫ് ഉപേക്ഷിച്ച് ഇബ്‌നു അബ്ബാസ്(റ) പോവാറുണ്ടായിരുന്നു. അതേക്കുറിച്ചു ചോദിച്ചപ്പോൾ നബി തങ്ങൾ ഇപ്രകാരമായിരുന്നു എന്നായിരുന്നു മറുപടി. ഇമാം അബ്ദുല്ലാഹിബിൻ മുബാറക് മുഴുസമയം ആരാധനകളിലായി കഴിഞ്ഞുകൂടുന്നതിലേറെ ശ്രേഷ്ഠത ജിഹാദിന് കൽപിച്ചിരുന്നു.\nമുസ്‌ലിം ലോകത്തിന് എന്നും കർമങ്ങളുടെയും മഹത്തായ വിജയങ്ങളുടെയും മാസമായിരുന്നു റമദാനെന്നതിന് അതിന്റെ സമ്പന്നമായ ചരിത്രം സാക്ഷിയാണ്. ഈമാന്റെ കാറ്റടിച്ചു വീശുമ്പോൾ, തഖ്‌വയുടെ മന്ദമാരുതൻ തലോടുമ്പോൾ, അല്ലാഹു വിളികൾ അന്തരീക്ഷത്തിൽ ഉയർന്നുപറക്കുമ്പോൾ, അല്ലാഹുവിന്റെ സഹായം മഴയായി പെയ്യുന്നു. എണ്ണക്കുറവും വണ്ണക്കുറവും അവിടെ കാര്യമല്ലാതാവുന്നു. ബദ്‌റിൽ നിന്നു തുടങ്ങി, മക്കാ വിജയവും ഹിത്തീൻ വിജയവും ഐനു ജാലൂത്തുമൊക്കെ വിളിച്ചോതുന്നത് ആയൊരു സന്ദേശമാണ്. എന്നിട്ടും വിശുദ്ധ റമദാൻ വിശ്രമത്തിന്റെയും അലസതയുടെയും മാസമാണെന്നും മതം മനുഷ്യനെ മയക്കുന്ന കറുപ്പാണെന്നും എങ്ങനെയാണ് നമുക്ക് പറയാനാവുക. നമസ്‌കാരവും നോമ്പും രാത്രിനമസ്‌കാരവുമൊക്കെ നിർവഹിക്കുന്നതോടൊപ്പം മറ്റു കർമങ്ങളിലും ഉൽപാദനാത്മകമായ കാര്യങ്ങളിലും വ്യവഹാരങ്ങളിലുമേർപ്പെടുന്നത് എത്ര സുന്ദരമാണ്!\nനാം മുസ്‌ലിംകൾ തന്നെയാണ് വിശുദ്ധ റമദാനെ അലസതയുടെയും ഉദാസീനതയുടെയും മാസമാക്കി മാറ്റിയത്. രാത്രി നമസ്‌കരിക്കുകയും പകൽ അക്കണക്കിന് ഉറങ്ങുകയും ചെയ്യുന്നത്. വിശ്വാസികൾ യഥാർഥ രീതിയിൽ നോമ്പനുഷ്ഠിക്കുകയും നോമ്പിന്റെ മഹത്തായ ലക്ഷ്യങ്ങളിലേക്ക് എത്താൻ ശ്രമിക്കുകയും ചെയ്താൽ തന്നെ വർഷത്തിലെ വരുംനാളുകളിലേക്കുള്ള മതിയായ ഉൽപന്നങ്ങൾ വിശ്വാസികൾക്ക് ഒരുമിച്ചുകൂട്ടാം. ശരിയാണ്, നോമ്പ് ശരീരത്തെ ക്ഷയിപ്പിക്കും. പക്ഷെ, അതേസമയം അത് മനക്കരുത്തിനെയും ക്ഷമയെയും ശക്തിപ്പെടുത്തും. വിശ്വാസിയിയെ സഹനത്തിന്റെയും ദൃഢനിശ്ചയത്തിന്റെയും മേൽ പരിശീലിപ്പിക്കും. കാരണം, ആമാശയം കാലിയാവുമ്പോൾ ആത്മാവും ഹൃദയവും ശാന്തമാവുകയും ചെയ്യും. നോമ്പുകാരന് രണ്ടു സന്തോഷങ്ങളാണ്, ഒന്നവൻ നോമ്പുതുറക്കുന്ന സമയത്തും മറ്റൊന്ന് അല്ലാഹുവിനെ കാണുന്ന നേരത്തും എന്ന നബി തങ്ങളുടെ ഹദീസും ഇതുതന്നെയാണ് പറയുന്നത്.\nഇത്തരം തെറ്റിദ്ധാരണകൾക്കും തെറ്റായ നടപ്പുരീതികൾക്കും കൃത്യമായ തെളിവോ മതത്തിന്റെ പിൻബലമോ ഇല്ലെന്നതാണ് വസ്തുത. മറിച്ച് നോമ്പിന്റെ പ്രതിഫലം നഷ്ടപ്പെടുത്തുകയും അതിന്റെ അടിസ്ഥാന ലക്ഷ്യങ്ങളിൽ നിന്ന് വ്യതിചലിപ്പിക്കുകയും മാത്രമാണിവ ചെയ്യുന്നത്. ചരിത്രവും വർത്തമാനകാലവും ബോധ്യപ്പെടുത്തുന്നത് നമ്മൾ തന്നെയാണ് ബുദ്ധിക്കോ നിയമത്തിനോ നിരക്കാത്ത ഇത്തരം തെറ്റായ ആചാരങ്ങൾ നിർമിച്ചെടുത്തതെന്നാണ്. വിശ്വാസി ചെയ്യേണ്ടത് തന്റെ മതത്തിന്റെ നിയമങ്ങളുടെ വിഷയങ്ങളിൽ തെറ്റും ചാഞ്ചല്യമില്ലാതെ അതിന് വഴങ്ങുകയെന്നതാണ്. അങ്ങനെ നോമ്പിന്റെ താത്പര്യങ്ങളെ കണ്ട് പ്രവർത്തിക്കുമ്പോൾ മാത്രമേ ശരീരവും ബുദ്ധിയും മനസ്സും അതിന്റെ ഫലങ്ങൾ അനുഭവിക്കുകയുള്ളൂ. നോമ്പിനോടൊപ്പം കർമങ്ങളിൽ കൂടിയേർപ്പെടുന്നത് നോമ്പുകാരന്റെ പ്രതിഫലത്തെ പതിന്മടങ്ങ് വർധിപ്പിക്കുകയും പ്രതിഫലനാളിൽ കർമത്തിന്റെ മാറ്റുകൂട്ടുകയും ചെയ്യും. ഈ വിശുദ്ധ മാസം കടന്നുപോയിട്ടും നിരാശരായി മടങ്ങാതിരിക്കാൻ മനുഷ്യരിലെയും ജിന്നുകളിലെയും പിശാചുക്കൾ കരുതിയിരിക്കട്ടെ.


'നാളത്തെ കേരളം ലഹരിമുക്ത കേരളം': സന്ദേശവുമായി തീരദേശ സൈക്കിള് യാത്ര\nCalicut, First Published 2, Dec 2019, 8:11 PM IST\nഎക്സൈസ് വകുപ്പിന്‍റെ കീഴില് വിമുക്തി മിഷന്‍റെ നേതൃത്വത്തില് നടപ്പാക്കിവരുന്ന 90 ദിന തീവ്ര ബോധവത്ക്കരണ പരിപാടി\nകോഴിക്കോട്: നാളത്തെ കേരളം ലഹരിമുക്ത കേരളം എന്ന ലക്ഷ്യത്തിനായി ഗ്രീന് കെയര് മിഷന് ഗ്രാന്‍ഡ് സൈക്കിള് ചലഞ്ചിന്‍റെ നേതൃത്വത്തില് സൈക്കിള് യാത്ര. തിരുവനന്തപുരം മുതല് കാസര്‍ഗോഡ് വരെ നടത്തുന്ന തീരദേശ സൈക്കിള് യാത്രക്ക് കോഴിക്കോട് സിവില് സ്റ്റേഷനില് സ്വീകരണം നല്‍കി. എക്സൈസ് വകുപ്പിന്‍റെ കീഴില് വിമുക്തി മിഷന്‍റെ നേതൃത്വത്തില് നടപ്പാക്കിവരുന്ന 90 ദിന തീവ്ര ബോധവത്ക്കരണ പരിപാടിയുടെ പ്രചരണാര്‍ത്ഥമാണ് പരിപാടി സംഘടിപ്പിച്ചത്.\nഗ്രീന് കെയര് മിഷന് ഗ്രാന്‍ഡ് സൈക്കിള് ചലഞ്ചിന്‍റെ നേതൃത്വത്തില് നടത്തിയ സ്വീകരണത്തില് ഭാരത് സ്‌കൗട്ട് ആന്‍ഡ് ഗൈഡ് കോഴിക്കോട് ജില്ലാ മിഷന് ഒരുക്കിയ മെഗാ റാലിയുടെ സമാപനവും കോഴിക്കോട് സിവില് സ്റ്റേഷന് പരിസരത്ത് നടന്നു. ജില്ലാ പഞ്ചായത്ത് പ്രസിഡന്‍റ് ബാബു പറശ്ശേരി ഉദ്ഘാടനം ചെയ്തു. മദ്യത്തിന്‍റെയും മയക്കുമരുന്നിന്‍റെയും കൈപ്പിടിയിലൊതുങ്ങി പോകുന്ന യുവതലമുറയെ രക്ഷിക്കേണ്ടത് നമ്മുടെ കടമയാണ്. ലഹരിക്കെതിരായ ശക്തമായ ക്യാമ്പയിന് നമുക്കാവശ്യമാണ്. വിദ്യാര്‍ഥികള്‍ക്കിടയില് വലിയ തോതില് ലഹരി ഉപയോഗം കടന്നു വരികയാണ്. അത് മറ്റുള്ളവരിലേക്കും പകര്‍ന്നു നല്‍കാനുള്ള പ്രവണതയുണ്ട്. അതിനെതിരെ ശക്തമായ ജാഗ്രത പുലര്‍ത്തേണ്ടതുണ്ടെന്നും ബാബു പറശേരി പറഞ്ഞു.\nലഹരി മുക്ത ജില്ലയായി കോഴിക്കോടിനെ മാറ്റുകയാണ് പ്രധാന ലക്ഷ്യമെന്ന് കലക്ടര് എസ് സാംബശിവറാവു പറഞ്ഞു. ജില്ലയില് പൊലീസ്, എക്‌സൈസ് വകുപ്പുകള് സംയുക്തമായി ക്വിക്ക് റസ്‌പോണ്‍സ് ടീം ഉണ്ടാക്കും. ഒരു ഹെല്‍പ്പ് ലൈനും സ്‌കൂളുകള് കേന്ദ്രമാക്കി ഒരു നോഡല് ഓഫീസറും ഉണ്ടാകും. ലഹരി വസ്തുക്കള് ഉപയോഗിക്കുന്നത് കണ്ടെത്തിയാല് ഉടനടി നടപടിയുണ്ടാകുമെന്നും ജില്ലാ ഭരണകൂടവും ജില്ലാ പഞ്ചായത്തും ചേര്‍ന്ന് ഡി അഡിക്ഷന് സെന്റര് ആരംഭിക്കാന് പദ്ധതിയുണ്ടെന്നും കലക്ടര് പറഞ്ഞു. വിദ്യാര്‍ഥികള് ലഹരി ഉപയോഗിക്കുന്നത് പ്രശ്‌നമായി മാറുകയാണ്. കുട്ടികളും രക്ഷിതാക്കളും വളരെ ഗൗരവത്തോടെ ലഹരി ഉപയോഗത്തെ ഇല്ലാതാക്കാന് ശ്രദ്ധിക്കേണ്ടതുണ്ട്. ലഹരിക്കെതിരായുള്ള പ്രവര്‍ത്തനങ്ങള് മാധ്യമങ്ങള് ജനങ്ങളിലേക്കെത്തിക്കണം. ലഹരി വസ്തുക്കള്‍ക്ക് അപ്പുറം ജീവിതലഹരി നല്‍കുന്ന ഒത്തിരി കാര്യങ്ങള് വേറെയുണ്ടെന്നും അദ്ദേഹം പറഞ്ഞു. ചടങ്ങില് എക്സൈസ് ഡെപ്യൂട്ടി കമ്മീഷണര് വി ആര് അനില് കുമാര് അധ്യക്ഷത വഹിച്ചു.\nവിമുക്തി മിഷന് മാനേജര് ജയപ്രകാശ്, അസിസ്റ്റന്റ് കമ്മീഷണര് പ്രേംകൃഷ്ണ, എക്സൈസ് ഇന്‍സ്പെക്ടര് ഗിരീഷ്, ഗ്രീന് കെയര് മിഷന് ചെയര്‍മാന് കെ ടി എ നാസര്, ഭാരത് സ്‌കൗട്ട് ഓര്‍ഗനൈസിംഗ് കമ്മീഷണര് സൈഫുദ്ധീന് കെഎം, ജില്ലാ സെക്രട്ടറി ബിജു എ പി, ഷീല ജോസഫ്, അബ്ദുല് അസീസ്, സാജിദ് ചോല തുടങ്ങിയവര് സംബന്ധിച്ചു. ലഹരിക്കെതിരെ സൈക്കിള് ലഹരി എന്ന സന്ദേശവുമായി നവംബര് 30 മുതല് ഡിസംബര്4വരെ നടത്തുന്ന തീരദേശ സൈക്കിള് റാലിക്കു ഗ്രീന് കെയര് മിഷന് ഗ്രാന്‍ഡ് സൈക്കിള് ചലഞ്ച് കോഡിനേറ്റര് സാഹിര് അബ്ദുല് ജബ്ബാര്, യു.എ.ഇ കോര്‍ഡിനേറ്റര് സലീം വലിയപറമ്പില്, ശാഹുല് ബോസ്‌ക്, നാസര് തിരുനാവായ എന്നിവരാണ് നേതൃത്വം നല്‍കുന്നത്. ഇവരെ ജില്ലാ പഞ്ചായത്ത് പ്രസിഡന്റും കലക്ടറും ചേര്‍ന്ന് ആദരിച്ചു. കോഴിക്കോട് ജില്ലയിലെ 150 ഭാരത് സ്‌കൗട്ട് വളന്റിയര്‍മാര്, എക്‌സൈസ് ഉദ്യോഗസ്ഥര്, സിവില് സ്റ്റേഷന് ജീവനക്കാര് തുടങ്ങിയവര് പരിപാടിയില് പങ്കാളികളായി.\nLast Updated 2, Dec 2019, 8:11 PM IST\nmessage of anti drugs\nനാളത്തെ കേരളം ലഹരിമുക്ത കേരളം\nതീരദേശ സൈക്കിള് യാത്ര\nഡി സി ബുക്‌സ് പുസ്തകോത്സവത്തിനെതിരെ തലശ്ശേരി അതിരൂപതയുടെ പ്രതിഷേധം; ബുക്ക് ഫെയര് പൂട്ടിച്ചു\nസദാചാര ഗുണ്ടായിസം; വനിതാ മാധ്യമപ്രവര്‍ത്തകരുടെ പ്രതിഷേധ മാര്‍ച്ചിനെ തുടര്‍ന്ന് പ്രസ് ക്ലബ് സെക്രട്ടറിയെ സസ്പെന്‍റ് ചെയ്തു\nവാഗമണ്ണിലെ കയ്യേറ്റ ഭൂമി തിരിച്ചു പിടിക്കാൻ നടപടി ആരംഭിച്ചു, 12 വ്യാജ പട്ടയങ്ങൾ റദ്ദാക്കാൻ നിർദ്ദേശം\nമൂന്നാറില് സിപിഎം - കോണ്‍ഗ്രസ് പോര്; മകളുടെ വിദ്യാഭ്യാസത്തിന് 88 ലക്ഷം എവിടെ നിന്ന് കിട്ടിയെന്ന് എസ് രാജേന്ദ്രന് എംഎല്‍എ വ്യക്തമാക്കണം: ഡി. കുമാർ\nമത്സ്യതൊഴിലാളികള്‍ക്ക് ലഭിച്ചത് 'മുള്ളന്‍പ്പന്നിയെപ്പോലെ' അപൂര്‍വ്വ മത്സ്യം\nസ്കൂൾ വിദ്യാർത്ഥികളുടെ അതിരുവിട്ട ആഘോഷം; ടൂറിസ്റ്റ് ബസിന് മുകളിൽ കയറി പടക്കം പൊട്ടിച്ചു\nസ്റ്റേറ്റ് ബാങ്ക് പലിശ നിരക്കുകള് കുറച്ചു, പുതിയ നിരക്കുകള് ഈ രീതിയില്\nനിര്‍ഭയ കൂട്ട ബലാൽസംഗം; പ്രതി അക്ഷയ് ഠാക്കൂർ സുപ്രീംകോടതിയിൽ പുന:പരിശോധന ഹർജി നൽകും\nതരംഗം സൃഷ്ടിച്ച് 'വണ്ടര് വുമണ് 1984' ട്രെയിലര്\nഅഞ്ച് വയസുകാരിയെ ബലാത്സംഗം ചെയ്ത് കൊന്ന കേസിൽ മുപ്പത്തിരണ്ടുകാരൻ അറസ്റ്റിൽ\n'വണ്ടി സ്റ്റാര്‍ട്ട് ചെയ്യുമ്പോഴേ ഹെല്‍മറ്റ് ധരിക്കുക, അത് നമ്മുടെ ജീവന് വേണ്ടിയാണ്'; ബോധവത്കരണവുമായി ഹരീഷ് കണാരന്\n'ബുദ്ധിമുട്ടിച്ചത് സംവിധായകനും ക്യാമറാമാനും', പ്രതികരണവുമായി ഷെയിന്; ചര്‍ച്ചകളുമായി സംഘടനകള്\nവഴിയാത്രക്കാരായ അമ്മയേയും മകളെയും ആക്രമിച്ച പ്രതിയെ പൊലീസ് ഉപദേശം നല്‍കി വിട്ടയച്ചു\nഈ ആഴ്ചയോടെ പത്ത് തൂക്കുകയറുകൾ തയാറാക്കാൻ ബീഹാർ ജയിൽ വകുപ്പിന്റെ നിർദ്ദേശം


എണ്ണ വില വര്‍ധിക്കും\nകൊച്ചി: ആഗോള വിപണിയില് അസംസ്‌കൃത എണ്ണവില ബാരലിന് വീണ്ടും 60 ഡോളറിനു മുകളിലെത്തി. ഇതോടെ രാജ്യത്ത് പെട്രോള്, ഡീസല് വില തിരിച്ചുകയറും. രണ്ടാഴ്ച മുമ്പുള്ളതിനെക്കാള് അസംസ്‌കൃത എണ്ണവില ഏതാണ്ട് 20 ശതമാനം ഉയര്‍ന്നിട്ടുണ്ട്. വിലവര്‍ധന തുടര്‍ന്നാല്, ഇതേ അനുപാതത്തില് പെട്രോള്, ഡീസല് വിലകളും കയറാനാണ് സാധ്യത.\nകൊച്ചിയില് പെട്രോള് വില ലിറ്ററിന് 70.38 രൂപയും ഡീസലിന് 65.62 രൂപയുമായിരുന്നു ബുധനാഴ്ച. കഴിഞ്ഞ ദിവസങ്ങളില് ഇന്ധന വില ഒരു വര്‍ഷത്തിനിടയിലെ ഏറ്റവും താഴ്ന്ന നിലവാരത്തിലായിരുന്നു. മൂന്നു മാസം കൊണ്ട് പെട്രോളിന് 13 രൂപയിലേറെയും ഡീസലിന് 11 രൂപയിലേറെയും കുറഞ്ഞിട്ടുണ്ട്. അസംസ്‌കൃത എണ്ണവില 50 ഡോളറിലേക്ക് താഴ്ന്നതോടെയാണ് ഇത്. ആഗോള വിപണിയിലെ വിലത്തകര്‍ച്ചക്കൊപ്പം ഡോളറിനെതിരേ രൂപ സ്ഥിരത കൈവരിക്കുക കൂടി ചെയ്തതാണ് നേട്ടമായത്.\nകഴിഞ്ഞ ഏതാനും ദിവസങ്ങള് കൊണ്ടാണ് സ്ഥിതി വീണ്ടും മാറിയത്. എണ്ണ ഉത്പാദക രാജ്യങ്ങളുടെ കൂട്ടായ്മയായ ഒപെക് ജനുവരി ഒന്നു മുതല് ഉത്പാദനം കുറച്ചതാണ് ആഗോള വിപണിയില് അസംസ്‌കൃത എണ്ണവില കൂടാന് ഇടയാക്കിയത്. ഡിമാന്‍ഡിലെ വളര്‍ച്ച കുറയുമെന്ന ആശങ്ക നീങ്ങിയതും വിലവര്‍ധനയ്ക്ക് കാരണമായി.


ജലന്ധര് ബിഷപ്പ് 12 തവണ പീഡിപ്പിച്ചതായി കന്യാസ്ത്രീയുടെ രഹസ്യമൊഴി; മാനനഷ്ടവും ജീവഹാനിയും ഭയന്നാണു വിവരം നേരത്തെ പറയാതിരുന്നതെന്നും മൊഴി | Keralabhooshanam.com | Breaking News, Latest News, Kerala, India and World news\n»പെരിയ ഇരട്ടക്കൊലപാതകം: ഉദുമ എംഎല്‍എയ്‌ക്കെതിരെ അന്വേഷണം വേണമെന്ന് വി.ടി ബല്‍റാം\n»ലോക്‌സഭാ തെരഞ്ഞെടുപ്പില് മത്സരിക്കാന് വാശിയില്ല; തീരുമാനം ഹൈക്കമാന്‍ഡിന്റെത്: ആന്റോ ആന്റണി\n»കൊച്ചിയിലെ അഗ്നിബാധ നിയന്ത്രണ വിധേയം; ആറ് നിലകളും കത്തിനശിച്ചു; ജീവനക്കാര് സുരക്ഷിതര്; തീപിടിത്തം അന്വേഷിക്കുമെന്ന് കൊച്ചി മേയര്\n»പെരിയ ഇരട്ടക്കൊലപാതകം: ആക്രമണത്തിന് ഉപയോഗിച്ച ഇരുമ്പ് ദണ്ഡുകള് കണ്ടെടുത്തു\n»യഥാര്‍ത്ഥ പ്രതികളെ പിടികൂടിയില്ലെങ്കില് ഏതറ്റം വരെയും പോകാന് പാര്‍ട്ടി തയാറാണ്: കെ മുരളീധരന്\n»ഭീകരര് ഒന്നുകില് കീഴടങ്ങുക, അല്ലെങ്കില് മരിക്കാന് തയ്യാറാകുക; ഇനി ഒരു ദയയും പ്രതീക്ഷിക്കേണ്ട; അന്ത്യശാസനം നല്‍കി സൈന്യം\n»കുഞ്ഞനന്തനെ കള്ളക്കേസില് കുടുക്കി; കൊടി സുനി പാര്‍ട്ടി അംഗമല്ല: കോടിയേരി ബാലകൃഷ്ണന്\n»കാസര്‍കോട് ഇരട്ട കൊലപാതകം: കേസില് പാര്‍ട്ടിക്കാര് ഉള്‍പ്പെട്ടിട്ടുണ്ടെങ്കില് പാര്‍ട്ടിയില് വച്ച് പൊറുപ്പിക്കില്ലെന്ന് കോടിയേരി\nജലന്ധര് ബിഷപ്പ് 12 തവണ പീഡിപ്പിച്ചതായി കന്യാസ്ത്രീയുടെ രഹസ്യമൊഴി; മാനനഷ്ടവും ജീവഹാനിയും ഭയന്നാണു വിവരം നേരത്തെ പറയാതിരുന്നതെന്നും മൊഴി\nBy web desk on 11/07/2018 Comments Off on ജലന്ധര് ബിഷപ്പ് 12 തവണ പീഡിപ്പിച്ചതായി കന്യാസ്ത്രീയുടെ രഹസ്യമൊഴി; മാനനഷ്ടവും ജീവഹാനിയും ഭയന്നാണു വിവരം നേരത്തെ പറയാതിരുന്നതെന്നും മൊഴി\nകുറവിലങ്ങാട്: ജലന്ധര് ബിഷപ്പ് 12 തവണ പീഡിപ്പിച്ചതായി കന്യാസ്ത്രീയുടെ രഹസ്യമൊഴി. മാനനഷ്ടവും ജീവഹാനിയും ഭയന്നാണു വിവരം നേരത്തെ പറയാതിരുന്നതെന്നും കന്യാസ്ത്രീ മൊഴി നല്‍കി. സംഭവത്തില് ബിഷപ്പ് ഫ്രാങ്കോ മുളയ്ക്കലിന്റെ അറസ്റ്റ് ഉടനുണ്ടായേക്കുമെന്നാണു സൂചന. ക്രൈംബ്രാഞ്ച് ഇതിനായി പഞ്ചാബ് പൊലീസിന്റെ സഹായം തേടി.\nകുറവിലങ്ങാട്ട് മഠത്തിലെ 20ാം നമ്പര് മുറിയില് വച്ചായിരുന്നു പീഡനം. പ്രകൃതിവിരുദ്ധ പീഡനത്തിന് ഇരയായെന്ന് മാത്രമാണ് പൊലീസിനു നല്‍കിയ മൊഴിയില് പറഞ്ഞിരുന്നത്. രഹസ്യമൊഴിയിലെ വെളിപ്പെടുത്തലോടെ പൊലീസ് വീണ്ടും മൊഴി രേഖപ്പെടുത്തി. അറസ്റ്റിലേക്കു നീങ്ങുന്നതോടെ ബിഷപ്പ് വത്തിക്കാനിലേക്കു കടന്നേക്കുമെന്നും വിവരമുണ്ട്. അതിനാല് ബിഷപ്പ് രാജ്യംവിട്ടുപോകാതിരിക്കാന് നടപടിയെടുക്കണമെന്ന് ആവശ്യപ്പെട്ടു ക്രൈംബ്രാഞ്ച് വ്യോമയാന മന്ത്രാലയത്തിന് കത്തയച്ചു.\nകുറവിലങ്ങാട് നാടുക്കുന്ന് മഠത്തിലെ കന്യാസ്ത്രീയെ ജലന്തര് ബിഷപ്പ് പീഡിപ്പിച്ചതായി പൊലീസിന്റെ പ്രാഥമിക അന്വേഷണത്തില് സ്ഥിരീകരിച്ചിരുന്നു. പ്രാഥമിക അന്വേഷണ റിപ്പോര്‍ട്ട് ഉടന് കൈമാറുമെന്ന് ഡിവൈഎസ്പി അറിയിച്ചു. രണ്ടു ദിവസത്തിനകം ബിഷപ്പിനെ ചോദ്യംചെയ്യും. ജലന്ധറിലേക്ക് പൊലീസ് ഉടന് പുറപ്പെടുമെന്നും പറഞ്ഞു.\nബിഷപ്പ് കന്യാസ്ത്രീയെ ഫോണില് വിളിച്ചും ശല്യപ്പെടുത്തിയിരുന്നു. എന്നാല് ഇതിന്റെ തെളിവുകള് ഉള്‍പ്പെടുന്ന കന്യാസ്ത്രീയുടെ ഫോണ് ജലന്തറില്‍വെച്ച് നഷ്ടമായി. ഇത് കണ്ടെത്താനും നടപടികള് ഊര്‍ജിതമാക്കി. പീഡനം നടന്നതായി കന്യാസ്ത്രീയുടെ വൈദ്യപരിശോധന നടത്തിയ ഡോക്ടറും അന്വേഷണ സംഘത്തിന് മൊഴി നല്‍കി. 2014നും 16നും ഇടയില് കന്യാസ്ത്രീ പീഡനത്തിനിരയായ 12 ദിവസങ്ങളിലും ബിഷപ്പ് മഠത്തില് താമസിച്ചതായി സന്ദര്‍ശക രജിസ്റ്ററില് നിന്ന് വ്യക്തമായിരുന്നു. ഈ കാലയളവില് പരാതിക്കാരിയോടൊപ്പം മഠത്തിലുണ്ടായിരുന്ന കന്യാസ്ത്രീകളുടെ മൊഴിയും നിര്‍ണായകമായി.\nജലന്ധര് ബിഷപ്പ് 12 തവണ പീഡിപ്പിച്ചതായി കന്യാസ്ത്രീയുടെ രഹസ്യമൊഴി; മാനനഷ്ടവും ജീവഹാനിയും ഭയന്നാണു വിവരം നേരത്തെ പറയാതിരുന്നതെന്നും മൊഴി added by on 11/07/2018\nവനിതാമതിലിന്റെ കാര്യത്തില് എന്‍എസ്എസിന്റെ നിലപാട്…\nബാര്‍കോഴക്കേസ്: വിജിലന്‍സ് പ്രത്യേക അന്വേഷണ സംഘത്ത…\nകാബൂളില് ഇരട്ട സ്‌ഫോടനം; ആറു മരണം…\nതെലങ്കാനയുടെ വികസനത്തിന് ബിജെപി അധികാരത്തില് വരണമ…\nഇന്ത്യ-പാക് മത്സരം: കാര്യങ്ങളില് വ്യക്തത വരുത്തി ഐ.സി.സി, മത്സരം റദ്ദാക്കില്ല\nപെരിയ ഇരട്ടക്കൊലപാതകം: ഉദുമ എംഎല്‍എയ്‌ക്കെതിരെ അന്വേഷണം വേണമെന്ന് വി.ടി ബല്‍റാം\nലോക്‌സഭാ തെരഞ്ഞെടുപ്പില് മത്സരിക്കാന് വാശിയില്ല; തീരുമാനം ഹൈക്കമാന്‍ഡിന്റെത്: ആന്റോ ആന്റണി\nകൊച്ചിയിലെ അഗ്നിബാധ നിയന്ത്രണ വിധേയം; ആറ് നിലകളും കത്തിനശിച്ചു; ജീവനക്കാര് സുരക്ഷിതര്; തീപിടിത്തം അന്വേഷിക്കുമെന്ന് കൊച്ചി മേയര്\nപെരിയ ഇരട്ടക്കൊലപാതകം: ആക്രമണത്തിന് ഉപയോഗിച്ച ഇരുമ്പ് ദണ്ഡുകള് കണ്ടെടുത്തു\nആവേശപ്പൂരത്തിന് ഇനി 100 നാള് കൂടി;ലോകകപ്പ് മെയ് 30ന്\nപാക്കിസ്ഥാനുമായി ഇനി ക്രിക്കറ്റ് മത്സരങ്ങള്‍ക്കില്ല; നിലപാട് കടുപ്പിച്ച് ബിസിസിഐ\nബഹ്‌റൈന് അതിവേഗ മെട്രോ റെയില് പദ്ധതി; ആദ്യഘട്ട നിര്‍മ്മാണ പ്രവര്‍ത്തനങ്ങള് ഈ വര്‍ഷാവസാനം ആരംഭിക്കും; 2000ത്തോളം തൊഴിലവസരങ്ങള്\nമൊറാക്കോ രാജ്യാന്തര ചലച്ചിത്രമേളയില് മികച്ച സംവിധായകനായി സക്കറിയ മുഹമ്മദ്\nഇന്റര്‍നാഷണലില് നിന്ന് ലോക്കലിലേക്ക്; അഭിനയത്തില് നിന്ന് സംവിധായകനിലേക്ക്


പുതിയ എൻ മാക്സ് 155 മാക്സി സ്കൂട്ടർ അവതരിപ്പിച്ച് യമഹ | 2021 Yamaha NMax 155 Maxi Scooter Launched\nപുതിയ എൻ മാക്സ് 155 മാക്സി സ്കൂട്ടർ അവതരിപ്പിച്ച് യമഹ\nപുതിയ ആർ 15 വി4അടിസ്ഥാനമാക്കിയുള്ള സ്കൂട്ടറാണിതെന്ന് ഹിന്ദുസ്ഥാന് ടൈംസ് ഓട്ടോ റിപ്പോര്‍ട്ട് ചെയ്യുന്നു.\nMumbai, First Published Oct 30, 2021, 9:50 PM IST\nപുതിയ എൻ മാക്സ് 155 മാക്സി സ്‍കൂട്ടര് അവതരിപ്പിച്ച് ജാപ്പനീസ് (Japanes) ഇരുചക്ര വാഹന നിര്‍മ്മാതാക്കളായ യമഹ (Yamaha). പുതിയ ആർ 15 വി4അടിസ്ഥാനമാക്കിയുള്ള സ്‍കൂട്ടറാണിതെന്ന് ഹിന്ദുസ്ഥാന് ടൈംസ് ഓട്ടോ റിപ്പോര്‍ട്ട് ചെയ്യുന്നു. ഒപ്പം അടുത്തിടെ ഇന്ത്യൻ വിപണിയിൽ കമ്പനി അവതരിപ്പിച്ച യമഹ എയ്‌റോക്‌സ് 155-മായും നിരവധി സാമ്യങ്ങൾ എൻ മാക്സിന് ഉണ്ട്.\nചില സൂക്ഷ്മമായ മാറ്റങ്ങൾ വാഹനം കൂടുതൽ ആകർഷകവുമാക്കാൻ യമഹ വരുത്തിയിട്ടുണ്ട്. വലിയ ഇന്ധന ടാങ്കിന് ഒരേസമയം 7.1 ലിറ്റർ പെട്രോൾ ഉൾക്കൊള്ളാനാകും. ഒരു പ്രാവശ്യം ഇന്ധനം നിറച്ചാൽ 300 കിലോമീറ്റർ സഞ്ചരിക്കാം. എൽ.ഇ.ഡി ഹെഡ്‌ലാമ്പ്, താഴ്ന്ന ഹാൻഡിൽബാർ, എക്സ്റ്റീരിയർ ബോഡി അപ്‌ഡേറ്റുകൾ തുടങ്ങിയവ ഉൾപ്പെടുത്തി സ്‌കൂട്ടറിന്റെ രൂപം മാറ്റിയിട്ടുണ്ട്. ഹാൻഡിൽ ബാറിന്റെ സ്ഥാനം മാറിയത് വാഹനം കൈകാര്യം ചെയ്യൽ അനായാസമാക്കുന്നു. അതിനുപുറമെ, എർഗണോമിക്‌സും ചെറിയ രീതിയിൽ ട്വീക്ക് ചെയ്തിട്ടുണ്ട്. ബ്ലൂടൂത്ത് കണക്റ്റിവിറ്റി പോലുള്ള ആധുനിക ഫീച്ചറുകളുടെ ശ്രേണിയും സ്‌കൂട്ടറിൽ ഉൾപ്പെടുത്തിയിട്ടുണ്ട്. യമഹയുടെ സ്മാർട്ട്‌ഫോൺ ആപ്ലിക്കേഷനിലൂടെ നാവിഗേഷൻ, യാത്രാ വിശദാംശങ്ങൾ, മെയിന്റനൻസ് സേവന ഷെഡ്യൂളുകൾ എന്നിവ പോലുള്ള വിവരങ്ങൾ ആക്‌സസ് ചെയ്യാൻ കഴിയും. കൂടുതൽ സൗകര്യത്തിനായി 12V ചാർജിംഗ് സോക്കറ്റുകളും ഉണ്ട്.\n155 സിസി, ലിക്വിഡ് കൂൾഡ്, സിംഗിൾ സിലിണ്ടർ എഞ്ചിനാണ് സ്‍കൂട്ടറിന്‍റെ ഹൃദയം. പരമാവധി 15 ബി.എച്ച്.പി കരുത്ത് ഈ എഞ്ചിന് സൃഷ്‍ടിക്കും. യമഹയുടെ വേരിയബിൾ വാൽവ് ആക്ച്വേഷൻ (വിവിഎ) സജ്ജീകരണത്തോടെയാണ് എഞ്ചിൻ വരുന്നത്. യൂറോപ്യൻ വിപണിയിലാവും സ്കൂട്ടർ ആദ്യം എത്തുക എന്നാണ് റിപ്പോര്‍ട്ടുകള്. അതേസമയം എയറോക്സ് 155 ഇന്ത്യൻ വിപണിയിൽ നിലവിലുള്ളതിനാൽ എൻ മാക്സ് ഉടൻ ഇവിടെ അവതരിപ്പിച്ചേക്കില്ല എന്നും റിപ്പോര്‍ട്ടുകള് ഉണ്ട്.\nLast Updated Oct 30, 2021, 9:50 PM IST


ഖുർആനിലെ 26 സൂക്തങ്ങൾ നീക്കം ചെയ്യണമെന്നാവശ്യപ്പെട്ട് സുപ്രീം കോടതിയിൽ ഹർജി; വിവാദം പുകയുന്നു – News18 Malayalam\nഖുർആനിലെ 26 സൂക്തങ്ങൾ നീക്കം ചെയ്യണമെന്നാവശ്യപ്പെട്ട് സുപ്രീം കോടതിയിൽ ഹർജി; വിവാദം പുകയുന്നു\n'ഖുർആൻ വാക്യങ്ങളുടെ ആധികാരികതയെയും സത്യസന്ധതയെയും കുറിച്ചുള്ളഒരു ചർച്ചയും മുസ്‌ലീങ്ങൾ സ്വീകരിക്കില്ല.\nLast Updated : March 13, 2021, 11:06 IST\nമുംബൈ: ഇസ്ലാംമത വിശ്വാസികളുടെ വിശുദ്ധഗ്രന്ഥമായ ഖുർആനിലെ സൂക്തങ്ങൾ നീക്കം ചെയ്യണമെന്നാവശ്യപ്പെട്ട് സുപ്രീം കോടതിയിൽ ഹർജി. യുപി ഷിയ സെൻട്രൽ വഖഫ് ബോർഡ് മുന് ചെയർമാൻ വസീം റിസ്വിയാണ് ഖുർആനിലെ 26 സൂക്തങ്ങൾ നീക്കം ചെയ്യണമെന്നാവശ്യപ്പെട്ട് സുപ്രീം കോടതിയിൽ പൊതുതാത്പ്പര്യ ഹർജി സമർപ്പിച്ചിരിക്കുന്നത്. തങ്ങളുടെ ശക്തി ബോധ്യപ്പെടുത്താൻ ഇസ്ലാമിലെ ആദ്യ ഖലീഫമാരായ അബൂബക്കർ, ഉമർ, ഉസ്മാൻ എന്നിവരാല് ചേർക്കപ്പെട്ട സൂക്തങ്ങളാണിതെന്നും ഇവ അക്രമത്തിനും ആളുകളെ ജിഹാദിന്‍റെ പാതയിലേക്ക് കൊണ്ടു വരുന്നത തരത്തിൽ പ്രകോപനം ഉയർത്തുന്നവയാണെന്നുമാണ് ഹർജിയിൽ റിസ്വി ആരോപിക്കുന്നത്. വിശുദ്ധ ഗ്രന്ഥത്തിൽ ഈ വാക്യങ്ങൾ തിരുകിച്ചേർക്കപ്പെട്ടതാണെന്നും തീവ്രവാദികൾ അടക്കം തങ്ങളുടെ പ്രവൃത്തികളെ ന്യായീകരിക്കാൻ ഇത് ഉപയോഗിക്കാറുണ്ടെന്നും അദ്ദേഹം ആരോപിക്കുന്നു.\nഅതേസമയം റിസ്വിയുടെ ഹർജിക്കെതിരെ സ്വന്തം വിഭാഗത്തിൽ നിന്നുൾപ്പെടെ വിമർശനം ഉയർന്നിട്ടുണ്ട്. ഇദ്ദേഹം നൽകിയ ഹർജി തള്ളിക്കളയണം എന്നാവശ്യപ്പെട്ട് മുംബൈ ആസ്ഥാനമായി പ്രവർത്തിക്കുന്ന റാസ അക്കാഡമിയും സുപ്രീം കോടതിയെ സമീപിച്ചിട്ടുണ്ട്. ആളുകളുടെ വികാരത്തെ വ്രണപ്പെടുത്തുന്ന ഹർജിയാണിതെന്നും റദ്ദു ചെയ്യണമെന്നും ആവശ്യപ്പെട്ടാണ് ഹർജി. റിസ്വിയുടെ പ്രസ്താവനയെ അപലപിച്ചു കൊണ്ട് ആൾ ഇന്ത്യ ഷിയ പെഴ്സണൽ ലോ ബോർഡ് അടക്കമുള്ള സംഘടനകളും രംഗത്തെത്തിയിട്ടുണ്ട്.\nAlso Read-പത്താംക്ലാസ് വിദ്യാഭ്യാസവും, കളരി മർമ ഗുരുകുലത്തിന്റെ സർട്ടിഫിക്കറ്റും; സർജറി അടക്കം ചികിത്സ നടത്തി വന്ന വ്യാജ വനിത ഡോക്ടർ അറസ്റ്റിൽ\n'ഖുർആൻ വാക്യങ്ങളുടെ ആധികാരികതയെയും സത്യസന്ധതയെയും കുറിച്ചുള്ളഒരു ചർച്ചയും മുസ്‌ലീങ്ങൾ സ്വീകരിക്കില്ല.ഷിയകളുടെ ആദ്യ ഇമാമായ ഹസ്രത്ത് ഇമാം അലി മുതൽ ഇമാം ഹുസൈൻ അല്ലെങ്കിൽ മറ്റേതെങ്കിലും ഇമാം വരെ ആരു തന്നെ ഖുറാൻ വാക്യങ്ങളുടെ കൃത്യതയെക്കുറിച്ച് സംശയം ഉന്നയിച്ചിട്ടില്ല. 'സന്ദർഭാനുസൃതമല്ലാതെ വാക്യങ്ങള് ഉദ്ധരിച്ച് അഭിപ്രായവ്യത്യാസം പ്രചരിപ്പിക്കാൻ ശ്രമിക്കുകയാണ് റിസ്വി. അതുകൊണ്ട് തന്നെ സുപ്രീംകോടതി ആ പൊതുതാൽപര്യ ഹർജി ഉപേക്ഷിക്കണം, ”ഷിയ പേഴ്സണൽ ലോ ബോർഡിന്റെ ജനറൽ സെക്രട്ടറിയും വക്താവുമായ മൗലാന യാസൂബ് അബ്ബാസ് അറിയിച്ചു.\nAlso Read-'Mermaid Syndrome'| അപൂർവ്വ ജനിതക വൈകല്യവുമായി ഒരു കുഞ്ഞ്; ജനിച്ച് മണിക്കൂറുകൾക്കുള്ളിൽ മരണവും\nകഴിഞ്ഞ 14 നൂറ്റാണ്ടുകളായി ഖുർആനിലെ ഒരു വാക്കുപോലും മാറ്റപ്പെട്ടിട്ടില്ലെന്നാണ് ഓൾ ഇന്ത്യ മുസ്‌ലിം പേഴ്‌സണൽ ലോ ബോർഡ് ജനറൽ സെക്രട്ടറി മൗലാന മഹമൂദ് ദര്യാബാദി പ്രതികരിച്ചത്. സുപ്രീംകോടതി പൊതുതാൽപര്യ ഹർജി ഉടൻ തള്ളണം. ഖുറാനിലെ ഒരു വാക്യവും ആളുകളെ അക്രമത്തിന് പ്രേരിപ്പിക്കുന്നില്ല. വാസിം റിസ്വി വാക്യങ്ങൾ സന്ദർഭാനുസൃതമായല്ല ഉദ്ധരിക്കുന്നതെന്നും ദര്യാബാദി വിമർശിച്ചു.\nഷിയ-സുന്നി വിഭാഗങ്ങൾ തമ്മിൽ ഭിന്നത സൃഷ്ടിക്കുന്നതിനാണ് വസീം റിസ്വിയുടെ ശ്രമമെന്നാണ് ആക്ടിവിസ്റ്റ് അബ്ബാസ് കസ്മി ആരോപിക്കുന്നത്. ഖുർആനിൽ ഏതെങ്കിലും തരത്തിലുള്ള കൂട്ടിച്ചേർക്കലുകൾ ഉണ്ടായിട്ടുണ്ടെന്ന് ഒരു ഷിയയും ഇതുവരെ പറഞ്ഞിട്ടില്ല. ഇത് വെളിപ്പെടുത്തിയ പുസ്തകമാണെന്ന് തന്നെയാണ് ഞങ്ങൾ വിശ്വസിക്കുന്നത്'. കസ്മി വ്യക്തമാക്കി.\nFirst published: March 13, 2021, 11:06 IST


Jio Discountinues These Three Prepaid Plans Offers Up To 3GB Daily Data | റിലയൻസ് ജിയോ ദിവസവും മൂന്ന് ജിബി ഡാറ്റ വരെ നൽകുന്ന മൂന്ന് പ്ലാനുകൾ നിർത്തലാക്കി - Malayalam Gizbot\n| Published: Friday, December 3, 2021, 16:33 [IST]\nഇന്ത്യയിലെ ഏറ്റവും വലിയ ടെലിക്കോം കമ്പനിയായ റിലയൻസ് ജിയോ കഴിഞ്ഞ സെപ്റ്റംബറിൽ, ഡിസ്നി + ഹോട്ട്‌സ്റ്റാറിന്റെ പുതുക്കിയ മൊബൈൽ പ്ലാനിന് അനുസരിച്ച് മൂന്ന് പുതിയ പ്ലാനുകൾ അവതരിപ്പിച്ചിരുന്നു. ഈ മൂന്ന് പ്ലാനുകളും ഇപ്പോൾ കമ്പനി പിൻവലിച്ചിരിക്കുകയാണ്. 499 രൂപ, 666 രൂപ, 888 രൂപ വിലയുള്ള പ്ലാനുകളാണ് ജിയോ പിൻവലിച്ചിരിക്കുന്നത്.3ജിബി ഡാറ്റ വരെ നൽകിയിരുന്ന പ്ലാനുകളായിരുന്നു ഇവ. എല്ലാ പ്രീപെയ്ഡ് പ്ലാനുകൾക്കും വില വർധിപ്പിച്ചപ്പോൾ വില വർധിപ്പിക്കാതെ വച്ചിരുന്ന പ്ലാനുകളായിരുന്നു ഇവ.\nറിലയൻസ് ജിയോ പിൻവലിച്ച 499 രൂപ പ്ലാൻ 28 ദിവസത്തെ വാലിഡിറ്റി കാലയളവിലേക്ക് ദിവസവും3ജിബി ഡാറ്റ നൽകുന്ന പ്ലാൻ ആയിരുന്നു. 666 രൂപയുടെയും 888 രൂപയുടെയും പ്ലാനുകൾ യഥാക്രമം 56 ദിവസത്തെയും 84 ദിവസത്തെയും വാലിഡിറ്റിയാണ് ഉപയോക്താക്കൾക്ക് ദിവസവും2ജിബി ഡാറ്റ വീതമാണ് നൽകിയത്. ഈ പ്ലാനുകൾ അൺലിമിറ്റഡ് കോളുകളും ദിവസവും 100 എസ്എംഎസുകളും നൽകുന്നു. ഈ മൂന്ന് പ്ലാനുകളും പിൻവലിച്ചതായി ജിയോ പ്രഖ്യാപിച്ചിട്ടില്ല എങ്കിലും ജിയോയുടെ വെബ്‌സൈറ്റിലോ ആപ്പിലോ ഈ പ്ലാനുകൾ കാണുന്നില്ല. ഇവ എടുത്ത് മാറ്റിയിരിക്കുകയാണ്.\nതാരിഫ് വർധന പ്രഖ്യാപിച്ച് പുതുക്കിയ3ജിബി പ്രതിദിന ഡാറ്റ പ്ലാനുകൾ അവതരിപ്പിക്കുന്ന സമയത്ത് ജിയോ ഈ മൂന്ന് പ്ലാനുകളെയും ഒഴിവാക്കിയിരുന്നു. നാല് പ്രീപെയ്ഡ് പ്ലാനുകൾക്കൊപ്പം ജിയോ ഇപ്പോൾ പ്രതിദിനം3ജിബി ഡാറ്റ നൽകുന്നുണ്ട്. ഈ പ്ലാനുകളുടെ വില 419 രൂപ, 601 രൂപ, 1199 രൂപ, 4199 രൂപ എന്നിങ്ങനെയാണ്. 419 രൂപയുടെ പ്ലാൻ അൺലിമിറ്റഡ് കോളുകൾ, ദിവസവും 100 എസ്എംഎസുകൾ, ജിയോ ആപ്പുകളിലേക്ക് ആക്‌സസ് എന്നിവയും 28 ദിവസത്തെ വാലിഡിറ്റിയും നൽകുന്നു. 601 രൂപയുടെ പ്ലാനും ഇതേ ആനുകൂല്യങ്ങളാണ് നൽകുന്നത്. ഇതിനൊപ്പം ഒരു വർഷത്തേക്ക് ഡിസ്നി + ഹോട്ട്സ്റ്റാർ മൊബൈൽ ആക്സസും6ജിബി അധിക ഡാറ്റയും നൽകുന്നു.\nജിയോയ്ക്ക് 56 ദിവസത്തെ വാലിഡിറ്റിയും3ജിബി പ്രതിദിന ഡാറ്റയും നൽകുന്ന പ്ലാനുകൾ ഇപ്പോഴില്ല. ജിയോയിൽ നിന്നുള്ള അടുത്ത പ്രീപെയ്ഡ് പ്ലാനിന് 1199 രൂപയും 4199 രൂപയുമാണ് വില. 1199 രൂപയുടെ പ്ലാൻ3ജിബി പ്രതിദിന ഡാറ്റയാണ് നൽകുന്നത്. ഇത് 84 ദിവസത്തെ വാലിഡിറ്റിയുള്ള പ്ലാനാണ്. അൺലിമിറ്റഡ് കോളുകളും ദിവസവും 100 എസ്എംഎസുകളും ഈ പ്ലാനിലൂടെ ലഭിക്കുന്നു. 4199 രൂപയുടെ പ്ലാൻ ഒരു വാർഷിക പ്ലാനാണ്. ഈ പ്ലാനിലൂടെ3ജിബി പ്രതിദിന ഡാറ്റയും 365 ദിവസത്തെ വാലിഡിറ്റിയുമാണ് ലഭിക്കുന്നത്. ഈ പ്ലാൻ അൺലിമിറ്റഡ് കോളുകളും 100 എസ്എംഎസുകളും ജിയോ ആപ്പുകളിലേക്കുള്ള ആക്‌സസും നൽകുന്നുണ്ട്.\nഎയർടെല്ലും പ്ലാനുകൾ പിൻവലിച്ചു\nഇത്തവണ ആദ്യം താരിഫ് നിരക്കുകൾ വർധിപ്പിച്ച ടെലിക്കോം കമ്പനിയായ എയർടെല്ലും ചില പ്ലാനുകളെ ഒഴിവാക്കിയിട്ടുണ്ട്. 398 രൂപ, 499 രൂപ, 558 രൂപ വിലയുള്ള 3ജിബി പ്രതിദിന ഡാറ്റ നൽകുന്ന പ്ലാനുകളെയാണ് എയർടെൽ ഒഴിവാക്കിയത്. ഇപ്പോൾ രണ്ട് പ്ലാനുകൾക്കൊപ്പാണ് എയർടെൽ3ജിബി ഡാറ്റ നൽകുന്നത്. ഈ പ്ലാനുകൾക്ക് 599 രൂപയും 699 രൂപയുമാണ് വില വരുന്നത്. ഈ രണ്ട് പ്രീപെയ്ഡ് പ്ലാനുകളും3ജിബി ഡാറ്റയ്ക്കൊപ്പം ഡാറ്റയും സ്ട്രീമിംഗ് ആനുകൂല്യങ്ങളും നൽകുന്നുണ്ട്.\n155 രൂപ മുതലുള്ള എല്ലാ പ്രീപെയ്ഡ് പ്ലാനുകളിലും എയർടെൽ പ്രൈം വീഡിയോ മൊബൈൽ എഡിഷൻ ആനുകൂല്യം നൽകുന്നുണ്ട്. 599 രൂപ, 699 രൂപ വിലയുള്ള പ്ലാനുകൾക്കൊപ്പം എയർടെൽ എക്സ്ക്ലൂസീവ് സ്ട്രീമിംഗ് ആനുകൂല്യങ്ങളും നൽകുന്നു. ഈ രണ്ട് പ്ലാനുകളും പ്രതിദിനം3ജിബി ഡാറ്റയും അൺലിമിറ്റഡ് കോളുകളും ദിവസവും 100 എസ്എംഎസുകളും നൽകുന്ന പ്ലാനുകളാണ്. 599 രൂപയുടെ പ്രീപെയ്ഡ് പ്ലാൻ ഡിസ്നി+ ഹോട്ട്സ്റ്റാർ മൊബൈൽ ആനുകൂല്യം നൽകുന്നു.\nJio discountinues three prepaid plans it introduced last September. jio has discontinued plans priced at Rs 499, Rs 666 and Rs 888 respectively.\nStory first published: Friday, December 3, 2021, 16:33 [IST]


സംയുക്തയ്ക്ക് അഭിനയിക്കണമെങ്കിൽ സിനിമയിലേക്ക് തിരികെ വരം, പച്ചക്കൊടി കാണിച്ചു ബിജു മേനോൻ! - Film Faktory\nHome News സംയുക്തയ്ക്ക് അഭിനയിക്കണമെങ്കിൽ സിനിമയിലേക്ക് തിരികെ വരം, പച്ചക്കൊടി കാണിച്ചു ബിജു മേനോൻ!\nസംയുക്തയ്ക്ക് അഭിനയിക്കണമെങ്കിൽ സിനിമയിലേക്ക് തിരികെ വരം, പച്ചക്കൊടി കാണിച്ചു ബിജു മേനോൻ!\nWill Samyuktha Varma Back to Film\nവളരെ ചുരുക്കം സിനിമയിലെ അഭിനയിച്ചുവെള്ളു എങ്കിലും മലയാളികളുടെ പ്രിയ താരമായി മാറാൻ സംയുക്ത വർമ്മയ്ക്ക് അതികം സമയം വേണ്ടി വന്നിരുന്നില്ല. സത്യന് അന്തിക്കാടിന്റെ വീണ്ടും ചില വീട്ടു കാര്യങ്ങൾ എന്ന ചിത്രത്തിലൂടെ ആണ് സംയുക്ത സിനിമയിലേക്ക് വരുന്നത്. തുടക്കം മുതൽ തന്നെ താരം പ്രേക്ഷക ശ്രദ്ധ പിടിച്ചുപറ്റിയിരുന്നു. മോഹൻലാൽ, ജയറാം, ദിലീപ് തുടങ്ങി മുൻനിര താരങ്ങളുമായി മികച്ച ചിത്രങ്ങൾ ചെയ്യാൻ സംയുക്തയ്ക്ക് അവസരവും ലഭിച്ചിരുന്നു. അഭിനയിച്ച ചിത്രങ്ങൾ എല്ലാം വൻ വിജയവും ആയിരുന്നു.\nഎന്നാൽ സിനിമയിൽ തിളങ്ങിനിന്ന സമയത് ആയിരുന്നു താരം ബിജു മേനോനുമായി എടുക്കുന്നതും പ്രണയിച്ച വിവാഹം കഴിക്കുന്നതും. വിവാഹത്തിന് ശേഷം സിനിമയിൽ നിന്നും വിട്ട് നിൽക്കുകയാണ് സംയുക്ത ഇപ്പോൾ. താരത്തിന്റെ തിരിച്ചുവരവിനായി കാത്തിരിക്കുകയാണ് ആരാധകരും. പല അഭിമിഖ്യങ്ങളിലും ബിജു മേനോനോട് അവതാരകർ ചോദിക്കുന്ന സ്ഥിരം ചോദ്യങ്ങളിൽ ഒന്നാണ് സംയുക്ത എപ്പോൾ തിരികെ വരും എന്നുള്ളത്. ഇപ്പോഴിതാ ബിജു മേനോന്റെ മറുപടി പ്രേക്ഷകർക്ക് പ്രതീക്ഷ നൽകും വിധം ഉള്ളതായിരുന്നു.\nവിവാഹശേഷം സംയുക്ത തല്‍ക്കാലം സിനിമയില് അഭിനയിക്കണ്ട എന്നത് ഞാനും സംയുക്തയും ഒന്നിച്ച് എടുത്ത തീരുമാനം തന്നെയാണ്. ഞങ്ങൾ രണ്ടുപേരും സിനിമയുടെ തിരക്കിൽ ആയാൽ ഞങ്ങളുടെ മകനെ ആര് നോക്കും? ആ ഒറ്റപ്പെടൽ അവന്റെ കരിയറിന്റെ തന്നെ ബാധിക്കും. സാധാരണ ഒരു ഓഫീസ് ജോലി പോലെ കാലത്ത് ഒന്‍പത് മണിക്ക് പോയി വൈകുന്നേരത്ത് അഞ്ചു മണിക്ക് വരുന്ന ഒരു പ്രൊഫഷനല്ല സിനിമ. ഒരു മാസം ഒരു സ്ഥലത്ത്‌അടുത്ത മാസം വേറെ ഒരു സ്ഥലത്ത് അങ്ങനെയുള്ള ഒരു മേഖലയാണ്. അങ്ങനെ ഞങ്ങൾ സിനിമയുടെ പിറകിനു പോയാൽ മകന്റെ ലൈഫിനെ ആകും അത് ബാധിക്കുക. ഞങ്ങളിൽ ആരുടെയെങ്കിലും ഒരാളുടെ സ്നേഹം എങ്കിലും അവനു ലഭിക്കണം എന്ന് ഞങ്ങൾക്കും നിർബന്ധം ഉണ്ടായിരുന്നു.\nസംയുക്തയ്ക്ക് ഇനി എപ്പോള് വേണേലും തിരിച്ചു വരാനുള്ള ഫ്രീഡം ഉണ്ട്. സംയുക്ത അഭിനയിക്കുന്നതില് യാതൊരു വിധമായ എതിര്‍പ്പും ഭർത്താവ് എന്ന നിലയിൽ എനിക്ക് ഇല്ല. ഇനി അഭിനയിക്കണോ വേണ്ടയോ എന്ന് തീരുമാനിക്കേണ്ടത് സംയുക്തയാണ്. ബിജു മേനോൻ പറഞ്ഞു.\nPrevious articleഎന്റെ അനുവാദം കൂടാതെയായിരുന്നു അന്ന് ആ രംഗം എടുത്തത്, തുറന്നു പറഞ്ഞു രേഖ!\nNext articleബ്ലെസ്സിക്ക് വേണ്ടി പൃഥ്വിരാജ് കുറച്ചത് 30 കിലോയിലധികം ഭാരം, വീഡിയോ കണ്ടു അമ്പരന്ന് ആരാധകർ!


ബിജെപി 70ന് മുകളില് സീറ്റുകള് നേടും, തന്റെ ബിജെപി പ്രവേശനത്തോടെ പാര്‍ട്ടിയുടെ പ്രതിച്ഛായ മാറി; ഇ ശ്രീധരന് - BIGNEWSLIVE | Latest Malayalam News\nബിജെപി 70ന് മുകളില് സീറ്റുകള് നേടും, തന്റെ ബിജെപി പ്രവേശനത്തോടെ പാര്‍ട്ടിയുടെ പ്രതിച്ഛായ മാറി; ഇ ശ്രീധരന്\nപാലക്കാട്: താന് ബിജെപിയില് ചേര്‍ന്നതോടെ കേരളത്തില് പാര്‍ട്ടിയുടെ പ്രതിച്ഛായ മാറിയെന്ന് ഇ ശ്രീധരന്. തന്റെ ബിജെപി പ്രവേശനത്തിന് പിന്നാലെ നിരവധി പേരാണ്\nബിജെപി അനുകൂല മനോഭാവവുമായി മുന്നോട്ട് വന്നിട്ടുള്ളത്.\nകേരളത്തില് ബിജെപി 40 മുതല് 75 വരെ സീറ്റുകള് നേടാനാവും. 70 സീറ്റിന് മുകളില് നേടിയാല് സര്‍ക്കാര് രൂപീകരിക്കുന്നതില് തടസമുണ്ടാവില്ലെന്നും ഇ ശ്രീധരന് പറഞ്ഞു.\nരാജ്യത്ത് പൊതുവില് തനിക്കുള്ള പ്രതിച്ഛായ പാലക്കാട് തെരഞ്ഞെടുപ്പില് സഹായകരമാകും, സംസ്ഥാനത്ത് ബിജെപിക്കും ഇത് സഹായകരമാകും. ഒരു വെല്ലുവിളിയുമില്ലാതെ പാലക്കാട് ജയിക്കാനാവുമെന്നും മെട്രോമാന് പറയുന്നു. രാജ്യത്തെ അടിസ്ഥാന സൗകര്യ വികസനത്തിനാണ് കഴിഞ്ഞ 67 വര്‍ഷമായി താന് ശ്രമിച്ചിട്ടുള്ളത്.\nമാറി മാറി വന്ന ഇടത് വലത് സര്‍ക്കാരുകള് കേരളത്തിന് വേണ്ടി കാര്യമായി ഒന്നും ചെയ്തിട്ടില്ല. തമിഴ്‌നാട്, കര്‍ണാടക, ആന്ധ്രപ്രദേശ് തുടങ്ങിയ കേരളത്തിന്റെ അയല് സംസ്ഥാനങ്ങള് അതിവേഗമാണ് പുരോഗതിയിലേക്ക് നീങ്ങുന്നത്. എന്നാല് കേരളം മിക്ക കാര്യങ്ങളിലും പിന്നിലാണ്. ഭക്ഷണം, ഊര്‍ജ്ജം, തൊഴിലാളികള് അടക്കമുള്ള കാര്യങ്ങളില് പോലും സ്വയം പര്യാപ്തത കൈവരിക്കാന് സംസ്ഥാനത്തിന് ഇതുവരെയായിട്ടില്ല.\nകഴിഞ്ഞ 20 വര്‍ഷമായി ഒരു വ്യവസായവും കേരളത്തിലില്ല. തൊഴില് അവസരങ്ങള് കേരളത്തിലില്ല. അതിനാല് വിദ്യാഭ്യാസം നേടി കേരളത്തിലെ ആളുകള് കേരളത്തിന് പുറത്ത് പോയാണ് ജോലി ചെയ്യുന്നത്. പുറത്ത് നിന്ന് നോക്കിയാല് കേരളത്തിന് തകരാറൊന്നുമില്ല. എന്നാല് പുറത്ത് നിന്നുള്ള പണമാണ് കേരളത്തിന്റെ സമ്പദ് വ്യവസ്ഥയെ നിയന്ത്രിക്കുന്നത്.\nകേരളത്തിലെ ബിജെപിയുടെ അവസ്ഥ മുന്‍പുള്ളത് പോലെയല്ല. വലിയ രീതിയിലാണ് ബിജെപി കേരളത്തില് മുന്നേറുന്നത്. ഒരു നിര്‍ണായക ശക്തിയായി ബിജെപി സംസ്ഥാനത്ത് മാറുന്നുണ്ട്. പൗരത്വ ഭേദഗതി നിയമത്തില് കേന്ദ്ര സര്‍ക്കാര് നയത്തെ പൂര്‍ണ്ണമായി പിന്തുണയ്ക്കുന്നുണ്ട്. ശബരിമല വിഷയത്തില് എല്‍ഡിഎഫ് സര്‍ക്കാര് വിശ്വാസികളുടെ വികാരത്തെ ചവിട്ടിമെതിച്ചുവെന്നും ഏഷ്യാനെറ്റിന് നല്‍കിയ അഭിമുഖത്തില് ഇ ശ്രീധരന് പറയുന്നു.\nTags: bjpe sreedharan\nഒരാള് തെറി വിളിക്കുന്നു; മറ്റേയാള് പ്രചോദനമായി സംസാരിക്കാമോ എന്ന് ചോദിക്കുന്നു; രണ്ടു തരം ജനാധിപത്യ ബോധ്യങ്ങള്, രണ്ടു തരം ജനപ്രതിനിധികള്; തൃത്താലയിലെ സ്ഥാനാര്‍ത്ഥികളെ കുറിച്ച് കെ.ആര് മീര\nപ്രതിരോധശേഷി വർധിപ്പിക്കുന്ന ശ്രീ ഭഗവതി മഠത്തിന്റെ ആയുർവേദ ഔഷധം ‘റിജുവന’ ഇമ്മ്യൂണിറ്റി ബൂസ്റ്ററിന് അന്താരാഷ്ട്ര തലത്തിലും പ്രചാരമേറുന്നു


ഡെബിറ്റ്, കാര്‍ഡ് വഴി കാണിക്കയിടാം- സന്നിധാനത്ത്സൗത്ത് ഇന്ത്യന് ബാങ്ക കൗണ്ടറുകള്; | Gramajyothi News\nഡെബിറ്റ്, കാര്‍ഡ് വഴി കാണിക്കയിടാം- സന്നിധാനത്ത്സൗത്ത് ഇന്ത്യന് ബാങ്ക കൗണ്ടറുകള്;\nDecember 7, 2018 12:20 pm Published by : Chief Editor\nസന്നിധാനം : ശബരിമല ദര്‍ശനത്തിനെത്തുന്ന ഭക്തര് കയ്യില് പണം ഇല്ലെന്ന കാരണത്താല് കാണിക്കയിടാതെ ഇനി വിഷമിക്കേണ്ട. കാണിക്കയിടാന് പ്രത്യേക ഡിജിറ്റല് കൗണ്ടര് സന്നിധാനത്ത് തുറന്നു. സൗത്ത് ഇന്ത്യന് ബാങ്കാണ്, ദേവസ്വം ബോര്‍ഡിന്റെ സഹകരണത്തോടെ പ്രത്യേക ഡിജിറ്റല് കാണിക്ക കൗണ്ടര് തുടങ്ങിയത്. ഡെബിറ്റ്, ക്രെഡിറ്റ് കാര്‍ഡുകളുപയോഗിച്ച് ഇവിടെ കാണിക്കയിടാനാണ് സൗകര്യമൊരുക്കിയിട്ടുള്ളത്. ഇതിനായി അഞ്ച് സ്വൈപ്പിങ് യന്ത്രങ്ങളും സജ്ജമാക്കിയിട്ടുണ്ട്.\nഇതുകൂടാതെ നെയ്യഭിഷേക സമയം കഴിഞ്ഞാലും ഭക്തര്‍ക്ക്, അയ്യപ്പന് നെയ്യഭിഷേകം നടത്താനുള്ള അവസരവും ദേവസ്വം ബോര്‍ഡ് ഒരുക്കിയിട്ടുണ്ട്. സാധാരണ രാവിലെ 3.15 മുതല് ഉച്ചയ്ക്കു 12 വരെയാണ് നെയ്യഭിഷേകം. അതിനു ശേഷം എത്തുന്ന അയ്യപ്പന്മാര്‍ക്ക‌് പിറ്റേദിവസം പുലര്‍ച്ചേ വരെ അഭിഷേകത്തിനു കാത്തുനില്‍ക്കണം. ഇതിനു സമയമില്ലാത്തവരുടെ നെയ് സംഭരിക്കുന്നതിന് വടക്കേനടയില് പ്രത്യേക കൗണ്ടര് തുറന്നു. ഇവിടെ പുതിയ ക്യൂ സംവിധാനവും ഏര്‍പ്പെടുത്തി.


'സങ്കല്‍പത്തില് വാര്‍ത്ത മെനയുന്നവര് ഇരകളുടെ മനോവിഷമം അറിയണം'; വ്യാജ വാര്‍ത്തകള്‍ക്കെതിരെ നമിത പ്രമോദ് -Namita Pramod lashes out at fake stories about her\nNamita Pramod Lashes Out At Fake Stories About Her\n'സങ്കല്‍പത്തില് വാര്‍ത്ത മെനയുന്നവര് ഇരകളുടെ മനോവിഷമം അറിയണം'; വ്യാജ വാര്‍ത്തകള്‍ക്കെതിരെ നമിത പ്രമോദ്\nപൊതുരംഗത്ത് പ്രവർത്തിക്കുന്ന പല സ്ത്രീകളും നമ്മുടെ സമൂഹത്തിലെ വികല മനസുള്ളവരിൽ നിന്ന് ഇത്തരം അക്രമണങ്ങൾ നേരിടേണ്ടി വന്നിട്ടുണ്ടെന്നും നമിത\nJuly 26, 2017 05:42:14 pm\nകൊച്ചി: നമിത പ്രമോദിനെതിരെയുണ്ടായ സോഷ്യല്‍മീഡിയാ വാര്‍ത്താപ്രചരണങ്ങള്‍ക്ക് മറുപടിയുമായി നടി തന്നെ രംഗത്ത്. സിനിമയിൽ പ്രവർത്തിക്കുന്ന സ്ത്രീകൾ ഗോസിപ്പുകൾക്ക് ഇരയാകുന്നത് പുതിയ സംഭവമല്ലെന്നും പൊതുരംഗത്ത് പ്രവർത്തിക്കുന്ന പല സ്ത്രീകളും നമ്മുടെ സമൂഹത്തിലെ വികല മനസുള്ളവരിൽ നിന്ന് ഇത്തരം അക്രമണങ്ങൾ നേരിടേണ്ടി വന്നിട്ടുണ്ടെന്നും നമിത പറഞ്ഞു.\n“അതർഹിക്കുന്ന വിധം അവഗണിക്കുകയാണ് പതിവ്. അതിന്റെ എല്ലാ പരിധികളും ലംഘിക്കുന്ന തരത്തിൽ ചില വാർത്തകൾ വരുന്നത് കൊണ്ടാണ് ഈ കുറിപ്പ്. മഹേഷിന്റെ പ്രതികാരത്തിന്റെ തമിഴ് റീമേക്കിൽ അഭിനയിക്കുകയാണ് ഞാനിപ്പോൾ. തെങ്കാശിയിലാണ് ഷൂട്ടിംഗ്. അന്വേഷണത്തിന്റെ പരിധിയിൽ വരുന്ന ഒരു അക്കൗണ്ടും എനിക്കില്ല. ബാങ്കിൽ മാത്രമല്ല; മറ്റൊരിടത്തും. സങ്കൽപ്പത്തിൽ വാർത്തകൾ മെനയുന്നവർ അതിന് ഇരകളാവുന്നവരുടെ മനോവിഷമം കൂടി അറിഞ്ഞിരുന്നെങ്കിൽ എന്നാശിക്കുന്നതായും നമിത പറഞ്ഞു.\nനടി ആക്രമിക്കപ്പെട്ട കേസുമായി ബന്ധപ്പെട്ടും കളളപ്പണം ഉണ്ടെന്ന പ്രചരണവും നടിക്കെതിരെ സോഷ്യല്‍മീഡിയയില് സജീവമായിരുന്നു. നമിതയ്ക്ക് എതിരെ മാത്രമല്ല മറ്റു ചില നടികളെ ചുറ്റിപ്പറ്റിയും ചില ഓണ്‍ലൈന് മാധ്യമങ്ങള് ഊഹാപോഹ കഥകള് പുറത്തുവിട്ടിരുന്നു. ഇതിനെതിരെയാണ് താരത്തിന്റെ പ്രതികരണം.\nനിലവില് മഹേഷിന്റെ പ്രതികാരത്തിന്റെ തമിഴ് റിമേക്കില് അഭിനയിക്കുകയാണ് നമിത. ചിത്രം സംവിധാനം ചെയ്യുന്നത് സൂപ്പർ ഹിറ്റ് സംവിധായകൻ പ്രിയദർശനാണ്. ചിത്രത്തിൽ മഹേഷ് ഭാവനയായി ഫഹദ് തകർത്തഭിനയിച്ച കഥാപാത്രത്തെ തമിഴിൽ അവതരിപ്പിക്കുന്നത് ഉദയനിധി സ്റ്റാലിനാണ്. അപർണ്ണ മുരളി ചെയ്ത കഥാപാത്രത്തെയാണ് തമിഴിൽ നമിത പ്രമോദ് അവതരിപ്പിക്കുന്നത്. സൗമ്യ എന്ന അനുശ്രീയുടെ കഥാപാത്രമായി മലയാളിയായ പാർവതി നായർ വേഷമിടുന്നു.\nTags: Facebook Page, Malayalam Movie, Namitha Pramod


വെസ്‌റ്റേൺ ആൻഡ് സതേൺ ഓപ്പൺ ടെന്നീസ് ടൂർണെമെന്റിൽ നിന്ന് പിൻമാറി നോവാക് ജോക്കോവിച്ച്\nബെൽഗ്രേഡ്: ലോക ഒന്നാം നമ്പർ ടെന്നീസ് താരമായ നോവാക് ജോക്കോവിച്ച് ഈ മാസം നടക്കുന്ന വെസ്‌റ്റേൺ ആൻഡ് സതേൺ ഓപ്പൺ ടെന്നീസ് ടൂർണെമെന്റിൽ നിന്ന് പിൻമാറി. സിൻസിനാറ്റിയിൽ വച്ച് ഈ മാസം 14 മുതൽ 22 വരെയാണ് വെസ്‌റ്റേൺ ആൻഡ് സതേൺ ഓപ്പൺസ് നടക്കുന്നത്.\nഒളിംപിക്‌സിൽ സ്വർണവും നേടി ടെന്നീസ് ചരിത്രത്തിൽ ഗോൾഡൻ സ്ലാം തികക്കുന്ന ആദ്യ പുരുഷതാരമാവാനാണ് ജോക്കോവിച്ച് ടോക്കിയോ ഒളിംപിക്‌സിലെ ടെന്നീസ് കോർട്ടിലിറങ്ങിയത്. എന്നാൽ സെമിയിൽ ജർമനിയുടെ അലക്‌സാണ്ടർ സ്വരേവിനോട് തോറ്റ് പുറത്തായതോടെ ജോക്കോയുടെ ഗോൾഡൻ സ്ലാം സ്വപ്നം പൊലിഞ്ഞു.\nയൂഎസ് ഓപ്പണിനായി ശാരീരികമായി തയ്യാറെടുക്കുവാനും കുടുംബത്തോടൊപ്പം കുറച്ച് സമയം ചിലവഴിക്കാനും താൻ ആഗ്രഹിക്കുന്നു എന്നും അദ്ദേഹം ട്വിറ്ററിൽ കുറിച്ചു.\nഇക്കഴിഞ്ഞ ഓസ്ട്രേലിയൻ ഓപ്പണിലും കിരീടമണിഞ്ഞ താരമാണ് ജോക്കോവിച്ച്.\nപാകിസ്താനിൽ മതതീവ്രവാദികൾ അടിച്ചു തകർത്ത ക്ഷേത്രം അറ്റകുറ്റപ്പണികൾക്ക് ശേഷം കൈമാറി\nആവശ്യത്തിന് കിറ്റ് കിട്ടുന്നില്ല; പരാതിയുമായി റേഷൻ വ്യാപാരികളും; ഓണക്കിറ്റ് വിതരണം പാളുന്നു


ശബരിമല: കുളം കലക്കി മീന് പിടിക്കുന്നവര് | islamonlive\nHome/Your Voice/ശബരിമല: കുളം കലക്കി മീന് പിടിക്കുന്നവര്\nശബരിമല: കുളം കലക്കി മീന് പിടിക്കുന്നവര്\nIslam Onlive 17/10/2018\nശബരിമല ഒരു വിശ്വാസ കാര്യം എന്നതിനേക്കാള് ഒരു രാഷ്ട്രീയ വിഷയമായി മാറുന്നു എന്നതാണ് ഇപ്പോള് സംഭവിച്ചുകൊണ്ടിരിക്കുന്നത്. സംഘ പരിവാര് കേരളത്തില് വേരുറപ്പിക്കാനുള്ള തീവ്രശ്രമത്തിലാണ്. കേരളത്തിലെ ഇടതു സര്‍ക്കാര് ഈ വിഷയത്തില് കക്ഷിയല്ല എന്നിരിക്കെ സര്‍ക്കാരിനെ പ്രതിക്കൂട്ടില് നിര്‍ത്തിയാണ് അവര് സമരം ചെയ്യുന്നത്. മതേതര പാര്‍ട്ടികളും സംഘപരിവാര് ഉദ്ദേശങ്ങള്‍ക്കു കരുത്തു പകരാനുള്ള ശ്രമത്തിലാണ്. ശബരിമല കൊണ്ട് സംഭവിക്കുന്ന രാഷ്ട്രീയ നേട്ടം ഒരിക്കലും അവര്‍ക്കു ലഭിക്കില്ല എന്നുറപ്പാണ്. ഹിന്ദുക്കളുടെ കുത്തക ഏറ്റെടുത്തു സമരം ചെയ്യുന്ന സംഘപരിവാറില് നിന്നും നേട്ടം കൊയ്യാനുള്ള ശ്രമം തീര്‍ത്തും പാഴ്‌വേലയാകും.\nഇന്ത്യയില് ഏക സിവില്‍കോഡ് എന്നത് സംഘ പരിവാര് ആഗ്രഹമാണ്. ഏക സിവില്‍കോഡിലേക്കുള്ള വഴിയായിട്ടു ചിലര് ശബരിമല വിഷയത്തെ അവതരിപ്പിക്കുന്നത്. ശബരിമല വിഷയം കോടതിയുമായി ബന്ധപ്പെട്ട വിഷയമാണ്. ഏക സിവില്‍കോഡ് പാര്‍ലമെന്റില് നിയമം ഉണ്ടാക്കിയിട്ട് വേണം. ഇപ്പോഴുള്ള നിയമം മാറ്റിയെഴുതുക തന്നെ വേണം. സംഘപരിവാറിന് രാജ്യസഭയില് കാര്യമായ ഭൂരിപക്ഷമില്ല എന്നതാണ് നിയമ നിര്‍മാണം നടക്കാതിരിക്കാനുള്ള കാരണം. ശബരിമല വിഷയം സംഘപരിവാറിന് വീണുകിട്ടിയ ആയുധമാണ്. അത് കൊണ്ട് കേരളത്തില് തങ്ങളുടെ ശക്തി വര്‍ധിപ്പിക്കുക എന്നതാണ് അവര് ഉദ്ദേശിക്കുന്നതും. ബാബരി മസ്ജിദ് വിഷയം കൃത്യമായി ഉപയോഗപ്പെടുത്തിയാണ് ഇന്ത്യയില് അവര് ഭരണം പിടിച്ചത്. ബാബരി മസ്ജിദ് വിഷയത്തില് വേണ്ടത്ര ജാഗ്രത കാണിച്ചില്ല എന്നതാണ് കോണ്‍ഗ്രസ്സിന് ഭരണം നഷ്ടപ്പെടാന് തന്നെ കാരണം. മൃദു ഹിന്ദ്വത്വം എന്നത് ഒരു നിലപാടായി കോണ്‍ഗ്രസ്സ് സ്വീകരിച്ചപ്പോള് കടുത്ത രീതിയില് അതേറ്റെടുത്ത സംഘപരിവാര് കാര്യം നേടി എന്ന് വേണം മനസ്സിലാക്കാന്.\nശബരിമല ഒരു നിയമ പ്രശ്‌നമാണ്. വിധിയെ സംഘ പരിവാറും കോണ്‍ഗ്രസ്സ് പാര്‍ട്ടിയും സ്വാഗതം ചെയ്തതുമാണ്. പക്ഷേ കുളം കലക്കി മീന് പിടിക്കാനുള്ള സംഘ പരിവാര് ശ്രമത്തെ നിസ്സാരമായി കാണരുത്. പത്തു വയസ്സിനും അമ്പത് വയസ്സിനും ഇടയിലുള്ള സ്ത്രീകള് ശരിമലയില് പോകരുത് എന്നത് ഒരു മതവിധിയാണ്. മതാചാരങ്ങളില് കോടതി അഭിപ്രായം പറയാന് പാടില്ല എന്നതാണ് നമ്മുടെ ഭരണഘടന പറയുന്നത്. രാജ്യത്തെ നിയമത്തെ അംഗീകരിക്കുക എന്നതാണ് രാജ്യസ്‌നേഹം. ശബരിമലയില് ഏതു പ്രായത്തിലുള്ള സ്ത്രീകള്‍ക്കും പ്രവേശിക്കാം എന്നത് പരമോന്നത കോടതിയുടെ വിധിയാണ്. വിധി നടപ്പാക്കുക എന്നതാണ് സര്‍ക്കാരിന്റെ ചുമതല. വടക്കേ ഇന്ത്യയില് നാം കണ്ടു വരുന്ന ദുരന്തങ്ങളില് ഒന്ന് ജനം നിയമം കയ്യിലെടുക്കുക എന്നതാണ്. കോടതി വിധി മാറ്റി കിട്ടാന് നിയമ പരമായി തന്നെ വഴികളുണ്ട്. അതാണ് ജനാധിപത്യ സമൂഹം ചെയ്യേണ്ടത്. ശബരിമലയിലേക്കു വരിക എന്നതു മത വിരുദ്ധമാണ് എന്ന് വിശ്വാസികളെ പഠിപ്പിക്കുക എന്നതാണ് കരണീയമായിട്ടുള്ളത്.\nകിതാബ് തിരുത്താന് ബാങ്ക് കൊടുക്കുന്നവര്\nത്വഹൂർ ഇൻശാ അല്ലാഹ്


യെമനിലെ വ്യോമാക്രമണം സൗദി അവസാനിപ്പിക്കണമെന്ന് ഇറാന് - ഇ വാർത്ത | evartha\nയെമനിലെ വ്യോമാക്രമണം സൗദി അവസാനിപ്പിക്കണമെന്ന് ഇറാന്\nതെഹ്‌റാന്: യെമനിലെ ഹൂതികൾക്കെതിരായ വ്യോമാക്രമണം സൗദിയും സഖ്യരാഷ്‌ട്രങ്ങളും അവസാനിപ്പിക്കണമെന്ന് ഇറാന്.\nഷിയാ വിമതര് ഭൂരിപക്ഷം പ്രദേശങ്ങളും പിടിച്ചെടുത്തെന്നും സൗദിയുടെ വ്യേമാക്രമണം വലിയൊരു പിഴവാണെന്നും ഇറാന് പ്രസിഡന്റ് ഹസന് റുഹാനി.\nഹൂതികളുടെ മുന്നേറ്റം തടയാന് സൗദിക്ക് ഇതുവരെ കഴിഞ്ഞിട്ടില്ല. യെമന് പ്രസിഡന്റ് അബെദ് റബോ മന്‍സൂര് ഹാദിക്കു രാജ്യംവിട്ടു പോകേണ്ടിവന്നു. പ്രശ്‌നപരിഹാരത്തിനു വെടിനിര്‍ത്തല് നടപ്പാക്കി ചര്‍ച്ച നടത്തണമെന്നും വിമതര്‍ക്ക് ആയുധങ്ങള് നല്‍കുന്നില്ലെന്നും റുഹാനി പറഞ്ഞു.\nഅതേസമയം, ഇറാന് വിമാനങ്ങള്‍ക്കു സൗദിയില് പ്രവേശിക്കാന് വിലക്കേര്‍പ്പെടുത്തി. വ്യോമമേഖലയില് പ്രവേശിക്കാന് സിവില് ഏവിയേഷന്റെ അനുമതി നേടണമെന്നും സൗദി ഏവിയേഷന് അഥോറിറ്റി അറിയിച്ചു. ഇതേത്തുടര്‍ന്നു 360 ഉംറ തീര്‍ഥാടകരുമായെത്തിയ വിമാനത്തിനു സൗദിയുടെ വ്യോമ മേഖലയില് പ്രവേശിക്കാന് കഴിഞ്ഞില്ല.


17 December, 2017 08:20:21 AM\nകായംകുളം: കൃഷ്‌ണപുരത്ത് അഞ്ചരക്കിലോ കഞ്ചാവുമായി ഒരാളെ അറസ്‌റ്റു ചെയ്‌തു. പുനലൂര് കക്കാട് മുല്ലശേരില് വീട്ടില് പ്രമോദി(39)നെയാണ് അറസ്‌റ്റു ചെയ്‌തത്. ഇന്നലെ വൈകിട്ട് അഞ്ചു മണിയോടെ കൃഷ്‌ണപുരം കൊട്ടാരത്തിന് സമീപത്തു നിന്നുമാണ് ഇയാളെ പിടികൂടിയത്. ചെറുകിട കച്ചവടക്കാര്‍ക്ക് വില്‍പന നടത്തുന്നതിനായി ആന്ധ്രാപ്രദേശില് നിന്നാണ് ഇയാള് കഞ്ചാവ് കൊണ്ടുവന്നത്. നാഷണല് പെര്‍മിറ്റ് ലോറി ഡ്രൈവറായ ഇയാള് കേരളത്തിലേക്ക് മടങ്ങുമ്പോള് തുച്‌ഛമായ വിലയ്‌ക്കു കിട്ടുന്ന കഞ്ചാവുമായി നിരവധി തവണ കായംകുളത്ത് വില്‍പനയ്‌ക്കായി എത്തിയിട്ടുണ്ടെന്ന് പോലീസ് പറഞ്ഞു.\nഒരു പ്രാവശ്യം കേരളത്തിലേക്ക് മടങ്ങി വരുമ്പോള് 10 കിലോ വീതം കഞ്ചാവ് എത്തിക്കുകയും കായംകുളം, പുനലൂര് മേഖലകളില് കച്ചവടം നടത്തുകയുമാണ് രീതി. 2015 ല് ഏഴു കിലോ കഞ്ചാവുമായി പ്രമോദിനെ ആലപ്പുഴ അരൂര് പോലീസ് അറസ്‌റ്റു ചെയ്‌തിരുന്നു. കഴിഞ്ഞ ദിവസം സംശയാസ്‌പദമായ നിലയില് കണ്ട വിദ്യാര്‍ഥിയില് നിന്ന് ലഭിച്ച വിവരത്തിന്റെ അടിസ്‌ഥാനത്തില് പോലീസ് നടത്തിയ രഹസ്യ നീക്കത്തെ തുടര്‍ന്നാണ് ഇയാള് പിടിയിലായത്.\nഡി.വൈ.എസ്.പി: ആര്.ബിനു, സി.ഐ: കെ.സദന്, എസ്.ഐ: രാജന്‍ബാബു എന്നിവരുടെ നേതൃത്വത്തിലുള്ള സംഘമാണ് ഇയാളെ അറസ്‌റ്റു ചെയ്‌തത്.


local GPS made in kerala | വാഹനങ്ങള് പോകുന്ന വഴിയും വേഗതയും എല്ലാം ഇനി മോട്ടോര് വാഹന വകുപ്പിന് ഞൊടിയിടയില് അറിയാം; വരുന്നു കേരളത്തിന് സ്വന്തമായി ഒരു ജിപിഎസ് | Mangalam\nThursday, July 18, 2019 Last Updated9Min7Sec ago English Edition\nWednesday 15 May 2019 12.08 PM\nവാഹനങ്ങള് പോകുന്ന വഴിയും വേഗതയും എല്ലാം ഇനി മോട്ടോര് വാഹന വകുപ്പിന് ഞൊടിയിടയില് അറിയാം; വരുന്നു കേരളത്തിന് സ്വന്തമായി ഒരു ജിപിഎസ്\nതിരുവനന്തപുരം: ഗൂഗിളിന്റെതിന് സമാനമായി ഒരു പൊതുമേഖലാ സ്ഥാപനം ജിപിഎസ് നിര്‍മ്മിച്ച് വിപണിയില് എത്തിക്കുന്നു. മന്ത്രി ഇ.പി. ജയരാജന് ബുധനാഴ്ച ജിപിഎസ് വിപണിയിലിറക്കും. ഇതിനായി കേന്ദ്ര ഉപരിതല ഗതാഗതമന്ത്രാലയത്തിന്റെയും സംസ്ഥാന മോട്ടോര്‍വാഹന വകുപ്പിന്റെയും അംഗീകാരം ലഭിച്ചു.\nഇതാദ്യമായാണ് ഒരു പൊതുമേഖലാ സ്ഥാപനം ജിപിഎസ് നിര്‍മ്മാണരംഗത്തേക്ക് കടക്കുന്നത്. കൊല്ലം ആസ്ഥാനമായി പ്രവര്‍ത്തിക്കുന്ന മീറ്റര് കമ്പനി എന്നറിയപ്പെടുന്ന സ്ഥാപനമാണ് ഇതിന്റെ നിര്‍മ്മാണത്തിന് പിന്നില്. വൈദ്യുത ബോര്‍ഡിന് മീറ്ററുകള് നിര്‍മ്മിച്ച് നല്‍കുന്ന കമ്പനിയാണിത്.\nസംസ്ഥാനത്തെ വിവിധതരം വാഹനങ്ങളില് 2020ഓടെ ഘട്ടംഘട്ടമായി ജിപിഎസ് ഘടിപ്പിക്കുന്നതിനാണ് സര്‍ക്കാര് തീരുമാനിച്ചിരിക്കുന്നത്. ഇതിലൂടെ വാഹനങ്ങളുടെ സഞ്ചാരപഥം, വേഗത എന്നിവയെല്ലാം മോട്ടോര്‍വാഹന വകുപ്പിന് നിരീക്ഷിക്കാനാകുമെന്നതാണ് പ്രത്യേകത. ഇതിന് പുറമെ യാത്രക്കാര്‍ക്ക് സുരക്ഷിതമാകുന്നതിന് പാനിക് ബട്ടണ് എന്നൊരു സംവിധാനവും ഉണ്ടാകും. ഇത് ക്ലിക്ക് ചെയ്യുന്നതിലൂടെ വാഹനത്തേക്കുറിച്ചുള്ള വിവരങ്ങള് കണ്ട്രോള് റൂമിന് ലഭിക്കും. സ്‌കൂള് വാഹനങ്ങളിലാണ് ആദ്യഘട്ടമായി ഇത് ഘടിപ്പിക്കുന്നത്.\nസുരക്ഷാമിത്ര എന്നാണ് സര്‍ക്കാര് ഈ പദ്ധതിക്ക് പേര് നല്‍കിയിരിക്കുന്നത്. ആറുമാസം മുന്‍പാണ് പദ്ധതി തുടങ്ങിയത്.


Hindu Makkal Katchi announces cash prize for anyone who kicks Vijay Sethupathi വിജയ് സേതുപതി\n'വിജയ് സേതുപതിയെ ചവിട്ടുന്നവര്‍ക്ക് 1001 രൂപ സമ്മാനം'; വിദ്വേഷ പ്രചരണവുമായി ഹിന്ദു മക്കള് കക്ഷി\nനടന് വിജയ് സേതുപതിയെ ചവിട്ടുന്നവര്‍ക്ക് പാരിതോഷികം പ്രഖ്യാപിച്ച് ഹിന്ദു മക്കള് കക്ഷി. ഒരു ചവിട്ടിന് 1001 രൂപ പാരിതോഷികം നല്‍കുമെന്നാണ് ഹിന്ദു മക്കള് കക്ഷി നേതാവ് അര്‍ജുന് സമ്പത്ത് പ്രഖ്യാപിച്ചിരിക്കുന്നത്. തേവര് സമുദായ നേതാവും സ്വാതന്ത്ര്യ സമര സേനാനിയുമായ തേവര് അയ്യയെ നടന് അപമാനിച്ചെന്നാണ് ഹിന്ദു മക്കള് കക്ഷിയുടെ ആരോപണം.\nവിജയ് സേതുപതി തേവര് സമുദായത്തെയും നേതാവായ മുത്തുരാമലിംഗ തേവരെയും അപമാനിച്ച് സംസാരിച്ചെന്ന് അര്‍ജുന് സമ്പത്ത് ആരോപിക്കുന്നു. തമിഴ്‌നാട്ടിലെ ശിവഗംഗ ജില്ലയില് നടന്ന തേവര് അയ്യ അനുസ്മരണ ചടങ്ങിലേക്ക് ക്ഷണിച്ചിരുന്നെന്നും എന്നാല് പങ്കെടുക്കാനാകില്ല എന്ന് വിജയ് സേതുപതി പറഞ്ഞെന്നും ഹിന്ദു മക്കള് കക്ഷി പറഞ്ഞു. തേവര് അയ്യ വലിയ നേതാവ് അല്ല എന്നായിരുന്നു വിജയ് സേതുപതിയുടെ പ്രതികരണമെന്നും ആരോപണമുണ്ട്. കഴിഞ്ഞ ദിവസം ബെംഗളൂരു വിമാനത്താവളത്തില് നടന് നേരെയുണ്ടായ ആക്രമണത്തിന്റെ സ്‌ക്രീന്‍ഷോട്ട് അടക്കമുള്ള പോസ്റ്ററാണ് ഹിന്ദു മക്കള് കക്ഷിയുടെ ട്വിറ്റര് ഹാന്‍ഡില് പുറത്തുവിട്ടിരിക്കുന്നത്.\nപാരിതോഷികം പ്രഖ്യാപിച്ചുവെന്നത് ശരിയാണെന്ന് അര്‍ജുന് സമ്പത്ത് ഇന്ത്യ ടുഡേയോട് പറഞ്ഞു. വിജയ് സേതുപതിയെ വിമാനത്താവളത്തില് വച്ച് ചവിട്ടാന് ശ്രമിച്ച മഹാഗാന്ധി എന്നയാളുമായി സംസാരിച്ചുവെന്നാണ് അര്‍ജുന് സമ്പത്ത് പറയുന്നത്. മഹാഗാന്ധിയോട് പരിഹാസരൂപേണ സംസാരിച്ചതിനാണ് അയാള് വിജയ് സേതുപതിയെ ആക്രമിക്കാന് ശ്രമിച്ചതെന്നും അര്‍ജുന് സമ്പത്ത് അവകാശപ്പെടുന്നുണ്ട്.\nദേശീയ അവാര്‍ഡ് ലഭിച്ചതിന് വിജയ് സേതുപതിയെ അഭിനന്ദിക്കാനാണ് മഹാഗാന്ധി ചെന്നത്. എന്നാല് പരിഹാസരൂപേണ, ഇതൊരു രാജ്യമാണോ എന്നായിരുന്നു വിജയ് സേതുപതി ചോദിച്ചത്. തെക്കന് ജില്ലകളില് നിന്നാണല്ലോ താങ്കള് എന്ന് പറഞ്ഞ് മഹാഗാന്ധി വിജയ് സേതുപതിയെ പാസുംപണ് മുത്തുരാമലിംഗ തേവര് അനുസ്മരണച്ചടങ്ങിലേക്ക് ക്ഷണിച്ചു. എന്നാല് വിജയ് സേതുപതി ഇത് നിരസിച്ചുവെന്നും, രാജ്യത്തെ തന്നെ അപമാനിച്ചുവെന്നുമാണ് അര്‍ജുന് സമ്പത്ത് അവകാശപ്പെടുന്നത്.\nà®¯à¯à®¯à®¾à®µà¯ à®à®´à®¿à®µà¯à®ªà®à¯à®¤à¯à®¤à®¿à®¯à®¤à®±à¯à®à®¾à® à®¨à®à®¿à®à®°à¯ à®µà®¿à®à®¯à¯ à®à¯à®¤à¯à®ªà®¤à®¿à®¯à¯ à®à®¤à¯à®ªà¯à®ªà®µà®°à¯à®à¯à®à¯ à®°à¯à®à¯à®à®ªà¯à®ªà®°à®¿à®à¯ à®°à¯.1001/- à®µà®´à®à¯à®à®ªà¯à®ªà®à¯à®®à¯ - à®\nà®°à¯à®à¯à®©à¯ à®à®®à¯à®ªà®¤à¯ à®\nà®µà®¿à®à®¯à¯ à®à¯à®¤à¯à®ªà®¤à®¿ à®®à®©à¯à®©à®¿à®ªà¯à®ªà¯ à®à¯à®à¯à®à¯à®®à¯ à®µà®°à¯ à®\n1 à®à®¤à¯ = à®°à¯.1001/- pic.twitter.com/nFDtcMwn1J\n— Indu Makkal Katchi (Offl) ð®ð³ (@Indumakalktchi) November 7, 2021


വിമതഭീഷണിയിൽ കോൺഗ്രസ് | 28Nov2020\nവിമതരായി മുൻ മുനിസിപ്പൽ ചെയർപേഴ്‌സനും മുൻ വൈസ് ചെയർമാനും\nകുറ്റിക്കാട്ടെ കുടുംബ സംഗമത്തിൽ ഉമ്മൻചാണ്ടി പ്രസംഗിക്കുന്നു\nഇരിങ്ങാലക്കുട : നഗരസഭ തിരഞ്ഞെടുപ്പിൽ യു.ഡി.എഫിൽ വിമതസ്ഥാനാർഥികളായി മുൻ മുനിസിപ്പൽ ചെയർപേഴ്‌സണും മുൻ മുനിസിപ്പൽ വൈസ് ചെയർമാനും. 32-ാം വാർഡിലാണ് മുൻ മുനിസിപ്പൽ ചെയർപേഴ്‌സൺ ബെൻസി ഡേവിഡ് സ്വതന്ത്രസ്ഥാനാർഥിയായി മത്സരിക്കുന്നത്. മഹിളാ കോൺഗ്രസ് നിയോജകമണ്ഡലം പ്രസിഡന്റുകൂടിയായ ബെൻസി 2010-2015 കാലഘട്ടത്തിൽ ഈ വാർഡിൽ നിന്ന് തിരഞ്ഞെടുക്കപ്പെട്ടിരുന്നു. എന്നാൽ, ഇക്കുറി രാജി പുരുഷോത്തമനാണ് യു.ഡി.എഫ്. സ്ഥാനാർഥിയായി വാർഡിൽ നിന്ന് മത്സരിക്കുന്നത്.\nമുൻ മുനിസിപ്പൽ വൈസ് ചെയർമാനായിരുന്ന കോൺഗ്രസിലെ സതീഷ് പുളിയത്ത് നഗരസഭയിലെ 24-ാം വാർഡിലാണ് സ്വതന്ത്രസ്ഥാനാർഥിയായി രംഗത്തു വന്നിട്ടുള്ളത്. . ഈ വാർഡിൽ സിജു യോഹന്നാനാണ് യു.ഡി.എഫ്. സ്ഥാനാർഥി.\nനഗരസഭയിലെ 37-ാം വാർഡിൽ മുൻ മുനിസിപ്പൽ കൗൺസിലർ കൂടിയായ കോൺഗ്രസിലെ തന്നെ വഹീദ ഇസ്മയിലും സ്വതന്ത്ര സ്ഥാനാർഥിയായി രംഗത്തു വന്നിട്ടുണ്ട്. 2010-2015 കാലഘട്ടത്തിലായിരുന്നു വഹീദാ ഇസ്മയിൽ ഈ വാർഡിനെ പ്രതിനിധാനംചെയ്തിരുന്നത്. ഈ വാർഡിൽ ഷിലിറ നിവാസാണ് യു.ഡി.എഫ്. സ്ഥാനാർഥി.\nഇരിങ്ങാലക്കുട : നഗരസഭയിലെ 32-ാം വാർഡിൽനിന്ന് സ്വതന്ത്ര സ്ഥാനാർഥിയായി മത്സരിക്കുന്ന മഹിളാ കോൺഗ്രസ് നിയോജകമണ്ഡലം പ്രസിഡന്റ് ബെൻസി ഡേവിഡ്, 37-ാം വാർഡിൽനിന്ന് സ്വതന്ത്ര സ്ഥാനാർഥിയായി മത്സരിക്കുന്ന മണ്ഡലം കോൺഗ്രസ് കമ്മിറ്റി സെക്രട്ടറികൂടിയായ വഹീദാ ഇസ്മയിൽ എന്നിവരെ ജില്ലാ പ്രസിഡന്റ് എം.പി. വിൻെസന്റ് പാർട്ടിയിൽനിന്ന് പുറത്താക്കി.\nപറപ്പൂക്കരയിലും വിമതരെ പുറത്താക്കി\nപറപ്പൂക്കര : ഗ്രാമപ്പഞ്ചായത്ത് തിരഞ്ഞെടുപ്പിൽ യു.ഡി.എഫ്. സ്ഥാനാർഥികൾക്കെതിരേ മത്സരിക്കുന്ന രണ്ടുപേരെ കോൺഗ്രസിൽനിന്ന് പുറത്താക്കി. പറപ്പൂക്കര നാലാം വാർഡിൽ മത്സരിക്കുന്ന വിനോദ് കുറുമാലി, ആറാം വാർഡിൽ മത്സരിക്കുന്ന കെ.കെ. രാജൻ എന്നിവരെ പുറത്താക്കി ഡി.സി.സി. പ്രസിഡന്റ് എം.പി. വിൻെസന്റ് കത്തു നൽകി.\nകഴിഞ്ഞതവണ പറപ്പൂക്കര പഞ്ചായത്തംഗമായിരുന്ന കെ.കെ. രാജൻ നിലവിൽ കോൺഗ്രസ് മണ്ഡലം വൈസ് പ്രസിഡന്റാണ്. നേരത്തെ പാർട്ടി ഓഫീസിൽ പ്രവർത്തകർ തമ്മിൽ അക്രമമുണ്ടായ സംഭവത്തിൽ ഇരുവരെയും പാർട്ടിയിൽനിന്ന് സസ്‌പെൻഡ് ചെയ്തിരുന്നു.\nതൃശ്ശൂര്: യു.ഡി.എഫ്. സ്ഥാനാര്‍ഥിയുടെ പ്രചാരണത്തിനെത്തിയ ഉമ്മന്‍ചാണ്ടി ..


Home COVID 19 ഇന്ത്യയിൽ 8,309 പുതിയ കോവിഡ് കേസുകൾ രേഖപ്പെടുത്തി, 236 അനുബന്ധ മരണങ്ങൾ\nന്യൂഡൽഹി: ഇന്ത്യയിൽ തിങ്കളാഴ്ച 8,309 പുതിയ കോവിഡ് -19 കേസുകളും 236 അനുബന്ധ മരണങ്ങളും റിപ്പോർട്ട് ചെയ്തു, മൊത്തം കേസുകളുടെ എണ്ണം 3,45,80,832 ആയും മരണസംഖ്യ 4,68,790 ആയും ഉയർത്തിയതായി ആരോഗ്യ മന്ത്രാലയ ബുള്ളറ്റിൻ പറയുന്നു.\nഇതേ കാലയളവിൽ രാജ്യത്തുടനീളം 9,905 വീണ്ടെടുക്കൽ റിപ്പോർട്ട് ചെയ്യപ്പെട്ടു. ഇതോടെ, ദേശീയ വീണ്ടെടുക്കൽ നിരക്ക് നിലവിൽ 98.34 ശതമാനമാണ്, ഇത് 2020 മാർച്ചിന് ശേഷമുള്ള ഏറ്റവും ഉയർന്ന നിരക്കാണ്. തിങ്കളാഴ്ച രാജ്യത്ത് സജീവമായ കേസുകൾ 1,03,859 ആയിരുന്നു.\nവേൾഡ് ഹെൽത്ത് ഓർഗനൈസേഷൻ (ഡബ്ല്യുഎച്ച്ഒ) ആശങ്കയുടെ വകഭേദമായി പ്രഖ്യാപിച്ച പുതിയ കൊവിഡ് വേരിയന്റായ ‘ഒമൈക്രോൺ’ ആഗോളതലത്തിൽ ആശങ്കയുണ്ടാക്കി.\nഈ മാസം ആദ്യം ദക്ഷിണാഫ്രിക്കയിലാണ് ഈ വേരിയന്റ് ആദ്യമായി കണ്ടെത്തിയത്.അതിനുശേഷം, പല യൂറോപ്യൻ രാജ്യങ്ങളിലും പുതിയ സ്‌ട്രെയിൻ ഇതിനകം കണ്ടെത്തിയിട്ടുണ്ട്.\nഡെൽറ്റ വേരിയന്റിനേക്കാൾ ‘ഒമൈക്രോൺ’ കൂടുതൽ പകർച്ചവ്യാധിയാണെന്ന് പറയപ്പെടുന്നു.\nPrevious articleമഹാരാഷ്ട്രയിലെ വൃദ്ധസദനത്തിൽ കൊവിഡ് സ്ഥിരീകരിച്ച 62 പേരില് 60 പേരും പൂര്‍ണമായും വാക്‌സിന് സ്വീകരിച്ചവര്\nNext articleപിസിആര് -ആർ‌എ‌ടി ടെസ്റ്റുകൾക്ക് ഒമിക്രോണ് വേരിയന്റ് കണ്ടെത്താനാകുമോ? ഡബ്ല്യുഎച്ച്ഒ പറയുന്നത്\nദേശീയപാതകൾ ഉത്പന്നങ്ങൾ വില്പനയ്ക്ക് വച്ച് ആമസോൺ. പ്രതിഷേധം ശക്തമായി. ഇന്ത്യൻ ദേശീയപതാക പ്രിന്റ് ചെയ്ത ഉത്പന്നങ്ങളാണ് ആമസോണിൽ വില്പനയ്ക്കായി വച്ചിരിക്കുന്നത്. ഇതാണ് പ്രതിഷേധത്തിന് വഴിയൊരുക്കിയത്. ദേശീയപതാക ഉത്പന്നങ്ങൾ വില്പനയ്ക്ക് വച്ചതിന് പ്രമുഖ ഇ-കോമേഴ്സ്...\nലോകത്തിലെ ഏറ്റവും വലിയ രാഷ്ട്രീയ പാർട്ടി: എങ്ങനെയാണ് ബിജെപി ലോകത്തിലെ ഏറ്റവും വലിയ കക്ഷിയായത്?\nധീരജ് രാജേന്ദ്രനെ കൊലപ്പെടുത്തിയ സംഭവം; റിമാൻഡിലായ പ്രതികളുടെ കസ്റ്റഡി അപേക്ഷ ഇന്ന് സമർപ്പിക്കും\nകൊച്ചിയിൽ യുവാവിന് നേരെ ബൈക്കിലെത്തിയ സംഘത്തിന്റെ ആക്രമണം; ഗുരുതരമായി പരിക്കേറ്റ യുവാവിനെ ആശുപത്രിയിൽ പ്രവേശിപ്പിച്ചു\nവൈറസുകളുടെ ജനിതകമാറ്റം; വാക്സിനേഷന് വെല്ലുവിളിയാകുന്നു\nഒരു നമ്പറുണ്ടായിരുന്നു അത് ജയിലില് പോയ സമയത്ത് കട്ടായി: ഷൈന് ടോം ചാക്കോ


സിനിമയുടെ രാഷ്ട്രീയ ചുംബനം | DoolNews\nഡോ. എസ്. ഗോപു\nആണ്‍കുട്ടിയും പെണ്‍കുട്ടിയും ഒരു ബെഞ്ചില് അടുത്തിരുന്നതിന്റെ പേരില്/സഹപാഠിയെ ഒന്നു ചേര്‍ത്തുപിടിച്ചു എന്നതിന്റെ പേരില് കലാലയങ്ങളില് നിന്നു പോലും വിദ്യാര്‍ത്ഥികള് പുറത്താക്കപ്പെടുന്ന നേരത്ത്, ഭാര്യയും ഭര്‍ത്താവുമല്ലാത്ത സ്ത്രീയും പുരുഷനും രാത്രിയില് ഒരുമിച്ചു സഞ്ചരിച്ചാല് 'കസ്റ്റഡിയിലെടുക്കപ്പെടുന്ന' കാലത്ത്, ജീവിതത്തിന്റെ സമസ്ത ഇടങ്ങളിലേക്കും സദാചാര പോലീസിങ്ങിന്റെ സര്‍വിജിലന്‍സ് ക്യാമറകള് ഒളിഞ്ഞു നോക്കുന്ന ലോകത്ത് 'രണ്ടുപേര് ചുംബിക്കുമ്പോള്' എന്ന സിനിമ കൂടുതല് പ്രസക്തമായിത്തീരുന്നു.\nമലയാളത്തിലെ നവ സമാന്തര സിനിമയുടെ സ്വതന്ത്രമുഖമാണ് പ്രതാപ് ജോസഫിന്റെ സിനിമകള്. പ്രമേയം, ആഖ്യാനം, നിര്‍മ്മാണം, പ്രദര്‍ശനം എന്നിങ്ങനെ ചലച്ചിത്രത്തിന്റെ സമസ്ത തലങ്ങളെയും പതിവു ചിന്തകളില് നിന്നും വഴക്കങ്ങളില് നിന്നും മോചിപ്പിക്കുന്ന സര്‍ഗാത്മക രാഷ്ട്രീയ പ്രവര്‍ത്തനമാണ് ഈ സിനിമകളെ വ്യതിരിക്തമാക്കുന്നത്. ‘കുറ്റിപ്പുറം പാലം’, ‘അവള്‍ക്കൊപ്പം’, ‘രണ്ടുപേര് ചുംബിക്കുമ്പോള്’ എന്നീ ഫീച്ചര് സിനിമകള് ഇത് സാക്ഷ്യപ്പെടുത്തുന്നു. കുറഞ്ഞ മുതല് മുടക്കില് (രണ്ടു ലക്ഷത്തില് താഴെ) നിര്‍മ്മിച്ച സിനിമകളാണിവ. ഈ പണമാകട്ടെ ജനകീയ കൂട്ടായ്മയിലൂടെ സമാഹരിച്ചതുമാണ്. മൂന്ന് സിനിമകളും തിയറ്ററില് റിലീസ് ചെയ്തിട്ടില്ല.\n‘കുറ്റിപ്പുറം പാലം’ ഒഴികെയുള്ള സിനിമകള് സെന്‍സര് ചെയ്തവയുമല്ല. ചലച്ചിത്രമേളകളിലും കോഴിക്കോട് മാനാഞ്ചിറ ഓപ്പണ് സ്‌ക്രീന് പോലുള്ള സമാന്തര പ്രദര്‍ശന ഇടങ്ങളിലും സാംസ്‌കാരിക വേദികളിലുമാണ് ഇവ പ്രദര്‍ശിപ്പിക്കപ്പെട്ടത്. ‘സ്വതന്ത്ര സിനിമ’യെന്ന ആശയത്തെ എല്ലാ അര്‍ത്ഥത്തിലും സ്വാംശീകരിക്കാനുള്ള ശ്രമമാണ് പ്രതാപ് ജോസഫ് എന്ന ചലച്ചിത്രകാരനെ നിര്‍ണയിക്കുന്നത്. ‘സ്വതന്ത്ര മനുഷ്യന്റെ നിലപാടുകളും പ്രതിസന്ധികളും തന്നെയാണ് സ്വതന്ത്ര സിനിമയുടേതും. കലയും ജീവിതവും രണ്ടാണെന്ന് ഞാന് കരുതുന്നില്ല. സ്വാതന്ത്ര്യത്തിനു വേണ്ടിയുള്ള പോരാട്ടമാണ് ജീവിതം. സ്വാതന്ത്ര്യത്തിനു വേണ്ടിയുള്ള പോരാട്ടമാണ് കലയും. എന്നെങ്കിലും ഒത്തുതീര്‍പ്പുകള്‍ക്ക് വഴങ്ങുന്ന എന്നെ കണ്ടാല് എന്റെ കലയില് ‘തീര്‍പ്പായി’ എന്നു കരുതിയാല് മതി.\nവിട്ടുവീഴ്ചയില്ലാതെ സ്വാതന്ത്രമാവുക എന്ന ദര്‍ശനമാണ് സിനിമയിലും ജീവിതത്തിലും അയാള് മുന്നോട്ടുവെയ്ക്കുന്നത്. ഈ നിലപാട് ഏറ്റവും ശക്തമായി ആഖ്യാനത്തിലും രാഷ്ട്രീയത്തിലും പ്രതിഫലിക്കുന്ന സിനിമയാണ് ‘രണ്ടുപേര് ചുംബിക്കുമ്പോള്’.\nരണ്ടുപേര് ചുംബിക്കുമ്പോള് എന്ന സിനിമയുടെ പോസ്റ്റര്\n‘രണ്ടുപേര് ചുംബിക്കുമ്പോള്/ലോകം മാറുന്നു/ അഭിലാഷങ്ങള്‍ക്ക് മാംസമുണ്ടാകുന്നു/ ചിന്തകള്‍ക്ക് മാംസമുണ്ടാകുന്നു’ എന്നു തുടരുന്ന ഒക്ടോവിയ പാസിന്റെ വരികളെ ഓര്‍മ്മയിലെത്തിക്കുന്ന ശീര്‍ഷകം ഗൗരവമേറിയ ചലച്ചിത്രപരിചരണത്തിലേക്കുള്ള സര്‍ഗ്ഗാത്മക പ്രവേശനം സാധ്യമാക്കുന്നു.\n2014-ല് കേരളത്തെ ഇളക്കി മറിച്ച ചുംബനസമരമാണ് ചിത്രത്തിന്റെ പ്രേരകവും പശ്ചാത്തലവും. വ്യക്തിസ്വാതന്ത്ര്യത്തിനുമേല് കടന്നുകയറുന്ന സദാചാര പോലീസിങ്ങിനെതിരായ സ്വാതന്ത്ര്യ പ്രഖ്യാപനമായിരുന്നു ചുംബനസമരം. കോഴിക്കോട്ട് ആരംഭിച്ച് കേരളത്തിലെയും ഇന്ത്യയിലെയും തെരുവുകളിലേക്കും ക്യാപസുകളിലേക്കും പടര്‍ന്നു പിടിച്ച സമരത്തിന്റെ രാഷ്ട്രീയത്തെ പിന്തുണക്കുന്ന കഥാഭാഗവും പ്രസ്തുത സമരത്തെ ദൃശ്യപരമായി രേഖപ്പെടുത്തുന്ന കഥേതരഭാഗവും ചേര്‍ന്നതാണ് ‘രണ്ടുപേര് ചുംബിക്കുമ്പോള്’ എന്ന സിനിമ.\nകടലിനോട് ചേര്‍ന്ന പാറക്കെട്ടിന്റെ മറവില് ഒന്നിച്ചിരിക്കുന്ന അവരുടെ സ്വകാര്യനിമിഷങ്ങളിലെ ആലിംഗനവും ചുംബനവുമൊക്കെ മൊബൈല് ക്യാമറയില് പകര്‍ത്തുകയും ഭീഷണിപ്പെടുത്തുകയും ചെയ്യുന്ന ‘അപരന്’ സിനിമയുടെ രാഷ്ട്രീയത്തെ സൂക്ഷ്മമായി അടയാളപ്പെടുത്താന് സഹായകമായ വ്യവഹാരങ്ങളിലേക്ക് ആഖ്യാനത്തെ നയിക്കുന്ന കഥാപാത്രമാണ്. മകളുടെ പ്രണയത്തെ എതിര്‍ക്കുകയും വ്യക്തി എന്ന നിലയില് തന്റെ ജൈവികമായ പ്രണയത്തെ രഹസ്യമായി ആഘോഷിക്കുകയും ചെയ്യുന്ന സദാചാരവാദിയായ പുരുഷന്റെ പ്രതിനിധാനമായി സിനിമയില് താരയുടെ അച്ഛന് മാറുന്നുണ്ട്.\nരണ്ടുപേര് ചുംബിക്കുമ്പോള് എന്ന സിനിമയിലെ ഒരു ദൃശ്യം\nഒളിക്യാമറ പ്രയോഗം നടത്തുന്നവനിലും സദാചാര പോലീസിന്റെ പുരുഷമുഖം പ്രകടമാണ്. ”എടോ താനൊരു മാന്യനാ, അതെനിക്കറിയാം. എടോ അവളു പെഴയാടോ…അവള്‍ക്കേ, കുത്തിക്കഴപ്പാ.!” എന്നയാള് പറയുന്നു. ദൃശ്യങ്ങള് പുറത്തുവിടാതിരിക്കണമെങ്കില് പ്രത്യുപകാരമായി ‘അവളെ ഭോഗിക്കണം’ എന്ന നിബന്ധന മുന്നോട്ടുവെയ്ക്കുന്നു. ലൈഗിംക സ്വാതന്ത്ര്യത്തെ സംബന്ധിച്ച് പുരുഷകേന്ദ്രിതമായ പൊതുബോധം നിര്‍മ്മിച്ചെടുത്ത സ്ത്രീവിരുദ്ധ ധാരണകളാണ് അയാളെ നയിക്കുന്നത്. രണ്ടു പുരുഷന്മാര് മുഖാമുഖം നില്‍ക്കുന്ന ഈ സന്ദര്‍ഭം മലയാള സിനിമ ഇതുവരെ സൃഷ്ടിച്ച പല മുഹൂര്‍ത്തങ്ങളെയും അപനിര്‍മ്മിക്കുന്നുണ്ട്. അന്യന്റെ സ്വകാര്യതയിലേക്ക് ഒളിഞ്ഞു നോക്കുന്നവനും സദാചാരഭ്രംശ ഭയത്താല് അവനുമായി ഒത്തു തീര്‍പ്പിലെത്താന് ശ്രമിക്കുന്നവനും ഒരുപോലെ അസംബന്ധ കാഴ്ചയായി സ്ത്രീക്ക് ഇടംവലം നില്‍ക്കുന്നു.\nചെറ്റ, നാറി, മൈര, ഊള തുടങ്ങിയ മുഴുത്ത തെറികൊണ്ട് സധൈര്യം പ്രതിരോധിക്കുന്ന സ്ത്രീയാകട്ടെ കരുത്തുറ്റ രാഷ്ട്രീയ പ്രതിനിധാനമായി മാറുന്നു. ചുംബനസമരത്തിന്റെ ഡോക്യുമെന്റേഷനിലേക്ക് സഞ്ചരിക്കുന്ന സിനിമ അതുപോലൊരു സമരത്തെ അനിവാര്യമാക്കിയ സമൂഹത്തിന്റെ ‘മാനസിക വൈകല്യത്തെ’ രണ്ടു പുരുഷന്മാരിലൂടെ സമര്‍ത്ഥമായി വെളിപ്പെടുത്തുന്നു.\n‘ആഴമുള്ള സ്നേഹബന്ധത്തെയും പ്രണയത്തെയും ഭയക്കുന്ന/ രക്ഷിതാവ് ചമഞ്ഞ് അതിനെ ആട്ടിയോടിക്കുന്ന പുരുഷ മലയാളിയെ അവന്റെ മുഴുനീള ചേഷ്ടകളെ പച്ചയ്ക്ക് കാണാന് കഴിയുന്നു. ചുംബനസമരം സദാചാര മലയാളിക്കു നല്‍കിയ ആഘാതം കാഴ്ചയുടേതായിരുന്നു.\nചുംബനം എന്ന പ്രക്രിയയല്ല സദാചാര വാദികളുടെ പ്രശ്നം. ആരും കാണാതെ ചുംബിക്കാം. പരസ്യമായ ചുംബനമാണ് അരുതാത്തത്. അതായത് ചുംബനം എന്ന കാഴ്ചയാണ് അലോസരം സൃഷ്ടിക്കുന്നത് എന്നു ചുരുക്കം.\nചുംബനസമരം തെരുവിലഴിച്ചു വിട്ടത് ‘അരുതാത്ത കാഴ്ചകളെ’യാണ്. അത്തരം കാഴ്ചകളുടേതായ രണ്ടാം പകുതിയിലേക്ക് പുറപ്പെട്ടുപോകുന്ന പ്രതാപിന്റെ സിനിമ കഥയുടേതായ ഒന്നാം പകുതിയിലും കാഴ്ചയുടെ പ്രഹരങ്ങള് കരുതിവെക്കുന്നു. പ്രൊഫസര്‍ക്കും വിദ്യാര്‍ത്ഥിനിക്കും ഇടയില് ചുംബനം സംഭവിക്കുന്നു. അയാളുടെ കഷണ്ടിയില് അവള് ഉമ്മവെക്കുന്നു. അവള് മാറിലേക്കു ചേര്‍ക്കുമ്പോള് അയാളവളുടെ മാറില് മുഖമമര്‍ത്തുന്നു. അടുത്ത സീനില് നഗരത്തിലെ അണ്ടര് പാസേജില് താരയും കൂട്ടുകാരിയും തമ്മില് നിര്‍വഹിക്കുന്ന ചുംബനം അല്‍പം കൂടി കടുത്തതാണ്.\nപെണ്ണും പെണ്ണും തമ്മിലുള്ള സ്വവര്‍ഗാനുരാഗത്തിന്റെ കൃത്യമായ സൂചനകള്‍ക്കൊപ്പം ‘ലിപ് ലോക്ക് കിസും’ ചേരുമ്പോള് സദാചാര വ്യാകരണങ്ങളോടുള്ള വിയോജിപ്പിന്റെ ദൃശ്യനിര്‍മ്മിതിയായി ആ സന്ദര്‍ഭം മാറുന്നു. എം.ഡി. രാധികയുടെ കഥയിലെ താരയുടെ ആണ് സുഹൃത്തിനെയും പ്രണയത്തെയും സൂചനകളിലൂടെ സിനിമ അടയാളപ്പെടുത്തുന്നുണ്ടെങ്കിലും കാഴ്ചപ്പെടുന്നത് അവളുടെ പെണ്‍സുഹൃത്തുമായുള്ള സ്വവര്‍ഗാനുരാഗമാണ്. ശ്രദ്ധേയമായ ഈ അനുവാദന വ്യതിയാനവും ചലച്ചിത്രകാരന്റെ രാഷ്ട്രീയ നിലപാടിന്റെ ഉല്‍പന്നമാണ്.\nതാരയുടെ അമ്മയും അവരുടെ പൂര്‍വ കാമുകനും തമ്മില് കണ്ടുമുട്ടുന്ന സന്ദര്‍ഭത്തിലെ സംഭാഷണം, ഇരിപ്പ്, നോട്ടം, ചലനം, തുടങ്ങിയവയെല്ലാം മലയാളിയുടെ വ്യവസ്ഥാപിത സദാചാര ബോധ്യത്താല് നിര്‍മ്മിതമാണ്. അവരുടെ പ്രണയ പരാജയത്തെക്കുറിച്ചുള്ള ഭൂതകാലസൂചനകളിലും പില്‍ക്കാല ജീവിതസൂചകങ്ങളിലും വ്യക്തിയുടെ സ്വാതന്ത്ര്യത്തിനും തിരഞ്ഞെടുപ്പിനും അതിരിടുന്ന വിധത്തില് കുടംബവും സമൂഹവും പിന്തുടര്‍ന്നു വരുന്ന പ്രതിലോമകരമായ പ്രവണതകള് അടയാളപ്പെടുന്നുണ്ട്. ഇവിടെയും പിരിയും മുമ്പ് അയാളുടെ കൈയില് അമര്‍ത്തിപ്പിടിക്കുന്ന സ്ത്രീ നിഷേധത്തിന്റെ ദിശാഫലമാകുന്നു. എങ്കിലും കഥയിലെ ചുംബനം സിനിമയില് നിന്നും ഒഴിവാക്കിയതിലൂടെ ചലച്ചിത്രകാരന് ന്യായീകരിക്കാനാവാത്ത വീഴ്ച വരുത്തി എന്നു പറയാതെ വയ്യ. തികച്ചും സ്വതന്ത്രമായ ഒരു സിനിമയില് കഥ മുന്നില് വെച്ച സാധ്യതയെ പ്രതാപ് എന്തുകൊണ്ട് നിരസിച്ചു എന്ന് വ്യക്തമല്ല. അവരുടെ ചുംബനത്തില് നിന്നാണ് സിനിമ രണ്ടാം പകുതിയിലേക്ക് കടന്നിരുന്നതെങ്കില്….!\nചിത്രത്തിന്റെ രണ്ടാം പകുതി ചുംബനസമരത്തിന്റെ തുടക്കവും വികാസവും പടര്‍ച്ചയും രേഖപ്പെടുത്തുന്ന ദൃശ്യങ്ങളും വാക്കുകളും എഴുത്തുകളും കൊണ്ട് നിറഞ്ഞതാണ്. 2014 ഒക്ടോബര് 23ന് കോഴിക്കോട് പി.ടി. ഉഷാറോഡിലുള്ള ഡൗണ്‍ടൗണ് കഫേയുടെ പാര്‍ക്കിങ്ങ് ഏരിയയില് അനാശാസ്യം നടന്നു എന്ന മട്ടില് ജയ്ഹിന്ദ് ടി.വി. പുറത്തുവിട്ട വാര്‍ത്തയെ തുടര്‍ന്നാണ് ഭാരതീയ ജനതാ യുവമോര്‍ച്ചാ പ്രവര്‍ത്തകര് കഫേ ആക്രമിക്കുന്നത്. പിന്നീട് ഉയര്‍ന്ന സദാചാര ചര്‍ച്ചകളോടുള്ള പ്രതിഷേധം എന്ന നിലയില് ‘Kiss Of Love’ എന്ന ഫേസ്ബുക്ക് പേജ് രൂപമെടുത്തു. 2014 നവംബര് 2ന് എറണാകുളം മറൈന് ഡ്രൈവില് ഒത്തുചേര്‍ന്ന് ചുംബനംകൊണ്ട് പ്രതിരോധം തീര്‍ക്കാന് സോഷ്യല് മീഡിയയിലൂടെ ആഹ്വാനം ഉണ്ടായി.\nഈ പ്രതിരോധത്തെ ഏതാനും സങ്കുചിത മതാധിഷ്ഠിത സംഘടനകളും പോലീസും ചേര്‍ന്ന് നേരിട്ടു. ഇതോടെ ചുംബനസമരം രാജ്യശ്രദ്ധയിലെത്തി. എറണാകുളം മഹാരാജാസ് കോളേജ്, കോഴിക്കോട് ലോ കോളേജ്, ഹൈദരാബാദ് യൂണിവേഴ്സ്റ്റി, ജവഹര്‍ലാല് നെഹ്റു യൂണിവേഴ്സ്റ്റി, പോണ്ടിച്ചേരി യൂണിവേസ്റ്റി, മദ്രാസ് ബോംബെ ഐ.ഐ.ടികള്, കൊല്‍ക്കത്ത ഐസര് തുടങ്ങി നിരവധി കലാലയങ്ങളില് ചുംബന സമരത്തിന് ഐക്യദാര്‍ഢ്യം പ്രഖ്യാപിക്കുന്ന സമരപരിപാടികള് അരങ്ങേറി. കോഴിക്കോട്ട് തെരുവിന്റെ വിവിധ ഇടങ്ങളില് ഒരേ സമയം പ്രക്ഷോഭമുയര്‍ന്നു.\nതിരുവനന്തപുരത്ത് 19-ാമത് ഐ.എഫ്.എഫ്.കെയുടെ വേദിയിലും പ്രതിഷേധം അലയടിച്ചെത്തി. ബാംഗ്ലൂരിലും ബോംബെയിലുമൊക്കെ ഐക്യദാര്‍ഢ്യവേദികള് ഉണ്ടായി. ‘വ്യക്തി, സമൂഹം, ലിംഗം, പൊതുവിടം, രാഷ്ട്രീയം, ഫാസിസം അങ്ങനെ അനേകതലങ്ങളില് രചിക്കപ്പെട്ട ഒരു സമരം കേരളചരിത്രത്തില് വേറെ ഉണ്ടാവാന് ഇടയില്ല. കേരളത്തിന്റെ ആധുനിക നവോത്ഥാന ശരീര രാഷ്ട്രീയ ചരിത്രം ചുംബനസമരത്തിനു മുമ്പും ശേഷവും എന്നാകും എഴുതപ്പെടുക എന്നതില് ആര്‍ക്കും തര്‍ക്കം ഒന്നും ഉണ്ടാകാന് ഇടയില്ല. വെറുമൊരു സമരം എന്നതില് ഒതുങ്ങാതെ ചെറുമുന്നേറ്റങ്ങളുടെ അണമുറിയാത്ത ഒരു പ്രവാഹം കൂടി ഇന്നും ഇത് നിലനിര്‍ത്തുണ്ട്.\nപൊതുബോധവും ഭരണകൂടവും സങ്കുചിത രാഷ്ട്രീയ മത മിഷണറി സംവിധാനവും ഫാസിസവും എല്ലാം പല്ലും നഖവുമപയോഗിച്ച് എല്ലാം രീതിയിലും തകര്‍ക്കാന് ശ്രമിച്ചിട്ടും ഉയര്‍ത്തിവിട്ട രാഷ്ട്രീയം ഇങ്ങനെ ചുഴലിക്കാറ്റുപോലെ സമൂഹത്തില് കറക്കികൊണ്ടിരിക്കാന് അതിനു കഴിയുന്നുണ്ട്. എന്നാല് അരാജകമായ ജീവിതത്തിനു വേണ്ടിയുള്ള അതിരുകടന്ന അവകാശവാദമായി ചുംബനസമരത്തെ തെറ്റി വായിക്കുന്നതില് ഇടതുപക്ഷ വലതുപക്ഷ രാഷ്ട്രീയ കക്ഷികള് സ്വീകരിച്ച നിലപാടുകള് ഒരുപോലെ പങ്കുവഹിച്ചു. മതഫാസിസ്റ്റുകളുടെ വ്യാജപ്രചാരണങ്ങള് പൊതുബോധത്തെയും സ്വാധീനിച്ചു.\nയഥാര്‍ത്ഥത്തില് ചുംബനസമരം വ്യക്തി സ്വാതന്ത്ര്യത്തിനു വേണ്ടിയുള്ള സമരപ്രഖ്യാപനമായിരുന്നു. സദാചാര പോലീസിങ്ങിനെയും സ്വകാര്യതയിലേക്കുള്ള ഒളിഞ്ഞുനോട്ടങ്ങളെയും സ്ത്രീവിരുദ്ധമായ പുരുഷാധികാരത്തെയും ഒരുപോലെ പ്രതിരോധിക്കാന് വേണ്ടിയുള്ള ജനാധിപത്യപരവും അഹിംസാത്മകവുമായ സമരരൂപം എന്ന് നിലയിലാണ് ചുംബനസമരത്തെ നോക്കിക്കാണേണ്ടത്. ഈ മുന്നേറ്റത്തെ ശരിയായ അര്‍ത്ഥത്തില് വ്യാഖ്യാനിക്കാനും വിവരിക്കാനുമുള്ള കലാബാധ്യതയാണ് ‘രണ്ടുപേര് ചുംബിക്കുമ്പോള്’ നിറവേറ്റുന്നത്. ‘മലയാളിയുടെ ദുരാചാരചരിത്രത്തില് ഒരു വിള്ളല് വീഴ്ത്തിയ ചുംബന സമരത്തിന്റെ സര്‍ഗാത്മകതയെ വെള്ളിത്തിരയില് അടയാളപ്പെടുത്തുവാനുള്ള ധീരമായ ശ്രമമാണ് പ്രതാപ് ജോസിന്റെ സിനിമ’.\nസമരത്തെ കറുപ്പിലും വെളുപ്പിലുമാണ് ചലച്ചിത്രകാരന് അവതരിപ്പിക്കുന്നത്. നിറങ്ങള് നിറഞ്ഞ കഥാഭാഗം അതിന് ആമുഖം ചമയ്ക്കുന്നു.\nചലച്ചിത്രത്തെ കഥാചിത്രം, കഥേതര ചിത്രം എന്നിങ്ങനെ വേര്‍തിരിച്ചു കാണുന്ന സാമ്പ്രദായിക രീതിയില് നിന്നുമാറി ഒന്നിനെ മറ്റൊന്നുകൊണ്ട് പൂരിപ്പിക്കുകയും ഒന്നിന് മറ്റൊന്ന് അനുബന്ധമാവുകയും ചെയ്യുന്ന നിലയില് നവീനമായൊരു ദൃശ്യ ശരീര നിര്‍മ്മിതി സാധ്യമാക്കുന്നു എന്നതാണ് ഈ ചിത്രത്തിന്റെ സവിശേഷത. ‘പോംവഴി മറ്റൊരു വിധമായിരുന്നെങ്കില്’ എന്ന് വൈലോപ്പിള്ളി ശങ്കിച്ചതുപോലെ ‘ഇടകലര്‍ത്തല് മറ്റൊരുവിധമായിരുന്നെങ്കില്’ എന്ന് ചിത്രത്തെ പിന്തുണക്കുന്ന ചില പ്രേക്ഷകര് പോലും പരിഭവിക്കുന്നത് ഓണ്‍ലൈന് എഴുത്തുകളില് കാണാം\nഡോക്യുഫിക്ഷന് എന്ന കാറ്റഗറിയിലേക്ക് പലരും സിനിമയെ ചേര്‍ത്തു വെക്കുന്നുമുണ്ട് . എന്നാല് ഡോക്യുമെന്ററിയുടെ സങ്കേതങ്ങളെ ഫിക്ഷനിലോ, തിരിച്ചോ ഉപയോഗിക്കുന്ന പതിവു രീതികളെ പിന്‍പറ്റുന്നതല്ല പ്രതാപിന്റെ സിനിമ. എം.ഡി. രാധികയുടെ കഥയെ ആധാരമാക്കുന്ന കഥാഭാഗം കഥാചിത്രമായും ചുംബനസമരത്തിന്റെ ഡോക്യമെന്റേഷനായ കഥേതരഭാഗം കഥേതര ചിത്രമായും തന്നെ നിലകൊള്ളുന്നു എന്നു തോന്നാം. പക്ഷെ രണ്ടിനെയും ചേര്‍ത്തുവെച്ച് ഒന്നാക്കി മാറ്റുന്നത് മറ്റ് ചില ഘടകങ്ങളാണ്.\na) കഥാഭാഗത്ത് പശ്ചാത്തലമായ ചുംബനസമരമാണ് പിന്നീടു വരുന്ന കഥേതരഭാഗത്തിന്റെ വിഷയം.\nb) ചുംബന സമരത്തില് ഏതെങ്കിലും വിധത്തില് പങ്കെടുത്തവരോ, പരസ്യമായി പിന്തുണച്ചവരോ ആയ ഒട്ടനവധി വ്യക്തികള് കഥാഭാഗത്ത് അഭിനേതാക്കളായും കഥേതരഭാഗത്ത് അവരായിത്തന്നെയും പ്രത്യക്ഷപ്പെടുന്നു.\nc) മാനഞ്ചിറയിലെ ഓപ്പണ്‍സ്‌ക്രീന് തീയെറ്റര് താരയും സുഹൃത്തും വന്നുകയറുന്ന പാട്ടിന്റെ ഇടമായി കഥാഭാഗത്തും ചുംബന സമരത്തിന്റെ നിര്‍ണ്ണായകമായ ആലോചനകള് നടന്ന രാഷ്ട്രീയ ഇടമായി കഥേതരഭാഗത്തും ഒരേരൂപത്തില് അടയാളപ്പെടുന്നു. (ചിത്രം റിലീസായതും ഇവിടെയാണ്)\nd) ചിത്രത്തിന്റെ അണിയറയിലും ചുംബനസമരവുമായി ഐക്യപ്പെട്ടവരുടെ നിര്‍ണ്ണായക സാന്നിധ്യമുണ്ട്. (അര്‍ച്ചന പദ്മിനി, വൈശാഖ് വിശ്വനാഥ്, ബിന്‍സി, ലിജു കുമാര്, കുറ്റിച്ചൂലന് മ്യൂസിക് ബാന്‍ഡ്). ഇത്തരത്തില് അനന്യവും അപൂര്‍വ്വവുമായ സമന്വയത്തിലൂടെയാണ് കഥാഭാഗവും കഥേതര ഭാഗവും തമ്മില് ചേര്‍ന്ന് ഒറ്റസിനിമയായി മാറുന്നത്, അനുഭവപ്പെടുന്നത്.\nദൃശ്യങ്ങളുടെ രൂപണത്തിലും വേറിട്ട നില പുലര്‍ത്താന് നിഷ്‌കര്‍ഷയുള്ള ചലച്ചിത്രകാരന്റെ സാന്നിധ്യം ഈ ചിത്രത്തിലുണ്ട്. കഥാഭാഗത്ത് വിരലിലെണ്ണാവുന്ന ഷോട്ടുകളേയുള്ളൂ. ഒരു സീനിനെ വ്യത്യസ്ത ഷോട്ടുകളായി വിഭജിക്കാതെ ഒരു സീന്=ഒരു ഷോട്ട് എന്ന ദൃശ്യപരിചരണ രീതി മുന് സിനിമകളിലും പ്രതാപ് പരീക്ഷിച്ചിട്ടുള്ളതാണ്.\nസിനിമ ചിത്രീകരണത്തിനിടെയുള്ള ഒരു ദൃശ്യം\n‘അവള്‍ക്കൊപ്പ’ത്തില് അഞ്ചു സീനുകള് അഞ്ചു ഷോട്ടുകളാണ്. ഇവിടെയും സീനിനെയും ഷോട്ടിനെയും ഏകീകരിക്കുന്ന പ്രക്രിയ കാണാം. പ്രൊഫസറും വിദ്യാര്‍ത്ഥിനിയും മൂന്നാമനും ഉള്‍പ്പെടുന്ന സീന് ദൈര്‍ഘ്യമേറിയ ഒറ്റഷോട്ടാണ്. തുടര്‍ന്ന് താരയും പെണ്‍സുഹൃത്തും തമ്മിലുള്ള ചുംബനം, ഓപ്പണ് സ്‌ക്രീന് തീയറ്ററിന്റെ അകവും പാട്ടും, താരയുടെ അമ്മ ലക്ഷ്മിയുടെ ഫോണ് സംഭാഷണം ലക്ഷ്മിയും പൂര്‍വ കാമുകനും തമ്മിലുള്ള നീണ്ടസംഭാഷണം ഇതെല്ലാം ഓരോ ഷോട്ടുകളിലായാണ് പൂര്‍ത്തിയാകുന്നത്. ഒരു മണിക്കൂറോളം ദൈര്‍ഘ്യമുള്ള ഈ ഭാഗത്ത് ആകെയുള്ളത് അഞ്ചു ഷോട്ടുകളാണ്. എന്നാല് ഇതിനെല്ലാം മുന്നോടിയായ ഒമ്പത് ദൃശ്യങ്ങള് ആരംഭത്തിലുണ്ട്. ടൈറ്റിലിനു മുമ്പ് നിബന്ധിച്ചിരിക്കുന്ന ഈ ദൃശ്യങ്ങള് സിനിമയുടെ ദര്‍ശനത്തെ ഇമേജറികളിലൂടെ സൗന്ദര്യാത്മകമായി അവതരിപ്പിക്കുന്നു. ആകാശത്തെ ചുംബിക്കാനെന്ന വിധം മുഖമുയര്‍ത്തി നില്‍ക്കുന്ന പാറക്കൂട്ടങ്ങള്, അതിലേക്ക് ഇരമ്പിയെത്തി ആലിംഗനം ചെയ്യുന്ന കടല്. വ്യവസ്ഥയുടെ ചട്ടക്കൂടിനുള്ളില് ഉറഞ്ഞുപോയ ജൈവിക ചോദനകളുടെ പ്രതിനിധാനമാണ് പാറക്കൂട്ടങ്ങള്. ആകാശമെന്ന വിശാല ജീവസാധ്യതയിലേക്ക് മുഖമുയര്‍ത്തി നില്‍ക്കുമ്പോഴും ആ വിശാലതയെ/ അനന്തതയെ തൊടാനാവുന്നില്ല.\nവിലക്കപ്പെട്ട/നല്‍കാനാവാത്ത ചുംബനത്തിനു സമാനമായ ദൃശ്യങ്ങള് കടലിന്റെ ഇരമ്പവും സാന്നിധ്യവും കഥാഭാഗത്തുടനീളമുണ്ട്. വിലക്കുകളെയെല്ലാം മറികടന്ന് ആര്‍ത്തലച്ചെത്തുന്ന ജൈവിക വികാരങ്ങളുടെ/ ചോദനകളുടെ കടല് ജലം സ്വതന്ത്രമായ ജീവിതത്തിന്റെ ആര്‍ദ്രമായ സാധ്യതകളെ പ്രതിനിധാനം ചെയ്യുന്നു.\nചുംബന സമരത്തിന്റേതായ രണ്ടാം പകുതിയിലെ ദൃശ്യങ്ങള് ചലച്ചിത്രകാരന്റെ നിര്‍മ്മിതിയല്ല. എന്നാല് അവയെ കറുപ്പിലും വെളുപ്പിലും മാത്രമായി കാണിക്കാനുള്ള തീരുമാനവും തിരഞ്ഞെടുപ്പും ക്രമപ്പെടുത്തലും വ്യാഖ്യാനവും അയാളുടേതാണ്. സമരഭാഗം ഉന്നയിക്കുന്ന ചിന്തകള് കഥാഭാഗത്തേക്ക് പ്രേക്ഷകനെ പുനരാനയിക്കുന്നു. കറുത്തു വെളുത്ത/വെളുത്തു കറുത്ത സമരാനുഭവത്തില് നിന്ന് നിറങ്ങള് നിറഞ്ഞ കഥാനുഭവത്തിലേക്കും, തിരിച്ചും നടക്കുന്ന സര്‍ഗാത്മകയാനം കഥയുടെയും ജീവിതത്തിന്റെയും അതിരുകളെ മായ്ച്ചുകളയുന്ന രാഷ്ട്രീയാനുഭവം സാധ്യമാക്കുന്നു. ഇത് ചലച്ചിത്രത്തെ സംബന്ധിച്ച ധാരണകളെ മുന്‍വിധികളില് നിന്ന് സ്വതന്ത്രമാക്കുന്നു.\nആണ്‍കുട്ടിയും പെണ്‍കുട്ടിയും ഒരു ബെഞ്ചില് അടുത്തിരുന്നതിന്റെ പേരില്/സഹപാഠിയെ ഒന്നു ചേര്‍ത്തുപിടിച്ചു എന്നതിന്റെ പേരില് കലാലയങ്ങളില് നിന്നു പോലും വിദ്യാര്‍ത്ഥികള് പുറത്താക്കപ്പെടുന്ന നേരത്ത്, ഭാര്യയും ഭര്‍ത്താവുമല്ലാത്ത സ്ത്രീയും പുരുഷനും രാത്രിയില് ഒരുമിച്ചു സഞ്ചരിച്ചാല് ‘കസ്റ്റഡിയിലെടുക്കപ്പെടുന്ന’ കാലത്ത്, ജീവിതത്തിന്റെ സമസ്ത ഇടങ്ങളിലേക്കും സദാചാര പോലീസിങ്ങിന്റെ സര്‍വിജിലന്‍സ് ക്യാമറകള് ഒളിഞ്ഞു നോക്കുന്ന ലോകത്ത് ‘രണ്ടുപേര് ചുംബിക്കുമ്പോള്’ എന്ന സിനിമ കൂടുതല് പ്രസക്തമായിത്തീരുന്നു.\n‘അന്യനെ മാത്രമല്ല സ്വയം തന്നെയും നമ്മള് സെന്‍സര് ചെയ്യുന്നുണ്ടെന്ന്, അല്ലെങ്കില് അങ്ങനെ നിര്‍ബന്ധിക്കുന്ന അവസ്ഥയില് അകപ്പെട്ടിട്ടുണ്ടെന്ന് ഓര്‍മ്മിപ്പിക്കുന്നുണ്ട് ഈ സിനിമ. രാഷ്ട്രീയമായി മാത്രമല്ല ‘രണ്ടുപേര് ചുംബിക്കുമ്പോള്’ ശ്രദ്ധേയമാകുന്നത്. സമാന്തരവും സ്വതന്ത്രവുമായ സിനിമയെ സംബന്ധിക്കുന്ന സങ്കല്‍പങ്ങളെ നിര്‍മ്മാണം മുതല് പ്രദര്‍ശനം വരെയുള്ള എല്ലാതലങ്ങളിലും വീട്ടുവീഴ്ചയില്ലാതെ ചേര്‍ത്തു പിടിക്കുന്നു എന്നതു കൊണ്ടു കൂടിയാണ്. സനല്‍കുമാര് ശശിധരന് പറഞ്ഞതു പോലെ ‘ഇതൊരു തെറിച്ച സിനിമയാണ്. തെറിച്ച സിനിമകള്‍ക്ക് തെറിച്ച സ്പെയ്സുകള് ഉണ്ടാവേണ്ടതുണ്ട്’.\nസ്വതന്ത്ര സിനിമയുടെ വ്യതിരിക്തമായ ഇടം രൂപപ്പെടുത്താനുള്ള ശ്രമങ്ങളെ പിന്തുണക്കാനുള്ള ബാധ്യത കലയുടെ സാമൂഹിക പ്രതിബന്ധതയില് വിശ്വസിക്കുന്ന ഓരോ മനുഷ്യന്റേതുമാണ്. അതു വഴി രൂപമെടുക്കുന്നത് സ്വതന്ത്ര ജീവിതത്തിന്റെ ഇടം കൂടിയാണ്.\nContent Highlight: Dr.S.Gopu writes about the movie randu per chumbikumpol and chumbana samaram\nrandu per chumbikumbol\nതിരക്കഥാകൃത്ത്, സംവിധായകൻ, ചലച്ചിത്രനിരൂപകൻ. നിലമ്പൂർ ഗവ.കോളേജിൽ മലയാളവിഭാഗം അധ്യാപകൻ


ഗാര്‍ഹിക തൊഴിലാളികള്‍ക്കുള്ള വിസ നടപടികള് ക്യുവിസിയില് - Middle East Chandrika Qatar\nby Web Desk July 24, 2019, 5:16 am0Votes\nക്യുവിസി മുഖേന ഗാര്‍ഹിക തൊഴിലാളികളെ കൊണ്ടുവരുന്നതിന് മാന്‍പവര് ഏജന്‍സികള്‍ക്ക് അംഗീകാരം നല്‍കും\nവിസ സപ്പോര്‍ട്ട് സര്‍വീസസ് വകുപ്പ് ഡയറക്ടര് മേജര് ജനറല് അബ്ദുല്ല അല്‍മുഹന്നദി സെമിനാറില് സംസാരിക്കുന്നു\nദോഹ: ഖത്തറിലേക്ക് റിക്രൂട്ട് ചെയ്യുന്ന ഗാര്‍ഹിക തൊഴിലാളികളുടെയും സര്‍ക്കാര് മേഖലയിലേക്ക് റിക്രൂട്ട് ചെയ്യുന്നവരുടെയും വിസ നടപടികളും ഖത്തര് വിസ കേന്ദ്രങ്ങള്(ക്യുവിസി) മുഖേന പൂര്‍ത്തിയാക്കാന് ഉടന് സൗകര്യമൊരുക്കും.\nഖത്തറിനു പുറത്തള്ള വിസ സെന്ററുകളില് കൂടുതല് സേവനങ്ങള് ഉള്‍പ്പെടുത്തുന്നതിന്റെ ഭാഗമായാണിത്. ക്യുവിസി മുഖേന ഗാര്‍ഹിക തൊഴിലാളികളെ കൊണ്ടുവരുന്നതിന് മാന്‍പവര് ഏജന്‍സികള്‍ക്ക് അംഗീകാരം നല്‍കും. ഓഗസ്റ്റ് മധ്യത്തോടെ പുതിയ സേവനം ലഭ്യമാക്കും. ഇതിന്റെ മുന്നോടിയായി മാന്‍പവര് ഏജന്‍സികളെ ഉള്‍പ്പെടുത്തി ആഭ്യന്തരമന്ത്രാലയത്തിലെ വിസ സപ്പോര്‍ട്ട് സര്‍വീസസ് വകുപ്പ് സെമിനാര് സംഘടിപ്പിച്ചു.\nഭരണവികസന തൊഴില് സാമൂഹ്യകാര്യ മന്ത്രാലയത്തിന്റെ സഹകരണത്തോടെയായിരുന്നു സെമിനാര്. ഖത്തര് വിസ സെന്ററുകളിലൂടെ ഗാര്‍ഹിക തൊഴിലാളികളെ ഖത്തറിലേക്ക് കൊണ്ടുവരുന്നതിന് മാന്‍പവര് ഏജന്‍സികള്‍ക്ക് അംഗീകാരം നല്‍കുന്നതുമായി ബന്ധപ്പെട്ടായിരുന്നു സെമിനാര്.\nവിസ സപ്പോര്‍ട്ട് സര്‍വീസസ് വകുപ്പ് ഡയറക്ടര് മേജര് ജനറല് അബ്ദുല്ല അല്‍മുഹന്നദി, ഭരണവികസന തൊഴില് സാമൂഹ്യകാര്യമന്ത്രാലയത്തിലെ തൊഴില് വിദഗ്ദ്ധന് മുഹമ്മദ് അലി അല്‍മീര് എന്നിവര് സംസാരിച്ചു. മാന്‍പവര് കമ്പനികളുടെയും ഏജന്‍സികളുടെയും പ്രതിനിധികള് പങ്കെടുത്തു.\nക്യുവിസി മുഖേന ഗാര്‍ഹിക തൊഴിലാളികളുടെ റിക്രൂട്ട്‌മെന്റ് നടപടിക്രമങ്ങള് പൂര്‍ത്തീകരിക്കാന് മാന്‍പവര് ഏജന്‍സികളെ ചുമതലപ്പെടുത്താന് ഖത്തരി പൗരന്‍മാര്‍ക്കും താമസക്കാര്‍ക്കും അനുമതി നല്‍കുന്നതാണ് പുതിയ സേവനം. ഈദുല് അദ്ഹ അവധിദിനങ്ങള്‍ക്കുശേഷം ഓഗസ്റ്റ് മധ്യത്തോടെ പുതിയ സേവനം നടപ്പാക്കിത്തുടങ്ങും.\nമെട്രാഷ് രണ്ട് മുഖേനയോ ആഭ്യന്തരമന്ത്രാലയം വെബ്‌സൈറ്റ് മുഖേനയോ അതല്ലെങ്കില് ആഭ്യന്തരമന്ത്രാലയം സേവന കേന്ദ്രങ്ങള് മുഖേന നേരിട്ടോ ലിസ്റ്റ് ചെയ്തിട്ടുള്ളവയില് ഏതെങ്കിലും റിക്രൂട്ട്‌മെന്റ് ഏജന്‍സികളെയോ ഓഫീസുകളെയോ റിക്രൂട്ട്‌മെന്റിനായി ചുമതലപ്പെടുത്താം.\nലളിതവും വേഗത്തിലുള്ളതുമായ നടപടികളിലൂടെ ഇതു സാധ്യമാകും. ഈ അംഗീകാരത്തിനുശേഷം റിക്രൂട്ട്‌മെന്റ് ഏജന്‍സികള്‍ക്ക് ക്യുവിസി മുഖേന റിക്രൂട്ട്‌മെന്റ് നടപടിക്രമങ്ങളും വിവിധ നടപടികളും പൂര്‍ത്തീകരിക്കാനാകും.\nബയോമെട്രിക് ഡേറ്റ ഉള്‍പ്പെടുത്തല്, കരാര് ഒപ്പുവയ്ക്കല്, മെഡിക്കല് പരിശോധന എന്നിവയെല്ലാം ക്യുവിസികളിലൂടെ പൂര്‍ത്തീകരിക്കാനാകും. രാജ്യത്ത് പ്രവര്‍ത്തിക്കുന്ന റിക്രൂട്ട്‌മെന്റ് ഏജന്‍സികളെ വിവിധ വിഭാഗങ്ങളായി വര്‍ഗീകരിക്കുന്നതിനുള്ള പ്രവര്‍ത്തനങ്ങള് നടത്തിവരുന്നതായി ഭരണവികസന തൊഴില് സാമൂഹ്യകാര്യമന്ത്രാലയത്തിലെ അലി അല്‍മിര് പറഞ്ഞു.\nമികച്ച റിക്രൂട്ട്‌മെന്റ് സംവിധാനം ഉറപ്പാക്കുന്നതിന് നിര്‍ദ്ദിഷ്ട പ്രൊഫഷണല് മാനദണ്ഡങ്ങള്‍ക്കനുസരിച്ചായിരിക്കും ഏജന്‍സികളെ വിലയിരുത്തുക. നിലവില് സ്വകാര്യ മേഖലയിലെ തൊഴിലാളികളുടെയും അര്‍ധസര്‍ക്കാര് സ്ഥാപനങ്ങളിലെ ജീവനക്കാരുടെയും വിസ സംബന്ധമായ നടപടികളാണ് ക്യുവിസി മുഖേന പൂര്‍ത്തിയാക്കുന്നത്.\nപ്രവാസി തൊഴിലാളികള്‍ക്ക് ഖത്തര് റെസിഡന്‍സ് പെര്‍മിറ്റ്(ആര്‍പി) നടപടിക്രമങ്ങള് മാതൃരാജ്യത്തുവെച്ചുതന്നെ പൂര്‍ത്തീകരിക്കാന് സൗകര്യമൊരുക്കുകയാണ് ക്യുവിസിയുടെ ലക്ഷ്യം. പുതിയ സേവനം നടപ്പാകുന്നതോടെ ഗാര്‍ഹിക തൊഴില് വീസയില് ഖത്തറിലേക്കു വരുന്നവരുടെ മെഡിക്കല് പരിശോധന, ബയോ മെട്രിക് വിവര ശേഖരണം, തൊഴില് കരാര് ഒപ്പുവയ്ക്കല് എന്നിവയും മാതൃരാജ്യങ്ങളില്‍വെച്ചുതന്നെ പൂര്‍ത്തീകരിക്കാനാകും.\nവിസ കേന്ദ്രങ്ങള് മുഖേന പ്രവാസികളുടെ വിസ സംബന്ധമായ വിരലടയാളം, ആരോഗ്യ പരിശോധന ഉള്‍പ്പടെയുള്ള എല്ലാ നടപടികളും പൂര്‍ത്തീകരിക്കാനാകും. ശ്രീലങ്ക, ബംഗ്ലാദേശ്, പാകിസ്താന്, ഇന്ത്യ, നേപ്പാള് എന്നിവിടങ്ങളില് ഖത്തര് വിസ സെന്ററുകള് തുറന്നിട്ടുണ്ട്.\nഫിലിപ്പൈന്‍സ്, ടുണീഷ്യ, ഇന്തോനേഷ്യ എന്നിവിടങ്ങളില് വിസ സെന്ററുകള് ഉടന് തുറക്കും. കെനിയയിലും എത്യോപ്യലും കൂടി വിസ കേന്ദ്രങ്ങള് തുറക്കാനും പദ്ധതിയുണ്ട്.\nPrevious article ജാമിഅ ഹാഷിമിയ ഖത്തര് ചാപ്റ്റര് ഭാരവാഹികള്\nNext article ബഹ്‌റൈനി പെണ്‍കുട്ടിക്ക് എച്ച്എംസിയില് സങ്കീര്‍ണമായ മസ്തിഷ്‌ക ശസ്ത്രക്രിയ\nജാമിഅ ഹാഷിമിയ ഖത്തര് ചാപ്റ്റര് ഭാരവാഹികള്


IIT Bombay's Excellence in PhD Research Award to Malayali ഐഐടി ബോംബെയുടെ എക്‌സലന്‍സ് ഇന് പിഎച്ച്ഡി റിസര്‍ച്ച് അവാര്‍ഡില് മലയാളി തിളക്കം\nഇന്ത്യയിലെ മികച്ച വിദ്യാഭ്യാസ സ്ഥാപനങ്ങളില് ഒന്നായ ഐഐടി ബോംബെയുടെ എക്‌സലന്‍സ് ഇന് പിഎച്ച്ഡി റിസര്‍ച്ച് അവാര്‍ഡില് ഇക്കുറി മലയാളി തിളക്കം. രണ്ട് വര്‍ഷത്തില് ഒരിക്കലാണ് മികച്ച ഗവേഷണ പ്രബന്ധങ്ങള്‍ക്ക് എക്‌സലന്‍സ് ഇന് പിഎച്ച്ഡി റിസര്‍ച്ച് അവാര്‍ഡ് പ്രഖ്യാപിക്കുന്നത്.\n2018-20 വര്‍ഷത്തേക്ക് പ്രഖ്യാപിച്ച എക്‌സലന്‍സ് ഇന് പിഎച്ച്ഡി റിസര്‍ച്ച് അവാര്‍ഡിനാണ് രണ്ട് മലയാളി വിദ്യാര്‍ത്ഥികള് അര്‍ഹരായത്. ഹ്യൂമാനിറ്റീസ് ആന്‍ഡ് സോഷ്യല് സയന്‍സ് വിഭാഗത്തില് കോഴിക്കോട് പേരാമ്പ്ര പാലേരി സ്വദേശി ഒ.ബി. രൂപേഷ്, മെക്കാനിക്കല് എന്‍ജിനീയറിംഗ് വിഭാഗത്തില് കണ്ണൂര് കരിവെള്ളൂര് സ്വദേശി സൂരജ് പടിഞ്ഞാറ്റയിലുമാണ് ഈ നേട്ടം കരസ്ഥമാക്കിയത്.\nസമകാലീന കേരളത്തിലെ അമ്പലങ്ങളും അതുമായി ബന്ധപ്പെട്ട പൊതുമണ്ഡല രൂപീകരണവും സംബന്ധിച്ച ഗൗരവമേറിയ പഠനത്തിനാണ് രൂപേഷിന് അവാര്‍ഡ് ലഭിച്ചത്. നേരത്തെ ഈ വിഷയത്തില് രൂപേഷ് എഴുതിയ പല പ്രബന്ധങ്ങളും ശ്രദ്ധേയമായിരുന്നു. ഫ്‌ളൂയിഡ് മെക്കാനിക്‌സുമായി ബന്ധപ്പെട്ട വിഷയത്തിലാണ് സൂരജിന്റെ പ്രബന്ധം. അമൃത വിശ്വ വിദ്യാപീഠത്തില് നിന്നും ബിടെക്ക് പൂര്‍ത്തിയാക്കി ഐഐടി ബോംബയില് ഗവേഷണത്തിന് ചേര്‍ന്ന സൂരജ് നിലവില് ഫ്രാന്‍സിലെ ഇക്കോളെ സെന്‍ട്രലെ സര്‍വകലാശാലയില് പോസ്റ്റ് ഡോക്ടറല് ഫെലോയാണ്.\nStory Highlights – IIT Bombay’s Excellence in PhD Research Award to Malayali\nRead more on: IIT | mubai\nസുശാന്തിന്റെ മരണം; എഫ്‌ഐആര് റജിസ്റ്റര് ചെയ്യാത്തത് രാഷ്ട്രീയ സമ്മര്‍ദം കാരണമെന്ന് ബിഹാര് സര്‍ക്കാര്


വെസ്റ്റീന്‍ഡിസിനെതിരെ രോഹിത് ശര്‍മയുടെ ഒരുക്കം തുടങ്ങി; ധോണി കണ്ടു പഠിക്കുമോ? - myKhel Malayalam\n» വെസ്റ്റീന്‍ഡിസിനെതിരെ രോഹിത് ശര്‍മയുടെ ഒരുക്കം തുടങ്ങി; ധോണി കണ്ടു പഠിക്കുമോ?\nവെസ്റ്റീന്‍ഡിസിനെതിരെ രോഹിത് ശര്‍മയുടെ ഒരുക്കം തുടങ്ങി; ധോണി കണ്ടു പഠിക്കുമോ?\nUpdated: Tuesday, October 9, 2018, 11:42 [IST]\nമുംബൈ: ടെസ്റ്റ് പരമ്പരയ്ക്ക് പിന്നാലെ വെസ്റ്റിന്‍ഡീസിനെതിരെ നടക്കാനിരിക്കുന്ന പരിമിത ഓവര് ക്രിക്കറ്റ് പരമ്പരയ്ക്കായി ഇന്ത്യന് ഓപ്പണര് രോഹിത് ശര്‍മ ഒരുങ്ങുന്നു. ഇതിന്റെ മുന്നോടിയായി ആഭ്യന്തര ക്രിക്കറ്റില് കളിക്കാനാണ് താരത്തിന്റെ തീരുമാനം. വിജയ് ഹസാരെ ട്രോഫിയില് രോഹിത് കളിക്കുമെന്ന് മുംബൈയുടെ ചീഫ് സെലക്ടര് അജിത് അഗാര്‍ക്കര് പറഞ്ഞു.\nഒക്ടോബര് 10ന് പ്രഖ്യാപിക്കുന്ന ടീമില് രോഹിത് ഉണ്ടായിരിക്കുമെന്നും അഗാര്‍ക്കര് അറിയിച്ചു. രോഹിത് ഒന്നോ രണ്ടോ മത്സരങ്ങള് കളിച്ചേക്കും. ശ്രേയസ് അയ്യരാണ് ടീമിന്റെ നായകനെന്നും മുംബൈ ക്രിക്കറ്റ് അസോസിയേഷന് വക്താവ് വ്യക്തമാക്കി. യുഎഇയില് നടന്ന ഏഷ്യാ കപ്പില് തകര്‍പ്പന് പ്രകടനം കാഴ്ചവെച്ചെങ്കിലും വെസ്റ്റിന്‍ഡീസിനെതിരെ മുന്നൊരുക്കം നടത്താനാണ് രോഹിത്തിന്റെയും തീരുമാനം.\nഅതേസമയം, ഫോമില്ലായ്മമൂലം ഉഴലുന്ന മുന് ക്യാപ്റ്റന് എംഎസ് ധോണി ആഭ്യന്തര ക്രിക്കറ്റില് കളിക്കുന്ന കാര്യം തീരുമാനിച്ചിട്ടില്ല. ധോണി ആഭ്യന്തര ക്രിക്കറ്റ് കളിച്ച് ഫോം വീണ്ടെടുക്കണമെന്ന് നേരത്തെ മുന്‍താരം സുനില് ഗാവസ്‌കര് നിര്‍ദ്ദേശിച്ചിരുന്നു. ധോണി ആഭ്യന്തര ക്രിക്കറ്റില് കളിക്കുന്നതിലൂടെ യുവതാരങ്ങള്‍ക്ക് പ്രചോദനമാകുമെന്നും ഗാവസ്‌കര് പറയുന്നുണ്ട്.\nകഴിഞ്ഞ9ഏകദിനങ്ങളില്‍നിന്നായി 189 റണ്‍സ് ആണ് ധോണിയുടെ സമ്പാദ്യം. പരിമിത ഓവറില് മികച്ച ഫിനിഷറെന്ന് പേരുകേട്ട ധോണിക്ക് ഇപ്പോള് പഴയ ബാറ്റിങ് മികവിലേക്ക് തിരിച്ചെത്താന് കഴിയുന്നില്ല. ഇംഗ്ലണ്ടില് നടന്ന പരമ്പരയിലും ഏഷ്യാ കപ്പിലും നിരാശാജനകമായ പ്രകടനം നടത്തിയ ധോണിക്ക് വെസ്റ്റിന്‍ഡീസിനെതിരായ പരമ്പര നിര്‍ണായകമാകും.\nRead more about: rohit sharma india cricket mumbai ms dhoni രോഹിത് ശര്‍മ എംഎസ് ധോണി ഇന്ത്യ ക്രിക്കറ്റ്\nStory first published: Tuesday, October 9, 2018, 11:40 [IST]


16 Sep 2013 10:30 PM GMT\n"ഒരിക്കലും പുറത്തു കടക്കാന് പറ്റാത്ത വിധത്തിലുള്ള കടുത്ത ആഘാതമാണ് ചാരക്കേസ് എനിക്ക് നല്കിയത്. ഒന്നും ആഘോഷിക്കാവുന്ന മാനസികാവസ്ഥയിലല്ല ഞാന്. ഒന്നിലും ആവേശം തോന്നില്ല. ഇപ്പോള് ഓണമെന്നത് ഏതൊരു ദിവസത്തെയും പോലെ തന്നെയാണ് എനിക്ക്".\nനമ്പി നാരായണന് പറഞ്ഞു തുടങ്ങി. നമ്പി നാരായണനെക്കുറിച്ച് മലയാളിക്ക് ഒരാമുഖത്തിന്റെ ആവശ്യമുണ്ടെന്നു തോന്നുന്നില്ല. 1994 നവംബര് 30 മുതല് - അന്നാണല്ലോ ഐ എസ് ആര് ഒ ചാരക്കേസില് കുടുക്കി അദ്ദേഹത്തെ അറസ്റ്റ് ചെയ്തത്. ഒരു കൈപ്പിഴപോലെ നമ്പി നാരായണന് നമ്മുടെ മുന്‍പിലുണ്ട്. അദ്ദേഹത്തിന്റെ അറസ്‌റ്റോടെ ഇന്ത്യ സ്വപ്നം കണ്ട ബഹിരാകാശ സ്വപ്നങ്ങളും തകര്‍ന്നടിഞ്ഞു. ക്രയോജെനിക് സാങ്കേതിക വിദ്യ കൈവരിക്കുന്ന ആറാമത്തെ രാജ്യമെന്ന ലക്ഷ്യം അസാധാരണമാംവിധം വൈകിക്കപ്പെട്ടു. ഉന്നത തലത്തില് നടന്ന ഒരു ഗൂഡാലോചനയില് ഇവിടുത്തെ രാഷ്ട്രീയക്കാരും മാധ്യമങ്ങളും അറിഞ്ഞും അറിയാതെയും പങ്കെടുക്കുകയായിരുന്നു. ചാരക്കേസ് അതിന്റെ 19 വര്‍ഷം പൂര്‍ത്തിയാക്കുമ്പോള് നീതിക്കു വേണ്ടിയുള്ള തന്റെ നിരന്തര പോരാട്ടം തുടരുകയാണ് ഈ ബഹിരാകാശ ശാസ്ത്രജ്ഞന്.\nഅദ്ദേഹത്തിന്റെ ഓണത്തെക്കുറിച്ചുള്ള ഓര്‍മ്മകള് കേള്‍ക്കാനാണ് തിരുവനന്തപുരം പെരുന്താന്നിയിലെ സംഗീത എന്ന വീട്ടില് ഞാനെത്തിയത്. രാവിലെ എത്താനായിരുന്നു ആദ്യം പറഞ്ഞത്. പറഞ്ഞതുപ്രകാരം അങ്ങോട്ടേക്ക് പുറപ്പെടാന് നില്‍ക്കുമ്പോള് നമ്പി നാരായണന്റെ ഫോണ് വന്നു. 'ഇന്നലെ നിങ്ങള് പറഞ്ഞതുപോലെ ഉച്ചക്കുശേഷം വന്നാല് മതി. ആ കേസു മാറ്റിവച്ചു'.\nഞാന് ഇന്ത്യയിലേക്ക് തിരിച്ചു വന്ന് അധികം താമസിയാതെയാണ് സാരാഭായിയുടെ മരണം സംഭവിച്ചത്. ഇതെനിക്ക് വലിയ ആഘാതമായിരുന്നു. സാരാഭായിയോട് അടുത്തിടപഴകാന് കഴിഞ്ഞത് വലിയൊരു ഭാഗ്യമായിട്ടാണ് ഞാന് കാണുന്നത്. എന്റെ കഴിവുകളെ അദ്ദേഹം തിരിച്ചറിഞ്ഞിരുന്നു. എന്നോട് ഒരു പ്രത്യേക ഇഷ്ടം അദ്ദേഹം കാണിച്ചിരുന്നതായി എനിക്ക് പലപ്പോഴും അനുഭവപ്പെട്ടിട്ടുണ്ട്.\nചാര കേസിന്റെ കാലത്ത് ആരും എന്റെ കൂടെയുണ്ടായിരുന്നില്ല. സര്‍ക്കാര്, രാഷ്ട്രീയ പാര്‍ടികള് - ഇടതും വലതും, മാധ്യമങ്ങള്, എല്ലാവരും എതിരായിരുന്നു. ഓരോരുത്തര്‍ക്കും ഓരോ ലക്ഷ്യങ്ങളായിരുന്നു. ഒരു പത്രത്തിന് രമണ് ശ്രീവാസ്തവയോടുള്ള വിരോധം. സര്‍കുലേഷനില് മുന്‍പില് നില്ക്കുന്ന ഒരു പത്രത്തിന് നിലവിലെ മുഖ്യമന്ത്രിയെ താഴെ ഇറക്കുക എന്നതായിരുന്നു ലക്ഷ്യം. പിന്നെ മറ്റു പത്രങ്ങളെ സംബന്ധിച്ചിടത്തോളം, സെന്‍സേഷണലായ ഒരു വാര്‍ത്ത കിട്ടുമ്പോള് അവര് ആഘോഷിക്കാതിരിക്കുമോ? പ്രത്യേകിച്ചും വിശ്വാസ്യതയുള്ള ഒരു പോലീസുകാരന് പറയുമ്പോള്. ഏറ്റവും രസകരമായ കാര്യം അന്വേഷണം സി ബി ഐ ഏറ്റെടുത്തപ്പോള് പത്രങ്ങളില് വരുന്ന കഥകള് അവസാനിച്ചു എന്നതാണ്. അവിടെ കഥ കൊടുക്കാന് ആളില്ലായിരുന്നല്ലോ. പക്ഷെ ഇന്ന് എല്ലാവരുടെയും പിന്തുണ എനിക്കുണ്ട്. ചിലപ്പോള് സത്യം മനസിലാക്കിയത് കൊണ്ടാകാം. അല്ലെങ്കില് കുറ്റബോധം കൊണ്ടാകാം.\nഇന്നിപ്പോള് ബഹിരാകാശ ശാസ്ത്രത്തെ കുറിച്ചൊന്നുംതന്നെ എന്റെ ചിന്തയിലില്ല. കുറേ പ്രശ്‌നങ്ങള്‍ക്കിടയില്‍പ്പെട്ടുഴലുമ്പോള് മസ്തിഷ്‌കം വല്ലാത്തൊരവസ്ഥയിലാകും. കൈകാലുകള് മുറിച്ചുമാറ്റി കട്ടിലില് കിടക്കുന്ന ഓട്ടക്കാരനോട് എഴുന്നേറ്റ് ഓടാന് പറയുന്നത് പോലെയാണ് എന്റെ അവസ്ഥ. ഇപ്പോള് എന്റെ ചിന്ത മുഴുവന് കേസില് എങ്ങനെ വിജയിക്കാം എന്നാണ്. രാജ്യത്തെ ഒറ്റുകൊടുത്തവര്‍ക്ക് ശിക്ഷ കിട്ടണം. അതാണെന്നെ മുന്നോട്ടു നയിക്കുന്ന ശക്തി. എങ്ങനെ കേസ് എടുക്കരുത്, എങ്ങനെ പത്രപ്രവര്‍ത്തനം നടത്തരുത് എന്നൊക്കെ പഠിക്കാനുള്ള പാഠപുസ്തകമായിരിക്കും ഈ കേസ്.\nനമ്പി നാരായണന് പറഞ്ഞു നിര്‍ത്തുന്നു.